CELEX: 32010D0606
Language: mt
Date: 2010-02-26 00:00:00
Title: 2010/606/UE: Deċiżjoni tal-Kummissjoni tas- 26 ta’ Frar 2010 dwar l-Għajnuna mill-Istat C 9/09 (ex NN 49/08; NN 50/08 u NN 45/08) mogħtija mir-Renju tal-Belġju, ir-Repubblika Franċiża u l-Gran Dukat tal-Lussemburgu favur Dexia SA (notifikata bid-dokument numru C(2010) 1180)  Test b’relevanza għaż-ŻEE

19.10.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 274/54
               
            DEĊIŻJONI TAL-KUMMISSJONI
      tas-26 ta’ Frar 2010
      dwar l-Għajnuna mill-Istat C 9/09 (ex NN 49/08; NN 50/08 u NN 45/08) mogħtija mir-Renju tal-Belġju, ir-Repubblika Franċiża u l-Gran Dukat tal-Lussemburgu favur Dexia SA
      (notifikata bid-dokument numru C(2010) 1180)
      (It-test bil-Franċiż biss huwa awtentiku)
      (Test b’relevanza għaż-ŻEE)
      (2010/606/UE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 108(2) tiegħu,
      Wara li kkunsidrat il-Ftehim dwar iż-Żona Ekonomika Ewropea, u b’mod partikolari l-Artikolu 62(1)(a) tiegħu,
      Wara li l-partijiet interessati ġew mistiedna jressqu l-osservazzjonijiet tagħhom skont dawn l-Artikoli (1),
      Billi:
      I.   PROĊEDURA
      
      1.1.   MIŻURI TA’ URĠENZA FAVUR DEXIA
      
      
                  (1)
               
               
                  Fit-30 ta’ Settembru 2008, l-awtoritajiet tal-Belġju, Franza u l-Lussemburgu (minn hawn ’il quddiem “l-Istati Membri kkonċernati”) ħabbru pubblikament l-implimentazzjoni taż-żieda fil-kapital deskritta fit-taqsima 3.1 ta’ din id-deċiżjoni (minn hawn ’il quddiem “iż-żieda fil-kapital”). Fid-9 ta’ Ottubru 2008, l-Istati Membri kkonċernati ħabbru l-implimentazzjoni tal-garanzija deskritta fit-taqsima 3.2 (minn hawn ’il quddiem “il-garanzija”).
               
            
                  (2)
               
               
                  Permezz tal-komunikazzjonijiet lill-Kummissjoni tal-1 u t-2 ta’ Ottubru 2008 rreġistrati fl-istess jum, l-awtoritajiet tal-Istati Membri kkonċernati infurmaw lill-Kummissjoni bil-miżuri li ttieħdu minnhom fil-kuntest taż-żieda fil-kapital. Wara, il-Kummissjoni kienet destinatarja ta’ ittri mmotivati li jiġġustifikaw l-urġenza tal-miżuri meħudin mill-Istati Membri kkonċernati fil-kuntest taż-żieda fil-kapital:
                  
                              —
                           
                           
                              ittra mill-Bank Nazzjonali tal-Belġju (minn hawn ’il quddiem il-“BNB”), riċevuta fl-1 ta’ Ottubru 2008;
                           
                        
                              —
                           
                           
                              ittra mill-Banque de France, riċevuta fit-2 ta’ Ottubru 2008;
                           
                        
                              —
                           
                           
                              ittra mill-Kummissjoni Lussemburgiża għas-sorveljanza tas-servizzi finanzjarji (minn hawn ’il quddiem is-“CSSF”), riċevuta fl-10 ta’ Ottubru 2008.
                           
                        
            
                  (3)
               
               
                  Permezz tal-komunikazzjonijiet tad-9, it-13 u s-17 ta’ Ottubru 2008, l-Istati Membri kkonċernati infurmaw lill-Kummissjoni dwar l-implimentazzjoni tal-garanzija.
               
            
                  (4)
               
               
                  Permezz tal-komunikazzjonijiet tat-2, it-13 u l-14 ta’ Ottubru 2008, l-Istati Membri kkonċernati huma obbligati jippreżentaw lill-Kummissjoni, f’terminu ta’ sitt xhur mit-3 ta’ Ottubru 2008, pjan ta’ ristrutturar favur Dexia b’kunsiderazzjoni tal-miżuri meħudin fit-3 u d-9 ta’ Ottubru 2008.
               
            
                  (5)
               
               
                  Permezz tal-ittri tat-8 u tat-13 ta’ Ottubru, u biex ikun hemm trasparenza, il-BNB infurma lill-Kummissjoni b’operazzjoni ta’ appoġġ tal-likwidità (jew “Liquidity Assistance” minn hawn ’il quddiem “l-operazzjoni ta’ LA”) li l-BNB, b’koperazzjoni mal-Banque de France, implementa minħabba d-diffikultajiet ta’ likwidità temporanja ta’ Dexia. Hu żamm lill-Kummissjoni infurmata dwar l-ammonti miġbudin għal din l-operazzjoni.
               
            
                  (6)
               
               
                  Fl-14 ta’ Novembru 2008, l-Istat Belġjan u l-Istat Franċiż ħabbru pubblikament l-implimentazzjoni ta’ garanzija rigward il-prodotti finanzjarji tas-sussidjarja ta’ Dexia, Financial Security Assurance (FSA) (minn hawn ’il quddiem “il-miżura FSA”).
               
            1.2.   L-EWWEL DEĊIŻJONI TAL-KUMMISSJONI: NUQQAS TA’ OĠĠEZZJONI GĦALL-MIŻURI TA’ URĠENZA
      
      
                  (7)
               
               
                  Permezz tad-Deċiżjoni tad-19 ta’ Novembru 2008 (2) il-Kummissjoni ddeċidiet li ma tqajjimx oġġezzjonijiet li jikkonċernaw l-operazzjoni ta’ LA u l-garanzija tal-Istati Membri kkonċernati dwar ċerti obbligi ta’ Dexia. Il-Kummissjoni fil-fatt ikkunsidrat li dawn il-miżuri kienu kumpatibbli mas-suq intern fuq il-bażi tal-Artikolu 107(3)(b) tat-TFUE (3) bħala għajnuna sabiex tiġi salvata impriża f’diffikultà, u awtorizzat dawn il-miżuri għal perjodu ta’ sitt xhur mit-3 ta’ Ottubru 2008, u ppreċiżat li wara dan il-perjodu, il-Kummissjoni jkollha terġa’ tevalwa l-għajnuna bħala miżura strutturali.
               
            
                  (8)
               
               
                  Id-Deċiżjoni tad-19 ta’ Novembru 2008 ipprevediet ukoll speċifikament li l-miżuri l-oħrajn ta’ għajnuna jiġu eżaminati separatament fil-kuntest ta’ deċiżjoni ulterjuri.
               
            1.3.   ILMENT TA’ PARTI TERZA FIR-RIGWARD TAL-GĦAJNUNIET MILL-ISTAT PREŻUNTI RIĊEVUTI MINN DEXIA
      
      
                  (9)
               
               
                  Permezz ta’ ittra riċevuta fis-6 ta’ Novembru 2008, tressaq ilment lill-Kummissjoni kontra l-għajnuniet mill-Istat preżunti illegali favur Dexia. Dan l-ilment tressaq minn kompetitur ta’ Dexia Banque Belgique (minn hawn ’il quddiem “DBB”) u jikkunsidra b’mod aktar partikolari ż-żieda fil-kapital ta’ EUR 3 biljun sottoskritta mill-awtoritajiet u l-azzjonarji Belġjani ta’ Dexia kif ukoll il-garanzija mogħtija mill-Istat Belġjan għat-tislif interbankarju u assimilati favur Dexia.
               
            
                  (10)
               
               
                  Verżjoni mhux kunfidenzjali tal-formola tal-preżentazzjoni tal-ilment u tal-formoli annessi magħha ntbagħtet mill-Kummissjoni lill-awtoritajiet Belġjani bil-posta, datata t-13 ta’ Novembru 2008. L-awtoritajiet Belġjani kkomunikaw lill-Kummissjoni l-osservazzjonijiet tagħhom dwar l-ilment bil-posta, datati d-19 ta’ Novembru 2008.
               
            1.4.   ESTENSJONI TAL-MIŻURI U PJAN TA’ RISTRUTTURAR TA’ DEXIA
      
      
                  (11)
               
               
                  B’konformità mal-obbligi tagħhom, l-awtoritajiet tal-Istati Membri kkonċernati nnotifikaw lill-Kummissjoni bi pjan ta’ ristrutturar (minn hawn ’il quddiem “il-pjan ta’ ristrutturar inizjali”) ta’ Dexia fis-16, is-17 u t-18 ta’ Frar 2009 rispettivament. Informazzjoni komplementari dwar il-pjan ta’ ristrutturar inizjali ġiet sottomessa fis-27 ta’ Frar u fit-3, il-5, is-6, is-7, it-8 u d-9 ta’ Marzu 2009.
               
            
                  (12)
               
               
                  Barra minn hekk, fil-kuntest ta’ dan il-pjan ta’ ristrutturar inizjali, l-awtoritajiet tal-Istati Membri kkonċernati talbu lill-Kummissjoni l-awtorizzazzjoni li jestendu l-mekkaniżmu ta’ garanzija sat-terminu previst mill-ftehim ta’ garanzija, jiġifieri l-31 ta’ Ottubru 2009, u li jżommu r-rata ta’ remunerazzjoni preferenzjali ta’ 25 punt bażi tal-garanzija msemmija fuq l-obbligi ta’ inqas minn xahar. Barra minn hekk, intalab ugwalment lill-Kummissjoni biex tikkonferma li f’każ ta’ estensjoni tal-garanzija wara Ottubru 2009 (sa Ottubru 2010), din l-estensjoni tkun kumpatibbli mas-suq komuni.
               
            
                  (13)
               
               
                  Min-naħa l-oħra, il-gvern Belġjan talab ugwalment, fuq bażi preventiva, l-estensjoni tal-possibbiltà għal Dexia li tirrikorri għall-operazzjoni ta’ LA mal-BNB, sal-31 ta’ Ottubru 2009.
               
            
                  (14)
               
               
                  Finalment, il-gvern Belġjan u l-gvern Franċiż innotifikaw lill-Kummissjoni bl-implimentazzjoni tal-miżura FSA, imħabbra pubblikament fl-14 ta’ Novembru 2008.
               
            1.5.   IT-TIENI DEĊIŻJONI TAL-KUMMISSJONI: FTUĦ TA’ PROĊEDURA FORMALI
      
      
                  (15)
               
               
                  Permezz ta’ ittra tat-13 ta’ Marzu 2009, il-Kummissjoni infurmat lill-awtoritajiet Belġjani, Franċiżi u Lussemburgiżi bid-deċiżjoni tagħha li tiftaħ il-proċedura prevista fl-Artikolu 108(2) tat-TFUE fil-konfront tal-għajnuniet kollha mogħtija lil Dexia (4). L-ittra tippreċiża madankollu li, sabiex tippermetti l-bejgħ rapidu ta’ FSAM il-Kummissjoni ma sabitx oġġezzjoni għal ċerti aspetti tal-miżura FSA, ikkunsidrati kumpatibbli mas-suq intern, abbażi tal-Artikolu 107(3)(b) tat-TFUE. L-ittra tippreċiża finalment li l-garanzija tal-Istati Membri kkonċernati favur Dexia, valida sat-30 ta’ Ottubru 2009, setgħet tiġi kkunsidrata bħala kumpatibbli mas-suq uniku abbażi tal-Artikolu 107(3)(b) tat-TFUE, sad-deċiżjoni finali tal-Kummissjoni li tippermetti li tingħalaq il-proċedura formali.
               
            
                  (16)
               
               
                  Id-deċiżjoni tal-Kummissjoni li tiftaħ il-proċedura ġiet ippubblikata f’Il-Ġurnal Uffiċjali tal-Unjoni Ewropea. Il-Kummissjoni stiednet lill-partijiet interessati jippreżentaw l-osservazzjonijiet tagħhom dwar l-għajnuniet inkwistjoni (5).
               
            
                  (17)
               
               
                  Il-Kummissjoni ma rċevietx osservazzjonijiet f’dan ir-rigward min-naħa tal-partijiet interessati.
               
            
                  (18)
               
               
                  Rigward il-kwistjonijiet marbutin mal-miżura FSA (valutazzjoni ta’ assi koperti mill-miżura u remunerazzjoni tal-miżura), il-Kummissjoni ddependiet fuq l-analiżi teknika ta’ esperti esterni b’kuntratt mal-Kummissjoni (Oliver Wyman).
               
            1.6.   IT-TIELET DEĊIŻJONI TAL-KUMMISSJONI: ESTENSJONI TAL-GARANZIJA
      
      
                  (19)
               
               
                  Minħabba li l-ftehim ta’ garanzija konkluż bejn Dexia u l-Istati Membri kkonċernati skada fil-31 ta’ Ottubru 2009, l-Istati Membri kkonċernati nnotifikaw lill-Kummissjoni fis-27 ta’ Ottubru 2009 bl-estensjoni tal-ftehim ta’ garanzija sat-28 ta’ Frar 2010, permezz ta’ ċerti adattamenti. Informazzjoni rigward l-emendi li saru fil-ftehim ta’ garanzija ġiet ikkomunikata lill-Kummissjoni fl-10 ta’ Settembru, it-8 ta’ Ottubru u s-27 ta’ Ottubru 2009.
               
            
                  (20)
               
               
                  Il-Kummissjoni awtorizzat l-estensjoni tal-garanzija permezz tad-deċiżjoni tat-30 ta’ Ottubru 2009 (6) sat-28 ta’ Frar 2010 jew sad-data tad-deċiżjoni tal-Kummissjoni, u ddeċidiet dwar il-kumpatibbiltà tal-miżuri ta’ għajnuniet u l-pjan ta’ ristrutturar ta’ Dexia, jekk din tintervjeni qabel it-28 ta’ Frar 2010. Il-Kummissjoni tippreċiża, fid-deċiżjoni tagħha, li l-miżuri proposti fil-pjan ta’ ristrutturar inizjali ma jippermettux, f’dan l-istadju, li tittieħed deċiżjoni dwar il-kumpatibbiltà tal-għajnuniet.
               
            1.7.   MIŻURI ADDIZZJONALI TAL-PJAN TA’ RISTRUTTURAR TA’ DEXIA
      
      
                  (21)
               
               
                  Permezz tal-komunikazzjoni tad-9 ta’ Frar 2010, l-Istati Membri kkonċernati bagħtu lill-Kummissjoni informazzjoni dwar il-miżuri addizzjonali previsti sabiex jiġi kkompletat il-pjan ta’ ristrutturar inizjali nnotifikat fi Frar 2009. Il-miżuri kollha ta’ ristrutturar nnotifikati b’dan il-mod bejn Frar 2009 u Frar 2010 jikkostitwixxu l-pjan ta’ ristrutturar ta’ Dexia (minn hawn ’il quddiem “il-pjan ta’ ristrutturar”).
               
            
                  (22)
               
               
                  Permezz tal-komunikazzjoni tal-10 ta’ Frar 2010, l-awtoritajiet Belġjani indikaw lill-Kummissjoni li, fl-interess tal-adozzjoni ta’ din id-deċiżjoni fl-aqwa termini, huma jaċċettaw li din id-deċiżjoni tkun adottata bil-lingwa Franċiża.
               
            II.   DESKRIZZJONI TAL-BENEFIĊJARJU
      
      
                  (23)
               
               
                  Dexia huwa grupp finanzjarju attiv fis-setturi tal-bank u tal-assigurazzjonijiet. Il-kumpanija prinċipali, Dexia SA, hija kumpanija b’resposabbiltà limitata taħt id-dritt Belġjan ikkwotata fil-boroż Euronext ta’ Pariġi u Euronext ta’ Brussell. Il-kapitalizzazzjoni tiegħu fil-borża kienet ta’ EUR 5,64 biljun, fil-31 ta’ Diċembru 2008. Dexia, li nħoloq fl-1996 permezz tal-amalgamazzjoni bejn Crédit Local de France u Crédit communal de Belgique, hija speċjalizzata fit-tislif lill-komunitajiet lokali iżda għandha wkoll 5,5 miljun klijent privat, prinċipalment fil-Belġju u fit-Turkija, permezz tas-sussidjarja lokali tagħha DenizBank.
               
            
                  (24)
               
               
                  Fi tmiem iż-żieda fil-kapital, fit-3 ta’ Ottubru 2008, l-ishma tal-azzjonisti prinċipali ta’ Dexia SA huma dawn li ġejjin:
                  
                              Isem l-azzjonist
                           
                           
                              % miżmuma qabel l-operazzjoni
                           
                           
                              Ammont tas-sottoskrizzjoni (miljuni ta’ EUR)
                           
                           
                              % miżmuma fil-31 ta’ Diċembru 2008
                           
                        
                              il-Gvern Federali Belġjan
                           
                           
                              —
                           
                           
                              1 000 
                           
                           
                              5,73 
                           
                        
                              ir-Reġjun Fjamming
                           
                           
                              —
                           
                           
                              500 
                           
                           
                              2,87 
                           
                        
                              ir-Reġjun Wallon
                           
                           
                              —
                           
                           
                              350 
                           
                           
                              2,01 
                           
                        
                              ir-Reġjun Brussell-Kapitali
                           
                           
                              —
                           
                           
                              150 
                           
                           
                              0,86 
                           
                        
                              Holding Communal SA
                           
                           
                              17 
                           
                           
                              500 
                           
                           
                              14,34 
                           
                        
                              Arcofin SCRL
                           
                           
                              18,08 
                           
                           
                              350 
                           
                           
                              13,92 
                           
                        
                              Ethias
                           
                           
                              6,37 
                           
                           
                              150 
                           
                           
                              5,04 
                           
                        
                              il-Gvern Franċiż
                           
                           
                              —
                           
                           
                              1 000 
                           
                           
                              5,73 
                           
                        
                              CDC
                           
                           
                              11,89 
                           
                           
                              1 710 
                           
                           
                              17,61 
                           
                        
                              CNP Assurances
                           
                           
                              2 
                           
                           
                              288 
                           
                           
                              2,97 
                           
                        
                              Impjegati
                           
                           
                              3,92 
                           
                           
                               
                           
                           
                              2,57 
                           
                        
                              
                                 Free float
                              
                           
                           
                              40,74 
                           
                           
                              —
                           
                           
                              26,86 
                           
                        
            
                  (25)
               
               
                  Dexia hija organizzata madwar kumpanija prinċipali holding (Dexia SA) u tliet entitajiet operattivi li jinsabu fi Franza (Dexia Crédit Local, minn hawn ’il quddiem “DCL”), fil-Belġju (minn hawn ’il quddiem “DBB”) u fil-Lussemburgu (Dexia Banque Internationale à Lussemburgu, minn hawn ’il quddiem “Dexia BIL”). Filwaqt li l-bilanċ totali tal-grupp kien ta’ EUR 651 biljun fil-31 ta’ Diċembru 2008, dak tat-tliet entitajiet operattivi kien ta’:
                  
                              —
                           
                           
                              EUR 414-il biljun għal DCL;
                           
                        
                              —
                           
                           
                              EUR 263 biljun għal DBB;
                           
                        
                              —
                           
                           
                              EUR 67 biljun għal Dexia BIL.
                           
                        
            
                  (26)
               
               
                  Sa mill-ħolqien tagħha, l-attività ta’ Dexia nqasmet bejn erba’ linji professjonali prinċipali:
                  
                              —
                           
                           
                              is-servizzi finanzjarji għas-settur pubbliku u parapubbliku (minn hawn ’il quddiem “Public and Wholesale Banking”, jew PWB): din il-linja ta’ negozju tkopri t-tislif lill-komunitajiet lokali, il-finanzjament ta’ proġetti, l-attivitajiet ta’ żieda fil-kreditu eżerċitati mis-sussidjarja FSA ta’ DCL, mibjugħa lil Assured Guaranty f’Lulju 2009, kif ukoll iż-żamma u l-ġestjoni attiva ta’ portafoll tal-obbligi u titoli dipendenti fuq krediti (minn hawn ’il quddiem “asset-backed securities” jew “ABS”); parti importanti ta’ dawn l-attivitajiet hija mmexxija minn DCL u s-sussidjarji internazzjonali tagħha, minbarra l-attività PWB fil-Belġju, li taqa’ taħt DBB;
                           
                        
                              —
                           
                           
                              is-servizzi finanzjarji għall-individwi (minn hawn ’il quddiem “Retail and Commercial Banking” jew “RCB”): din il-linja ta’ negozju tkopri l-ġbir ta’ depożiti u tislif lill-individwi u l-impriżi fil-Belġju, it-Turkija, is-Slovakkja u l-Lussemburgu, kif ukoll il-bank privat fil-Lussemburgu u l-Belġju; dawn l-attivitajiet huma mmexxija minn DBB u Dexia BIL, kif ukoll, f’dak li jikkonċerna l-attivitajiet fit-Turkija, id-Denizbank, sussidjarja ta’ Dexia SA;
                           
                        
                              —
                           
                           
                              l-attivitajiet ta’ teżorerija u swieq finanzjarji (minn hawn ’il quddiem “Treasury, Funding and Markets” jew “TFM”) li jkopru l-attivitajiet kollha ta’ teżorerija, ġestjoni ta’ assi-obbligi (minn hawn ’il quddiem “asset-liability management” jew “ALM”) u ta’ negozjati għal kont proprju ta’ Dexia;
                           
                        
                              —
                           
                           
                              l-attivitajiet l-oħrajn li jkopru l-attivitajiet ta’ ġestjoni (raggruppati f’Dexia asset management, minn hawn ’il quddiem “Dexia AM”), is-servizzi għall-investituri (offerti mis-sussidjarja komuni ta’ Dexia u l-Bank Rjali tal-Kanada, RBC Dexia Investor Services, minn hawn ’il quddiem “RBC Dexia IS”) u l-attivitajiet ta’ assigurazzjoni tal-grupp, eżerċitati fil-Belġju, Franza (Dexia Epargne Pension, minn hawn ’il quddiem “DEP”), it-Turkija u l-Irlanda.
                           
                        
            
                  (27)
               
               
                  Mill-ħolqien tagħha sal-kriżi tal-ħarifa 2008, l-attività ta’ Dexia ddistingwiet ruħha minn dik ta’ banek kummerċjali Ewropej oħrajn permezz tal-karatteristiċi li ġejjin:
                  
                              —
                           
                           
                              qalba ta’ klijenti, il-ġbir lokali, ikkaratterizzat minn livell baxx ta’ marġnijiet fir-rigward tal-krediti u l-maturità tal-bilanċi relattivament twil;
                           
                        
                              —
                           
                           
                              parti maġġuri ta’ finanzjamenti f’terminu qasir miksubin mis-suq interbankarju u monetarju fir-rigward ta’ assi f’terminu twil (tislif lill-komunitajiet lokali, finanzjamenti ta’ proġetti, portafoll tal-obbligi);
                           
                        
                              —
                           
                           
                              dipendenza importanti tal-finanzjament tiegħu fuq sorsi inqas stabbli bħal pereżempju s-suq interbankarju jew il-ġbir ta’ fondi minn investituri istituzzjonali;
                           
                        
                              —
                           
                           
                              it-tiftix ta’ marġnijiet barra mill-attivitajiet tradizzjonali tal-grupp (il-finanzjament ta’ komunitajiet lokali, impriżi u individwi), b’mod partikolari permezz ta’:
                              
                                          (i)
                                       
                                       
                                          attivitajiet ta’ żieda ta’ krediti permezz tas-sussidjarja ta’ assigurazzjoni monolinja FSA;
                                       
                                    
                                          (ii)
                                       
                                       
                                          attivitajiet ta’ negozjati għal kont proprju;
                                       
                                    
                                          (iii)
                                       
                                       
                                          investituri għal kont proprju f’portafoll essenzjalment kostitwit minn obbligi li, fil-31 ta’ Diċembru 2008, kien stmat ta’ EUR 233 biljun (jiġifieri 36 % tal-bilanċ totali ta’ Dexia sa din id-data);
                                       
                                    
                                          (iv)
                                       
                                       
                                          bejgħ ta’ prodotti derivati u strutturati.
                                       
                                    
                        
            
                  (28)
               
               
                  Minħabba l-karatteristiċi speċifiċi tiegħu, il-profil ta’ rifinanzjament tal-grupp joffri wkoll partikolaritajiet, minħabba li parti importanti tal-grupp (prinċipalment DCL) tinsab f’sitwazzjoni ta’ bżonn strutturali ta’ finanzjament u tissodisfa dan il-bżonn b’mod partikolari permezz tal-finanzjamenti li jiġu minn partijiet oħrajn tal-grupp (essenzjalment DBB u Dexia BIL) u swieq monetarji, ta’ obbligi u ta’ obbligi fuq il-proprjetà.
               
            
                  (29)
               
               
                  B’hekk, f’Settembru 2008, meta wara l-falliment tal-bank Lehman Borthers, nixfu s-suq interbankarju u s-suq tal-obbligi fuq il-proprjetà, Dexia sabet ruħha f’sitwazzjoni ta’ bżonn ta’ finanzjament dinamiku f’terminu qasir sabiex tikkumpensa għal EUR [200-300] (*) biljun ([31-46] % tal-bilanċ totali tal-grupp, fil-31 ta’ Diċembru 2008). Is-sitwazzjoni tal-bank marret għall-agħar f’Settembru u Ottubru 2008 minħabba l-espożizzjonijiet importanti tiegħu għal kontropartijiet bankarji u sovrani f’diffikultà (banek Amerikani, Irlandiżi u Islandiżi), it-tnaqqis tal-prezz fuq assi miżmuma direttament minn Dexia jew miżjudin mis-sussidjarja tagħha FSA u l-waqgħa tal-ishma miżmuma mill-grupp. It-total tat-telf u t-tnaqqis fil-prezz ta’ assi rreġistrati mill-grupp telgħu sa EUR 6,5 biljun fit-30 ta’ Settembru 2009 (li minnhom EUR 5,9 biljun fil-31 ta’ Diċembru 2008).
               
            
                  (30)
               
               
                  Għal aktar dettalji dwar l-avvenimenti li kkawżaw id-diffikultajiet ta’ Dexia, il-Kummissjoni tirreferi għad-deċiżjonijiet tagħha tad-19 ta’ Novembru 2008, tat-13 ta’ Marzu 2009 u tat-30 ta’ Ottubru 2009.
               
            
                  (31)
               
               
                  Bħala risposta għal dawn id-diffikultajiet il-maniġment ġdid tal-grupp, maħtur fis-7 ta’ Ottubru 2008, implimenta pjan ta’ trasformazzjoni bil-għan li jiċċentra mill-ġdid l-attività tal-grupp fuq in-negozju prinċipali tiegħu (jiġifieri, l-attivitajiet PWB u RCB) kif ukoll biex inaqqas il-profil ta’ riskju tiegħu u l-ħtieġa ta’ finanzjament tiegħu f’terminu qasir. Dan il-pjan ta’ trasformazzjoni sarraf fil-miżuri prinċipali li ġejjin:
                  
                              —
                           
                           
                              bejgħ ta’ attivitajiet ta’ żieda ta’ kreditu ta’ FSA lill-Assured Guarantee, il-portafoll ta’ investimenti ta’ FSA (“Financial Products”) fi ħdan Dexia (7);
                           
                        
                              —
                           
                           
                              tnaqqis fid-daqs tal-attivitajiet internazzjonali ta’ PWB (jiġifieri attivitajiet PWB ta’ DCL barra minn Franza, l-Italja u Spanja);
                           
                        
                              —
                           
                           
                              tqegħid f’ġestjoni estintiva ta’ parti importanti mill-portafoll tal-obbligi (EUR 158 biljun, fil-31 ta’ Diċembru 2008);
                           
                        
                              —
                           
                           
                              bejgħ tal-attivitajiet ta’ negozjati kollha għal kont proprju ta’ TFM u amalgamazzjoni tal-attivitajiet ta’ ġestjoni ALM u teżorerija f’linja ta’ negozju ġdida “Group Center”;
                           
                        
                              —
                           
                           
                              programm ta’ tnaqqis tal-ispejjeż.
                           
                        
            
                  (32)
               
               
                  Wara l-implimentazzjoni tal-pjan ta’ trasformazzjoni, fil-bidu tas-sena 2009, is-sitwazzjoni ta’ Dexia marret għall-aħjar, u dan ippermettielha tikseb riżultat nett pożittiv ta’ EUR 808 miljun fuq l-ewwel tliet trimestri tas-sena 2009.
               
            III.   DESKRIZZJONI TAL-MIŻURI TA’ GĦAJNUNA
      
      3.1.   IŻ-ŻIEDA TA’ KAPITAL
      
      
                  (33)
               
               
                  Il-Kummissjoni tirreferi għad-deċiżjoni tagħha tad-19 ta’ Novembru 2008. Iż-żieda ta’ kapital ta’ EUR 6 biljun mill-azzjonisti Belġjani u Franċiżi, li tikkonsisti fis-sottoskrizzjoni ta’ ishma ordinarji ta’ Dexia SA, saret definittiva fit-3 ta’ Ottubru 2008. Is-sottoskrizzjoni għal din iż-żieda ta’ kapital riżervata tinqasam kif ġej:
                  
                              (a)
                           
                           
                              Il-Belġju:
                              
                                          —
                                       
                                       
                                          l-Istat Belġjan investa EUR 1 biljun f’Dexia SA;
                                       
                                    
                                          —
                                       
                                       
                                          ir-Reġjun Fjamming investa EUR 500 miljun f’Dexia SA;
                                       
                                    
                                          —
                                       
                                       
                                          ir-Reġjun Wallon investa EUR 350 miljun f’Dexia SA;
                                       
                                    
                                          —
                                       
                                       
                                          ir-Reġjun Brussell-Kapitali investa EUR 150 miljun f’Dexia SA;
                                       
                                    
                                          —
                                       
                                       
                                          il-Holding Communal SA investiet EUR 500 miljun f’Dexia SA;
                                       
                                    
                                          —
                                       
                                       
                                          Arcofin SCRL investiet EUR 350 miljun f’Dexia SA;
                                       
                                    
                                          —
                                       
                                       
                                          Ethias investiet EUR 150 miljun f’Dexia SA;
                                       
                                    
                        
                              (b)
                           
                           
                              Franza:
                              
                                          —
                                       
                                       
                                          l-Istat Franċiż investa EUR 1 biljun f’Dexia SA. Il-ġestjoni ta’ dan it-titolu għandha tiġi fdata lill-Aġenzija tat-Titoli tal-Istat.
                                       
                                    
                                          —
                                       
                                       
                                          il-grupp tal-Kaxxa tad-Depożiti u l-Konsenji (CDC) investa EUR 1,71 biljun f’Dexia SA.
                                       
                                    
                                          —
                                       
                                       
                                          is-CNP Assurances investiet EUR 288 miljun f’Dexia SA.
                                       
                                    
                        
            
                  (34)
               
               
                  Rigward l-Istat Lussemburgiż, f’Settembru 2008 huwa ntrabat li jinvesti EUR 376 miljun f’Dexia BIL taħt il-forma ta’ obbligi konvertibbli li jimmaturaw wara tliet snin, ta’ interessi ta’ 10 % fis-sena u ta’ konverżjoni f’ishma ordinarji skont il-kundizzjonijiet li għandhom jiġu kkonvertiti. Dexia indikat, fil-pjan ta’ ristrutturar innotifikat fi Frar 2010, li sejra tirrinunzja definittavment, b’effett immedjat mid-data ta’ din id-deċiżjoni, għall-profitt mill-obbligu konvertibbli ta’ Dexia BIL.
               
            3.2.   IL-GARANZIJA FUQ OBBLIGI
      
      
                  (35)
               
               
                  Il-garanzija fuq l-obbligi ta’ Dexia mogħtija fid-9 ta’ Ottubru 2008 mill-Istati Membri kkonċernati diġà kienet soġġetta għad-deċiżjoni tad-19 ta’ Novembru 2008. Permezz tal-ftehim ta’ garanzija, it-tliet Stati Membri kkonċernati ntrabtu b’mod konġunt li jiggarantixxu, mid-9 ta’ Ottubru 2008 u sal-31 ta’ Ottubru 2009, il-finanzjamenti ġodda interbankarji u istituzzjonali kif ukoll il-finanzjamenti ġodda ta’ obbligi, ta’ maturità massima ta’ tliet snin, miġburin minn Dexia SA, Dexia BIL, DCL u DBB. Inizjalment il-garanzija sejra tkun fuq ammont massimu ta’ obbligi ta’ EUR 150 biljun u hija maqsuma f’60,5 % għall-Belġju, 36,5 % għal Franza u 3 % għal-Lussemburgu.
               
            
                  (36)
               
               
                  Fid-Deċiżjoni tad-19 ta’ Novembru 2008 imsemmija hawn fuq, il-Kummissjoni awtorizzat il-garanzija, bħala miżura ta’ salvataġġ urġenti, għal terminu ta’ sitt xhur mill-implimentazzjoni tagħha. Skont din id-deċiżjoni, minħabba li pjan ta’ ristrutturar tal-benefiċjarju ġie sottomess skont l-impenji mogħtija mit-tliet Stati Membri kkonċernati, dan il-perjodu ġie awtomatikament estiż sakemm il-Kummissjoni tadotta d-deċiżjoni tagħha rigward il-pjan ta’ ristrutturar imsemmi.
               
            
                  (37)
               
               
                  Madankollu, meta l-ftehim ta’ garanzija bejn Dexia u l-Istati Membru kkonċernati skada fil-31 ta’ Ottubru 2009, dawn innotifikaw lill-Kummissjoni fis-27 ta’ Ottubru 2009 bl-estensjoni tal-ftehim ta’ garanzija sat-28 ta’ Frar 2010, permezz ta’ ċerti adattamenti.
               
            
                  (38)
               
               
                  Meta mqabblin mal-garanzija inizjali konkluża bejn l-Istati Membri kkonċernati u Dexia fid-9 ta’ Ottubru 2008, il-kundizzjonijiet tal-garanzija kienu emendati kif ġej:
                  
                              (a)
                           
                           
                              L-ammont massimu tal-obbligi ta’ Dexia ggarantiti mill-Istati Membri kkonċernati tbaxxa minn EUR 150 biljun għal EUR 100 biljun; f’anness għall-ftehim, Dexia ntrabtet li tagħmel mill-aħjar li tista’ sabiex, mill-1 ta’ Novembru 2009, l-impenn globali tal-Istati Membri kkonċernati abbażi tal-garanzija ma jaqbiżx it-EUR 80 biljun;
                           
                        
                              (b)
                           
                           
                              Il-maturità massima tal-obbligi koperti mill-garanzija ġiet posposta mill-31 ta’ Ottubru 2011 sal-31 ta’ Ottubru 2014 (8);
                           
                        
                              (c)
                           
                           
                              Mis-16 ta’ Ottubru 2009, il-garanzija tieqaf tkopri l-kuntratti kollha li jkollhom maturità ta’ inqas minn xahar, kif ukoll id-depożiti li għandhom isiru, assimilati ma’ kuntratti ta’ maturità ta’ inqas minn xahar fl-arranġament ta’garanzija.
                           
                        
            
                  (39)
               
               
                  Il-kundizzjonijiet l-oħrajn kollha tal-garanzija inizjali konkluża fid-9 ta’ Ottubru 2008 ma jinbidlux, b’mod partikolari l-kundizzjonijiet ta’ remunerazzjoni, li jibqgħu dawn li ġejjin:
                  
                              (a)
                           
                           
                              Ir-remunerazzjoni tal-garanzija hija tikkonsisti minn kummissjoni li Dexia għandha tħallas fix-xahar fuq l-ammonti pendenti pro rata temporis, ugwali għal 50 punt bażi fuq bażi annwali għall-obbligi kollha garantiti b’maturità sa 12-il xahar inklużi, jew b’maturità indefinita;
                           
                        
                              (b)
                           
                           
                              Għall-obbligi kollha garantiti b’maturità ta’ aktar minn sena, ir-remunerazzjoni tal-garanzija hija ugwali għal 50 punt bażi fuq bażi annwali, miżjuda bl-aktar valur baxx mit-tnejn li ġejjin, applikata għal kull obbligu garantit: jew il-medja tas-CDS spreads senior ta’ Dexia ta’ 5 snin ikkalkulata fuq il-perjodu li jibda fl-1 ta’ Jannar 2007 u jintemm fil-31 ta’ Awwissu 2008 (bil-kundizzjoni li dawn l-ispreads ikunu rappreżentattivi), jew il-medja tas-CDS spreads ta’ 5 snin tal-istabbilimenti kollha ta’ kreditu b’notifika ta’ kreditu f’terminu twil ekwivalenti għal dik ta’ Dexia, ikkalkulata fuq l-istess perjodu.
                           
                        
            
                  (40)
               
               
                  F’kull każ, il-kummissjoni hija kkalkulata fuq l-ammont medju tal-ammonti pendenti tal-obbligi garantiti li għandhom il-maturità inkwistjoni u li jibbenefikaw mill-garanzija matul l-aħħar perjodu tax-xahar.
               
            
                  (41)
               
               
                  L-ammont massimu tal-obbligi ta’ Dexia koperti mill-garanzija jammonta għal EUR 95,9 biljun fis-27 ta’ Mejju 2009 (9). Il-figura 1 turi l-evoluzzjoni tal-ammont tal-obbligi ta’ Dexia koperti mill-garanzija bejn id-9 ta’ Ottubru 2008 u l-11 ta’ Frar 2010.
                  
                     Figura 1
                  
                  
                     Evoluzzjoni tal-ammont tal-obbligi ta’ Dexia koperti mill-garanzija
                  
                  
            
                  (42)
               
               
                  Fid-Deċiżjoni tagħha tat-30 ta’ Ottubru 2009, il-Kummissjoni ma kellhiex oġġezzjonijiet għall-estensjoni tal-garanzija tal-Istati Membri kkonċernati favur Dexia sat-28 ta’ Frar 2010, safejn il-garanzija tikkostitwixxi miżura ta’ salvataġġ urġenti kumpatibbli mas-suq intern, fuq il-bażi tal-Artikolu 107(3)(b) tat-TFUE.
               
            3.3.   L-OPERAZZJONI LA
      
      
                  (43)
               
               
                  L-operazzjoni ta’ LA pprovduta mill-BNB b’koperazzjoni mal-Banque de France diġà kienet soġġetta għad-deċiżjoni tal-Kummissjoni tad-19 ta’ Novembru 2008. […]
               
            
                  (44)
               
               
                  Skont il-liġi tal-15 ta’ Ottubru 2008 (10) rigward il-miżuri bl-għan li jippromwovu l-istabbiltà finanzjarja u li jistabbilixxu b’mod partikolari garanzija tal-Istat fuq il-krediti mogħtijin u operazzjonijiet oħrajn imwettqa fil-kuntest tal-istabbiltà finanzjarja, il-krediti mogħtijin mill-BNB lil Dexia jibbenefikaw awtomatikament u b’effett retroattiv mill-garanzija tal-Istat Belġjan. Din il-garanzija ma tirrigwardax il-porzjon tal-operazzjoni ta’ LA mogħti għal kont tal-Banque de France.
               
            
                  (45)
               
               
                  Skont l-informazzjoni kkomunikata mill-BNB lill-Kummissjoni, l-operazzjoni ta’ LA ġiet approvata mill-Kunsill tal-Gvernaturi tal-Bank Ċentrali Ewropew (minn hawn ’il quddiem “BCE”) b’kompetizzjoni ta’ ammont massimu ta’ EUR […] biljun. Din il-faċilità ntużat minn Dexia essenzjalment bejn Ottubru u Novembru 2008.
               
            
                  (46)
               
               
                  Fid-Deċiżjoni tagħha tad-19 ta’ Novembru 2008 imsemmija hawn fuq, il-Kummissjoni awtorizzat l-operazzjoni ta’ LA, bħala miżura ta’ salvataġġ urġenti, għal terminu ta’ sitt xhur mill-implimentazzjoni tagħha. Madankollu, fin-notifika tagħha lill-Kummissjoni tal-pjan ta’ ristrutturar ta’ Dexia, is-17 ta’ Frar 2009, il-gvern Belġjan talab ukoll, fuq bażi preventiva, l-estensjoni tal-possibbiltà għal Dexia li tirrikorri għall-operazzjonijiet ta’ LA mal-BNB, sal-31 ta’ Ottubru 2009, f’każ fejn il-Kummissjoni tikkunsidra li din il-miżura fiha elementi ta’ għajnuna mill-Istat.
               
            3.4.   IL-MIŻURA FSA
      
      
                  (47)
               
               
                  Il-miżura FSA kienet soġġetta għad-deċiżjoni tal-Kummissjoni tat-13 ta’ Marzu 2009. Skont din il-miżura, il-gvern Belġjan u l-gvern Franċiż jagħtu l-garanzija tagħhom sabiex jippermettu lil Dexia tonora kuntratt ta’ għażla ta’ bejgħ (minn hawn ’il quddiem “il-Put”) li permezz tiegħu FSA Asset Management (minn hawn ’il quddiem “FSAM”), eks-sussidjarja ta’ FSA mhux mibjugħa lil Assured Guaranty, ikollha l-għażla li tbiegħ ċerti assi inklużi fil-portafoll FSAM lil Dexia SA u/jew DCL f’każ ta’ jseħħu ċerti avvenimenti li jirrikjedu dan (ara l-Annessi 50 sa 59).
               
            3.4.1.   KUNTEST
      
                  (48)
               
               
                  Għandu jiġi mfakkar li l-attività Financial Products (minn hawn ’il quddiem “FP”) ġiet eskluża mill-attivitajiet ta’ FSA mibjugħin lil Assured Guaranty. L-attività FP tikkonsisti, essenzjalment, fi (i) il-ġbir ta’ depożiti min-naħa ta’ parti terza li lejha FSA tintrabat li tħallas id-depożiti f’livell speċifikat, skont il-kuntratti ta’ depożiti garantiti (minn hawn ’il quddiem “Guaranteed Investment Contracts” jew “GIC”) jew (ii) l-investiment mill-ġdid ta’ dawn id-depożiti f’titoli b’rendiment ogħla mill-ispiża tad-depożiti garantiti GIC, li jiġġenera fil-prinċipju marġni ta’ interess netta pożittiva. Teknikament il-GIC huma konklużi mis-sussidjarji ta’ FSA (minn hawn ’il quddiem “GIC companies”), li min-naħa tagħhom isellfu l-prodott ta’ dawn id-depożiti lil kumpanija oħra tal-grupp, FSAM, li tikkostitwixxi u timmaniġġja il-portafoll ta’ assi destinat li jiffaċċja l-obbligi ta’ rimbors dovuti lill-kontropartijiet lill-GIC. FSAM u l-GIC Companies, li jagħmlu parti mill-attività FP, b’hekk ġew esklużi mill-perimetru ta’ attivitajiet mibjugħin lil Assured Guaranty u baqgħu fil-perimetru ta’ Dexia.
               
            
                  (49)
               
               
                  Il-portafoll ta’ assi ta’ FSAM jinkludi essenzjalment titoli marbutin mas-settur tal-proprjetà Amerikan, li l-valur tas-suq tiegħu u/jew il-klassifikazzjonijiet iddegradaw bil-kbir taħt l-effett tal-kriżi tas-subprime u tal-kriżi finanzjarja. Safejn FSA tiggarantixxi assi u obbligi tal-attività FP, l-esklużjoni ta’ din l-attività tal-aħħar tal-perimetru ta’ bejgħ tinvolvi neċessarjament li Dexia tiggarantixxi attivitajiet FP, b’tali mod li ma jkunx hemm għaliex jintalbu l-garanziji pprovduti minn FSA. Minħabba s-sitwazzjoni finanzjarja diffiċili ta’ Dexia u l-kobor tal-ammonti li jistgħu teoretikament jintalbu fil-kuntest tal-GICs, kien indispensabbli, mill-perspettiva tax-xerrej ta’ FSA, Assured Guaranty, li Dexia tkun min-naħa tagħha kontrogaranzija għall-Istat Belġjan u l-Istat Franċiż.
               
            3.4.2.   MODALITAJIET PRINĊIPALI
      
                  (50)
               
               
                  Il-Put huwa kuntratt li permezz tiegħu FSAM għandha d-dritt tbiegħ lil Dexia SA u/jew DCL ċerti assi inklużi fil-portafoll FSAM fit-30 ta’ Settembru 2008 (b’total ta’ 16,98 biljun USD f’valur residwu par) f’każ li jseħħu ċerti avvenimenti li jirrikjedu dan, kif jinstab hawn isfel:
                  
                              —
                           
                           
                              f’każ ta’ nuqqas fuq assi, jiġifieri jekk il-prinċipal jew l-interess dovut fuq assi tal-portafoll ma jitħallasx fil-maturità: f’din is-suppożizzjoni, l-għażla ta’ bejgħ tirrigwarda l-assi kkonċernati, li jinbiegħu lil Dexia għall-valur residwu tagħhom par, flimkien mal-interessi dovuti.
                           
                        
                              —
                           
                           
                              f’każ ta’ insolvenza ta’ Dexia, li fil-każ tagħha l-għażla ta’ bejgħ tirrigwarda t-totalità tal-assi tal-portafoll FSAM koperti mill-għażla ta’ bejgħ jew fuq għadd ta’ assi li l-valur residwu par tagħhom huwa ugwali għall-valur totali ta’ obbligi abbażi tal-GIC, jekk dan it-tieni ammont huwa inqas mill-ewwel wieħed. L-assi kkonċernati jinbiegħu għall-valur residwu par tagħhom, flimkien ma’ interessi dovuti.
                           
                        
                              —
                           
                           
                              f’każ ta’ nuqqas ta’ likwidità, jiġifieri jekk Dexia tonqos mill-obbligi tagħha abbażi tal-ftehimiet ta’ likwidità konklużi jew għandhom jiġu konklużi fir-rigward tal-benefiċjarju ta’ FSAM: f’din is-suppożizzjoni, l-għażla ta’ bejgħ tirrigwarda għadd ta’ assi li l-valur residwu par tagħhom huwa ugwali għall-ammont bażi ta’ likwidità, u li jinbiegħu lil Dexia għall-valur residwu par tagħhom, flimkien mal-interessi dovuti.
                           
                        
                              —
                           
                           
                              f’każ ta’ nuqqas ta’ kollateral, jiġifieri jekk Dexia ma tipprovdix lil FSAM il-kollateral li jkopri d-differenza bejn il-valur tal-obbligi abbażi tal-GICs u l-valur tas-suq tal-assi ta’ FSAM, wara li titnaqqas marġni (haircut) fuq dawn l-assi: f’din is-suppożizzjoni, l-għażla ta’ bejgħ tirrigwarda għadd ta’ assi li l-valur residwu par tagħhom huwa ugwali għall-ammont tan-nuqqas ta’ kollateral, u li jinbiegħu lil Dexia għall-valur residwu par tagħhom, flimkien mal-interessi dovuti.
                           
                        
            
                  (51)
               
               
                  Fil-kuntest tal-kuntratt ta’ garanzija tal-Istati, l-Istat Belġjan (għal 62,4 %) u l-Istat Franċiż (għal 37,6 %) jintrabtu kull wieħed sabiex jiggarantixxu, mingħajr solidarjetà bejniethom, l-obbligi ta’ Dexia abbażi tal-ftehim Put imsemmi hawn fuq, iżda wara t-tnaqqis ta’ assi esklużi (minn hawn ’il quddiem “assi esklużi”) għal valur ta’ madwar 4,5 biljun USD, b’talimod li l-ammont par tal-assi inklużi fil-portafoll koperti mill-Put garantit (minn hawn ’il quddiem l-“assi koperti”) jammonta għal 12,48 biljun USD. Il-garanzija tal-Istati hija garanzija awtonoma, mal-ewwel talba, irrevokabbli u inkondizzjonata. Hija għandha limitu sa ammont globali ta’ 16,98 biljun USD (inkluż massimu ta’ 12,48 biljun USD ta’ rimbors ta’ valur residwu par u 4,5 biljun USD ta’ interessi), li jitnaqqas eventwalment mid-deprezzament tal-portafoll.
               
            
                  (52)
               
               
                  F’każ li jseħħ wieħed minn dawn l-avvenimenti, FSAM, permezz tal-intermedjarja tal-aġent tagħha, l-ewwel titlob lil Dexia tonora l-obbligi tagħha fil-kuntest tal-ftehim Put, u wara titlob dan lill-Istati fl-iskadenza ta’ ċerti termini, f’każ ta’ nuqqas jew falliment ta’ Dexia.
               
            
                  (53)
               
               
                  L-Istati jkunu rimborsati minn Dexia għas-sejħiet tagħhom abbażi tal-Garanzija (i) fi flus kontanti sakemm il-ħlasijiet totali jkunu inqas minn jew ugwali għall-ewwel porzjon ta’ 4,5 biljun USD u (ii) f’ishma u, meta jirriżulta l-każ f’partijiet benefiċjarji, lil hinn minn din is-somma. Madankollu, minkejja li l-assi esklużi kkunsidrati hawn fuq mhumiex koperti mill-garanzija tal-Istati, is-sejħiet imwettqa abbażi ta’ assi esklużi għandhom jintużaw fuq l-ammont tal-ewwel porzjon ta’ 4,5 biljun USD li minnu jibbenefikaw l-Istati permezz ta’ rikors dirett fi flus kontanti kontra Dexia.
               
            
                  (54)
               
               
                  Il-garanzija hija soġġetta għal remunerazzjoni li titħallas annwalment minn Dexia lill-Istat Belġjan u l-Istat Franċiż ta’ 113 punt bażi abbażi tal-kopertura tar-riskju ta’ nuqqas fuq il-Put garantit, li magħha jiżdiedu 32 punt bażi abbażi tal-kopertura tar-riskju tan-nuqqas ta’ Dexia milli tonora l-impenn ta’ likwidità tagħha ma’ FSAM.
               
            
                  (55)
               
               
                  Il-bejgħ ta’ FSA (minbarra FP) twettaq fl-1 ta’ Lulju 2009 u l-miżura FSA daħlet fis-seħħ fl-istess mument. L-aħħar studju ta’ valutazzjoni tal-portafoll FSAM ġie kkomunikat lill-Kumissjoni fit-18 ta’ Marzu 2009 u twettaq mill-Kumpanija Ġenerali (minn hawn ’il quddiem “il-konsulent”), l-espert indipendenti li jirrappreżenta l-Istat Belġjan, fuq il-bażi tad-dejta stabbilita fil-31 ta’ Jannar 2009.
               
            
                  (56)
               
               
                  Id-dejta prinċipali tal-portafoll FSAM hija elenkata fit-tabella Nru 1 hawn isfel.
                  
                     Tabella 1
                  
                  
                     Dejta prinċipali tal-portafoll FSAM (totali)
                  
                  
                              Klassijiet ta’ ishma
                           
                           
                              Valur nominali
                           
                           
                              Valur tas-suq
                           
                           
                              Telf mistenni (bażi)
                           
                           
                              Telf mistenni (stress)
                           
                        
                              F’miljuni USD
                           
                           
                              F’% tat-total
                           
                           
                              F’miljuni USD
                           
                           
                              F’% tat-total
                           
                           
                              F’miljuni USD
                           
                           
                              F’% tat-total
                           
                           
                              F’miljuni USD
                           
                           
                              F’% tat-total
                           
                        
                              Standards tal-RMBS
                              (barra minn “wrap”)
                           
                           
                              10 582 
                           
                           
                              63,8 
                           
                           
                              [4 000 -5 000 ]
                           
                           
                              […]
                           
                           
                              [1 500 -2 500 ]
                           
                           
                              […]
                           
                           
                              […]
                           
                           
                              […]
                           
                        
                              Subprime
                           
                           
                              7 317 
                           
                           
                              44,1 
                           
                           
                              [3 000 -4 000 ]
                           
                           
                              […]
                           
                           
                              [1 000 -1 500 ]
                           
                           
                              […]
                           
                           
                              […]
                           
                           
                              […]
                           
                        
                              Alt-A
                           
                           
                              2 424 
                           
                           
                              14,6 
                           
                           
                              [500-1 000 ]
                           
                           
                              […]
                           
                           
                              [0-1 000 ]
                           
                           
                              […]
                           
                           
                              […]
                           
                           
                              […]
                           
                        
                              Option ARMs
                           
                           
                              694 
                           
                           
                              4,2 
                           
                           
                              [0-500]
                           
                           
                              […]
                           
                           
                              [0-500]
                           
                           
                              […]
                           
                           
                              […]
                           
                           
                              […]
                           
                        
                              Prime
                           
                           
                              147 
                           
                           
                              0,9 
                           
                           
                              [0-100]
                           
                           
                              […]
                           
                           
                              [0-10]
                           
                           
                              […]
                           
                           
                              […]
                           
                           
                              […]
                           
                        
                              CES/HELOCs/Wrapped RMBS (**)
                              
                           
                           
                              817 
                           
                           
                              4,9 
                           
                           
                              [0-500]
                           
                           
                              […]
                           
                           
                              [0-500]
                           
                           
                              […]
                           
                           
                              […]
                           
                           
                              […]
                           
                        
                              NIMs
                           
                           
                              277 
                           
                           
                              1,7 
                           
                           
                              [0-200]
                           
                           
                              […]
                           
                           
                              [0-30]
                           
                           
                              […]
                           
                           
                              […]
                           
                           
                              […]
                           
                        
                              ABS CDO
                           
                           
                              36 
                           
                           
                              0,2 
                           
                           
                              [0-20]
                           
                           
                              […]
                           
                           
                              [0-40]
                           
                           
                              […]
                           
                           
                              […]
                           
                           
                              […]
                           
                        
                              CLOs
                           
                           
                              413 
                           
                           
                              2,5 
                           
                           
                              [0-400]
                           
                           
                              […]
                           
                           
                              [0-100]
                           
                           
                              […]
                           
                           
                              […]
                           
                           
                              […]
                           
                        
                              US Agency RMBS
                           
                           
                              1 338 
                           
                           
                              8,1 
                           
                           
                              [1 000 -1 500 ]
                           
                           
                              […]
                           
                           
                              [0-100]
                           
                           
                              […]
                           
                           
                              […]
                           
                           
                              […]
                           
                        
                              Oħrajn
                           
                           
                              3 119 
                           
                           
                              18,8 
                           
                           
                              [1 000 -2 000 ]
                           
                           
                              […]
                           
                           
                              [0-400]
                           
                           
                              […]
                           
                           
                              […]
                           
                           
                              […]
                           
                        
                              Total
                           
                           
                              16 582 
                           
                           
                              100,0 
                           
                           
                              [7 000 -9 000 ]
                           
                           
                              […]
                           
                           
                              [2 000 -3 000 ]
                           
                           
                              […]
                           
                           
                              [3 500 -4 500 ]
                           
                           
                              […]
                           
                        
            
                  (57)
               
               
                  Il-portafoll huwa prinċipalment ikkostitwit minn titoli “US RMBS standards”, li jammontaw għal 64 %, u b’mod aktar partikolari minn titoli “Subprime” (44 % tal-portafoll) u “Alt-A” (15 % tal-portafoll). Fuq livell inqas, il-portafoll huwa ugwalment espost għal titoli “US Agency RMBS” (8 % tal-portafoll) u għal titoli miżjudin minn assiguraturi monolini. Il-valur nominali tal-portafoll kien ta’ 16,6 % biljun USD fil-31 ta’ Jannar 2009 u l-valur tas-suq medju tiegħu fl-istess data kien ta’ [42,2 – 54,3] % mill-valur nominali, jiġifieri [7 – 9] biljun USD. It-telf mistenni, f’xenarju bażi, kien ta’ [2 – 3] biljun USD, filwaqt li f’xenarju f’każ ta’ stress huwa kien stmat ta’ [3,5 – 4,5] biljun USD. Il-valur ekonomiku reali (minn hawn ’il quddiem “VER”) fil-31 ta’ Jannar 2009 kien ta’ [13,6 – 14,6] biljun USD f’xenarju bażi u ta’ [12 – 13]-il biljun USD f’xenarju ta’ stress.
               
            
                  (58)
               
               
                  Id-dejta prinċipali tal-portafoll FSAM, wara t-tnaqqis tal-assi esklużi, hija elenkata fit-tabella Nru 2 hawn isfel:
                  
                     Tabella 2
                  
                  
                     Dejta prinċipali tal-portafoll FSAM (wara t-tnaqqis tal-assi esklużi)
                  
                  
                              Klassijiet ta’ ishma
                           
                           
                              Valur nominali
                           
                           
                              Valur tas-suq
                           
                           
                              Telf mistenni (bażi)
                           
                           
                              Telf mistenni (stress)
                           
                        
                              F’miljuni USD
                           
                           
                              F’% tat-total
                           
                           
                              F’miljuni USD
                           
                           
                              F’% tat-total
                           
                           
                              F’miljuni USD
                           
                           
                              F’% tat-total
                           
                           
                              F’miljuni USD
                           
                           
                              F’% tat-total
                           
                        
                              Standards tal-RMBS
                              (barra minn “wrap”)
                           
                           
                              9 755 
                           
                           
                              79,9 
                           
                           
                              [3 500 -4 000 ]
                           
                           
                              […]
                           
                           
                              [1 500 -2 500 ]
                           
                           
                              […]
                           
                           
                              […]
                           
                           
                              […]
                           
                        
                              Subprime
                           
                           
                              6 544 
                           
                           
                              53,6 
                           
                           
                              [2 500 -3 000 ]
                           
                           
                              […]
                           
                           
                              [1 000 -1 500 ]
                           
                           
                              […]
                           
                           
                              […]
                           
                           
                              […]
                           
                        
                              Alt-A
                           
                           
                              2 371 
                           
                           
                              19,4 
                           
                           
                              [500-1 000 ]
                           
                           
                              […]
                           
                           
                              [0-1 000 ]
                           
                           
                              […]
                           
                           
                              […]
                           
                           
                              […]
                           
                        
                              Option ARMs
                           
                           
                              693 
                           
                           
                              5,7 
                           
                           
                              [0-500]
                           
                           
                              […]
                           
                           
                              [0-500]
                           
                           
                              […]
                           
                           
                              […]
                           
                           
                              […]
                           
                        
                              Prime
                           
                           
                              147 
                           
                           
                              1,2 
                           
                           
                              [0-100]
                           
                           
                              […]
                           
                           
                              [0-10]
                           
                           
                              […]
                           
                           
                              […]
                           
                           
                              […]
                           
                        
                              CES/HELOCs/Wrapped RMBS (***)
                              
                           
                           
                              817 
                           
                           
                              6,7 
                           
                           
                              [0-500]
                           
                           
                              […]
                           
                           
                              [0-500]
                           
                           
                              […]
                           
                           
                              […]
                           
                           
                              […]
                           
                        
                              NIMs
                           
                           
                              276 
                           
                           
                              2,3 
                           
                           
                              [0-200]
                           
                           
                              […]
                           
                           
                              [0-30]
                           
                           
                              […]
                           
                           
                              […]
                           
                           
                              […]
                           
                        
                              ABS CDO
                           
                           
                              36 
                           
                           
                              0,3 
                           
                           
                              [0-20]
                           
                           
                              […]
                           
                           
                              [0-40]
                           
                           
                              […]
                           
                           
                              […]
                           
                           
                              […]
                           
                        
                              CLOs
                           
                           
                              413 
                           
                           
                              3,4 
                           
                           
                              [0-400]
                           
                           
                              […]
                           
                           
                              [0-100]
                           
                           
                              […]
                           
                           
                              […]
                           
                           
                              […]
                           
                        
                              Oħrajn
                           
                           
                              909 
                           
                           
                              7,4 
                           
                           
                              [200-600]
                           
                           
                              […]
                           
                           
                              [0-400]
                           
                           
                              […]
                           
                           
                              […]
                           
                           
                              […]
                           
                        
                              Total
                           
                           
                              12 205 
                           
                           
                              100,0 
                           
                           
                              [4 500 -5 500 ]
                           
                           
                              […]
                           
                           
                              [2 000 -3 000 ]
                           
                           
                              […]
                           
                           
                              [3 500 -4 500 ]
                           
                           
                              […]
                           
                        
            
                  (59)
               
               
                  Minbarra l-assi esklussivi, il-valur nominali tal-portafoll kien ta’ 12,2 biljun USD fil-31 ta’ Jannar 2009 u l-valur tas-suq medju fl-istess data kien ta’ [36,9 – 45,1] % tal-valur nominali, jiġifieri [4,5 – 5,5] biljun USD. It-telf mistenni, f’xenarju bażi, kien ta’ [2-3] biljun USD, filwaqt li f’xenarju f’każ ta’ stress huwa kien stmat ta’ [3,5-4,5] biljun USD. Il-VER fil-31 ta’ Jannar 2009 kien ta’ [9,2-10,2] biljun USD f’xenarju bażi u ta’ [7,7-8,7] biljun USD f’xenarju ta’ stress.
               
            IV.   IL-PJAN TA’ RISTRUTTURAR
      
      
                  (60)
               
               
                  Il-pjan ta’ ristrutturar għandu bħala mira li jirriċentra l-attivitajiet ta’ Dexia fuq il-professjonijiet tiegħu u s-swieq prinċipali tiegħu (jiġifieri, l-attivitajiet PWB u RCB fi Franza, il-Belġju u l-Lussemburgu), li jnaqqas il-profil ta’ riskju tiegħu u l-livell ta’ ingranaġġ tiegħu kif ukoll li joħloq ekwilibriju mill-ġdid tal-profil ta’ likwidità tiegħu. Dan jinkludi b’mod partikolari l-abbandun, it-tnaqqis u l-bejgħ ta’ ċerti attivitajiet; l-implimentazzjoni ta’ żewġ linji distinti ta’ rappurtar intern, waħda rigward l-attivitajiet bankarji tradizzjonali (minn hawn ’il quddiem “core division”), li jinkludu l-essenzjali tal-attivitajiet PWB u RCB, li jirrappreżentaw 72 % mill-bilanċ totali ta’ Dexia fi tmiem l-2009) u l-oħra rigward l-attivitajiet ta’ ġestjoni estintiva msejħa “legacy portfolio management division” (minn hawn ’il quddiem “LPMD”), magħmula prinċipalment mill-portafoll tal-obbligi u, b’mod aktar marġinali, minn attivitajiet PWB internazzjonali, li jirrappreżentaw 28 % mill-bilanċ totali ta’ Dexia fi tmiem l-2009. It-titjib tal-profil ta’ likwidità jinkiseb permezz tat-tnaqqis tal-finanzjamenti tas-suq u l-finanzjamenti f’terminu qasir kif ukoll ta’ żieda fit-terminu medju tal-finanzjamenti u r-rikors għall-finanzjamenti aktar stabbli (kontijiet ta’ klijenti li jbiegħu bl-imnut u kummerċjali, obbligi fuq il-proprjetà).
               
            
                  (61)
               
               
                  Il-pjan ta’ ristrutturar jikkonsisti f’serje ta’ miżuri diġà implimentati minn Dexia kif ukoll f’miżuri komportamentali u strutturali li Dexia għandha timplimenta matul it-terminu ta’ ristrutturar, taħt il-kontroll tal-Istati Membri kkonċernati li ntrabtu li jassiguraw l-osservanza tagħhom.
               
            
                  (62)
               
               
                  Dawn il-miżuri kollha jippermettu tnaqqis ta’ 35 % mit-total tal-karta tal-bilanċ ta’ Dexia fil-31 ta’ Diċembru 2014 b’relazzjoni mal-31 ta’ Diċembru 2008 u jieħdu inkunsiderazzjoni l-produzzjoni ġdida.
               
            4.1.   RISTRUTTURAR TAL-VIJABBILTÀ F’TERMINU TWIL F’SITWAZZJONIJIET NORMALI U TA’ STRESS
      
      
                  (63)
               
               
                  L-Istati Membri kkonċernati kkomunikaw lill-Kummissjoni informazzjoni dettaljata dwar il-mudell ta’ impriża tal-bank. Din l-informazzjoni tiddeskrivi, b’mod partikolari, l-informazzjoni li ġejja:
                  
                              —
                           
                           
                              pjan ta’ negozju mill-2009 sal-2011 u previżjonijiet ta’ ċerta dejta ta’ bilanċ u ta’ kont li jirriżulta fil-bidu tal-2014 u l-2017;
                           
                        
                              —
                           
                           
                              volumi u marġnijiet tal-ammonti pendenti u l-produzzjoni ġdida permezz ta’ linji kbar ta’ attività (PWB, RCB u oħrajn) u żoni ġeografiċi, mill-2009 sal-2011;
                           
                        
                              —
                           
                           
                              volumi u spejjeż medji ta’ finanzjament tal-grupp permezz ta’ sors ta’ finanzjament (xiri lura, obbligi garantiti u mhux garantiti, obbligi fuq il-proprjetà, kontijiet u oħrajn).
                           
                        
            
                  (64)
               
               
                  Fuq il-bażi ta’ din l-informazzjoni, Dexia tipprevedi riżultati pożittivi fuq it-terminu kollu ta’ ristrutturar, mill-2009 sal-2014 u proporzjon ta’ fondi proprji bażiċi (minn hawn ’il quddiem “Core Tier 1”) bejn 11 % u 15 %. It-tabella Nru 3 hawn isfel telenka għal kull sena bejn l-2009 u l-2014 il-previżjonijiet ta’ riżultati u proporzjon Core Tier 1 ta’ Dexia.
                  
                     Tabella 3
                  
                  
                     Previżjonijiet ta’ riżultati u proporzjon Core Tier 1 ta’ Dexia matul il-perjodu ta’ ristrutturar
                  
                  
                              Miljuni ta’ EUR u %
                           
                        
                               
                           
                           
                              2009
                           
                           
                              2010
                           
                           
                              2011
                           
                           
                              2012
                           
                           
                              2013
                           
                           
                              2014
                           
                        
                              Core division
                           
                        
                              Riżultati netti qabel it-taxxa
                           
                           
                              (…)
                           
                           
                              (…)
                           
                           
                              (…)
                           
                           
                              (…)
                           
                           
                              (…)
                           
                           
                              (…)
                           
                        
                              LPD
                           
                        
                              Riżultati netti qabel it-taxxa
                           
                           
                              (…)
                           
                           
                              (…)
                           
                           
                              (…)
                           
                           
                              (…)
                           
                           
                              (…)
                           
                           
                              (…)
                           
                        
                              Total grupp Dexia
                           
                        
                              Riżultati netti qabel it-taxxa
                           
                           
                              (…)
                           
                           
                              (…)
                           
                           
                              (…)
                           
                           
                              (…)
                           
                           
                              (…)
                           
                           
                              (…)
                           
                        
                              Proporzjon Core Tier 1
                           
                           
                              (…)
                           
                           
                              (…)
                           
                           
                              (…)
                           
                           
                              (…)
                           
                           
                              (…)
                           
                           
                              (…)
                           
                        
            
                  (65)
               
               
                  L-Istati Membri kkonċernati pprovdew ukoll tliet tipi ta’ simulazzjonijiet ta’ stress sabiex jistabbilixxu r-reżistenza tal-grupp għal impatti esterni.
               
            
                  (66)
               
               
                  L-ewwel tip ta’ test ta’ stress imwettaq minn Dexia kellu bħala għan li jittestja r-reżistenza tal-grupp, sal-2011, għall-varjabbli li ġejjin: (i) ir-rata ta’ tkabbir tal-PIB mingħajr pajjiżi differenti, (ii) il-livell tar-rati ta’ interessi interbankarji fi 3 xhur u f’5 xhur u (iii) ir-rata ta’ kambju ta’ ċerti muniti barranin. F’dak li jikkonċerna r-rata ta’ tkabbir, ġew ifformulati suppożizzjonijiet għal xenarju bażi u għal xenarju ta’ stress konformi mas-suppożizzjonijiet użati għal eżerċizzji oħrajn simili mwettqa riċentement fl-Ewropa. Ir-riżultati tat-test ta’ stress, kif imwettaq minn Dexia, jissuġġerixxu li l-grupp jibqa’ benefiċjarju fl-2010 u fl-2011, anki f’xenarju ta’ stress. Il-profitt qabel it-taxxi jammonta għal EUR […] miljun fl-2010 u għal EUR […] miljun fl-2011.
               
            
                  (67)
               
               
                  It-tieni tip ta’ test ta’ stress imwettaq minn Dexia kellu bħala għan li jittestja r-reżistenza tal-grupp, għal żieda fl-ispiża ta’ finanzjament tiegħu miksubin fis-suq, matul sena, ta’ (i) 100 punt bażi u (ii) 200 punt bażi. Ir-riżultati tat-test ta’ stress, kif imwettaq minn Dexia, jindikaw li l-impatt fuq ir-riżultati tal-grupp jista’ jiġi evalwat għal EUR […] miljun, f’każ ta’ żieda ta’ 100 punt bażi tal-ispiża ta’ finanzjament tiegħu, u għal EUR […] miljun fil-każ ta’ żieda ta’ 200 punt bażi tal-ispiża ta’ finanzjament tiegħu.
               
            
                  (68)
               
               
                  It-tielet tip ta’ test ta’ stress imwettaq minn Dexia kellu bħala għan li jittestja l-likwidità tal-grupp, u b’mod aktar partikolari l-pożizzjoni ta’ likwidità tal-grupp f’ċirkostanzi eċċezzjonali, bit-tqabbil tal-likwidità potenzjalment rikjesta mal-likwidità potenzjali disponibbli f’tali ċirkostanzi. Il-limitu ta’ test ta’ stress huwa xahar. Ix-xenarju applikat jgħaqqad l-effett ta’ impatt idjosinkratiku marbut ma’ Dexia mal-konsegwenzi ta’ kriżi ta’ likwidità ġenerali. Dan it-test ta’ stress sar kemm minn Dexia kif ukoll mill-awtorità ta’ kontroll tagħha (il-Kummissjoni Bankarja, Finanzjarja u tal-Assigurazzjoni, minn hawn ’il quddiem is-“CBFA”). […] (11) […].
               
            4.2.   IMPENJI TA’ AĠIR
      
      
                  (69)
               
               
                  Il-pjan ta’ ristrutturar, innotifikat fid-9 ta’ Frar 2010, jikkonsisti qabel xejn fit-tnaqqis tal-finanzjamenti f’terminu qasir, miż-żieda tat-terminu medju ta’ ħajja tal-finanzjamenti f’terminu twil u miż-żieda tas-sorsi ta’ finanzjament stabbli tal-grupp. F’dan ir-rigward l-Istati Membri kkonċernati jintrabtu li Dexia tosserva tliet porzjonijiet ta’ finanzjamenti kwantitattivi.
                  
                              —
                           
                           
                              Dexia żżomm il-proporzjon “finanzjamenti f’terminu qasir (12)/total tal-karta tal-bilanċ” ta’ 30 % fil-31 ta’ Diċembru 2009, fuq livell inqas minn jew ugwali għal 23 % fil-31 ta’ Diċembru 2010, inqas minn ugwali għal 20 % fil-31 ta’ Diċembru 2011, inqas minn jew ugwali għal 14 % fil-31 ta’ Diċembru 2012, inqas minn jew ugwali għal 13 % fil-31 ta’ Diċembru 2013 u inqas minn jew ugwali għal 11 % fil-31 ta’ Diċembru 2014.
                           
                        
                              —
                           
                           
                              Dexia żżid it-terminu tal-finanzjamenti tagħha biż-żamma tat-terminu medju ta’ ħajja tal-obbligi tal-grupp (13) sa livell ogħla minn jew ugwali għal-livelli elenkati fit-tabella Nru 4 hawn isfel:
                              
                                 Tabella 4
                              
                              
                                 Evoluzzjoni tat-terminu medju ta’ ħajja tal-obbligi ta’ Dexia (fi snin)
                              
                              
                                          31.12.2009
                                       
                                       
                                          31.12.2010
                                       
                                       
                                          31.12.2011
                                       
                                       
                                          31.12.2012
                                       
                                       
                                          31.12.2013
                                       
                                       
                                          31.12.2014
                                       
                                    
                                          (…)
                                       
                                       
                                          (…)
                                       
                                       
                                          (…)
                                       
                                       
                                          (…)
                                       
                                       
                                          (…)
                                       
                                       
                                          (…)
                                       
                                    
                        
                              —
                           
                           
                              Dexia żżid is-sorsi tagħha ta’ finanzjament stabbli: proporzjon, li n-numeratur tiegħu huwa ugwali għas-somma tal-finanzjament taħt forma ta’ obbligi fuq il-proprjetà, tal-finanzjament taħt forma ta’ kontijiet kummerċjali RCB u PWB u li d-denominatur tiegħu huwa ugwali għas-somma tal-assi kollha ta’ Dexia, huwa kkalkulat. Dan il-proporzjon, ugwali għal 36 % fil-31 ta’ Diċembru 2009, għandu jkun aktar minn jew ugwali għal 40 % fil-31 ta’ Diċembru 2010, aktar minn jew ugwali għal 45 % fil-31 ta’ Diċembru 2011, aktar minn jew ugwali għal 53 % fil-31 ta’ Dicembru 2012, aktar minn jew ugwali għal 55 % fil-31 ta’ Diċembru 2013 u aktar minn jew ugwali għal 58 % fil-31 ta’ Diċembru 2014.
                           
                        
                              —
                           
                           
                              espert indipendenti, jivverifika kull sitt xhur l-osservanza ta’ dawn it-tliet proporzjonijiet ta’ finanzjament.
                           
                        
            
                  (70)
               
               
                  Dexia hija pprojbita li ssellef lill-klijenti PWB tagħha sa livell ta’ “risk-adjusted return on capital” (minn hawn ’il quddiem “RAROC”) ta’ inqas minn 10 %. Il-kalkolu tar-RAROC jirrapporta l-marġni netta wara t-taxxi għall-kapital ekonomiku (14).
                  
                              —
                           
                           
                              il-marġni grossa hija d-differenza bejn il-marġni fatturata lill-klijent (espressa fil-punti bażiċi ‘l isfel mir-rata ta’ referenza IBOR) u l-ispiża ta’ finanzjament ta’ Dexia (espressa fil-punti bażiċi ‘l isfel mir-rata ta’ referenza IBOR) rappreżentata mill-prezz ta’ trasferiment intern.
                           
                        
                              —
                           
                           
                              il-prezz ta’ trasferiment intern jirrifletti l-ispiża stmata ta’ finanzjament ġdid ta’ Dexia u jieħu inkunsiderazzjoni karatteristiċi tat-tislif (maturità, eliġibbiltà għar-rifinanzjament skont obbligi fuq il-proprjetà, eċċ.) lill-klijenti PWB.
                           
                        
                              —
                           
                           
                              il-marġni netta hija ugwali għall-marġni grossa mnaqqsa (i) mill-ispejjeż ta’ kull natura (spejjeż ġenerali, spejjeż tal-paga, spejjeż operattivi, deprezzamenti, eċċ.) stmati fuq il-bażi tal-osservazzjoni tal-ispejjeż ta’ attività ta’ tislif lill-klijenti PWB, (ii) minn spiża medja ta’ riskju kkalkulata għal kull tranżazzjoni fl-osservanza tal-metodoloġija Basel II (spiża medja tar-riskju fuq perjodu twil) u (iii) minn taxxa fuq id-dħul.
                           
                        
                              —
                           
                           
                              espert indipendenti jivverifika kull sitt xhur li l-RAROC jirrifletti l-ispejjeż tad-diviżjoni PWB, li l-impenn ta’ hawn fuq li jiġi osservat minimu RAROC ta’ 10 % fuq l-attività PWB ikun rispettat u li l-metodoloġija u l-kalkolu tal-RAROC u tal-komponenti jkunu preċiżi.
                           
                        
            
                  (71)
               
               
                  Dexia tnaqqas sa żero l-ammont tal-finanzjamenti attwali disponibbli għas-sussidjarja Torka tagħha DenizBank sa mill-aktar tard it-30 ta’ Ġunju 2011 u ma tagħtiha ebda finanzjament intragrupp ġdid sal-31 ta’ Diċembru 2014.
               
            
                  (72)
               
               
                  Minn issa sat-30 ta’ Ġunju 2010, Dexia timplimenta linja ta’ rappurtar LPMD. L-assi assenjati f’din il-linja jitqiegħdu f’ġestjoni estintiva jew jinbiegħu. Dawn l-assi huma:
                  
                              —
                           
                           
                              il-portafolli “Credit Spread Portfolio” (CSP) u “Public Sector Portfolio” (PSP) (għal ammont stmat ta’ madwar EUR 134 biljun fil-31 ta’ Diċembru 2009);
                           
                        
                              —
                           
                           
                              il-portafoll “Financial Products” ta’ assi ta’ FSAM miżmuma minn Dexia (għal ammont stmat ta’ madwar EUR 10,7 biljun fil-31 ta’ Diċembru 2009) u
                           
                        
                              —
                           
                           
                              il-portafoll “non-core PWB loans” (għal ammont stmat ta’ madwar EUR 17-il biljun fil-31 ta’ Diċembru 2009).
                           
                        Il-finanzjamenti miġburin minn Dexia u li jibbenefikaw mill-garanzija ta’ finanzjament jiġu integralment assenjati f’din il-linja.
               
            
                  (73)
               
               
                  Dexia tillimita l-produzzjoni ġdida annwali PWB sa EUR 12-il biljun fl-2009, EUR 15-il biljun fl-2010 u EUR 18-il biljun mill-2011 sal-2014.
               
            
                  (74)
               
               
                  Dexia tnaqqas l-ispejjeż tal-operat tagħha bi 15 % qabel il-31 ta’ Diċembru 2012.
               
            
                  (75)
               
               
                  Dexia tnaqqas l-attivitajiet ta’ “kummerċ” tagħha (tnaqqis ta’ 44 % mill-valur medju f’riskju annwali, li kien ta’ EUR 126 biljun fl-2008) u ttemm l-attivitajiet ta’ negozjati tagħha għal kont proprju mid-data ta’ din id-deċiżjoni tal-Kummissjoni.
               
            
                  (76)
               
               
                  Dexia tirrinunzja definittavment, b’effett immedjat mid-data ta’ din id-deċiżjoni tal-Kummissjoni, għall-profitt tal-obbligu konvertibbli Dexia BIL ta’ EUR 376 miljun li l-Lussemburgu kien intrabat li jissottoskrivi f’Settembru 2008.
               
            
                  (77)
               
               
                  Ir-rikors minn Dexia għall-garanzija ta’ finanzjament tal-Istati Membri kkonċernati hija limitata skont il-kundizzjonijiet li ġejjin:
                  
                              —
                           
                           
                              tmiem tal-garanzija għall-kuntratti ta’ kontijiet kollha konklużi mill-31 ta’ Marzu 2010;
                           
                        
                              —
                           
                           
                              tmiem tal-garanzija ta’ finanzjament għall-ħruġ kollu f’terminu qasir (inqas minn sena) imwettaq mill-31 ta’ Mejju 2010;
                           
                        
                              —
                           
                           
                              tmiem tal-garanzija ta’ finanzjament għall-ħruġ jew kuntratti kollha (inklużi dawk f’terminu twil) imwettqa jew konklużi mit-30 ta’ Ġunju 2010;
                           
                        
                              —
                           
                           
                              fl-ebda mument ma jistal-ammont totali tal-ammonti pendenti garantiti jaqbeż l-EUR 100 biljun;
                           
                        
                              —
                           
                           
                              matul il-perjodu ta’ applikazzjoni tal-garanzija, Dexia tħallas lill-Istati Membri kkonċernati remunerazzjoni addizzjonali fuq l-ammont li jkun inqabeż f’każ li jinqabżu l-limiti ta’ ingranaġġi pendenti garantiti li ġejjin:
                           
                        
                     Tabella 5
                  
                  
                     Remunerazzjoni addizzjonali mħallsa f’każ li jinqabżu l-ammonti ta’ obbligi
                  
                  
                              Limitu/porzjon (ingranaġġi pendenti garantiti f’biljun EUR)
                           
                           
                              60-70
                           
                           
                              70-80
                           
                           
                              80-100
                           
                        
                              Remunerazzjoni supplimentari tal-qbiż (fil-punti bażiċi)
                           
                           
                              + 50
                           
                           
                              + 65
                           
                           
                              + 80
                           
                        
            
                  (78)
               
               
                  Sal-31 ta’ Ottubru 2014, Dexia ma għandhiex tuża l-istatus tagħha ta’ bank li jibbenefika minn garanzija tal-Istati Membri kkonċernati għal skopijiet ta’ reklamar kummerċjali u ma għandhiex tuża l-garanzija għal operazzjonijiet puri ta’ arbitraġġ.
               
            
                  (79)
               
               
                  Sal-31 ta’ Diċembru 2011 Dexia SA u s-sussidjarji li tagħhom għandha l-kontroll esklussiv jew konġunt ma għandhomx ikunu x-xerrejja ta’ aktar minn 5 % tal-kapital azzjonarju tal-istabbilimenti ta’ kreditu jew impriżi ta’ investiment jew kumpaniji ta’ assigurazzjoni oħrajn, sakemm mhux b’awtorizzazzjoni mill-Kummissjoni. Dan l-impenn ma jostakolax, sakemm mhux bi qbil minn qabel tal-Kummissjoni, ix-xiri minn Dexia ta’ holding f’remunerazzjoni ta’ injezzjoni ta’ holdings jew ta’ attivitajiet imwettqa fil-kuntest ta’ operazzjoni ta’ bejgħ jew ta’ ġabra (permezz ta’ amalgamazzjoni jew injezzjoni) ta’ assi jew attivitajiet, sakemm, f’każijiet bħal dawn, il-holding imsemmi ma jagħtix lil Dexia l-kontroll esklussiv jew konġunt tal-entità benefiċjarja tal-injezzjoni jew li tirriżulta mill-amalgamazzjoni. Dexia tinforma minn qabel lill-Kummissjoni rigward kull proġett ta’ akkwist, inkluż kull proġett previst minn impriżi li Dexia tikkontrolla b’mod konġunt.
               
            
                  (80)
               
               
                  Sal-31 ta’ Diċembru 2014, Dexia sejra tillimita l-ammont ta’:
                  
                              —
                           
                           
                              kull forma ta’ dividendi distribwiti minn Dexia SA abbażi tal-ishma ordinarji tagħha, u
                           
                        
                              —
                           
                           
                              kull rimbors diskrezzjonali antiċipat jew ħlas tal-imgħax fuq strumenti ibridi Tier 1 jew strumenti Tier 2 (i) maħruġa minn entitajiet li tagħhom Dexia għandha l-kontroll esklussiv (ii) miżmuma minn persuni jew entitajiet minbarra Dexia SA u s-sussidjarji tagħha u (iii) li l-ħlas jew l-eżerċizzju tagħhom huwa diskrezzjonali fl-applikazzjoni tad-dispożizzjonijiet kuntrattwali rigward dawn l-istrumenti, b’tali mod li, wara d-distribuzzjoni jew il-ħlas previst (u b’kunsiderazzjoni għall-ħlasijiet eventwali magħmulin obbligatorji minħabba l-ħlas ta’ dividend abbażi tal-ishma ordinarji), il-Core Tier 1 ta’ Dexia (ikkalkulat b’referenza għall-aħħar kontijiet annwali konsolidati ppreparati għall-istandards IFRS),
                           
                        
                              —
                           
                           
                              huwa aktar minn jew ugwali għal-livell ta’ hawn isfel u,
                              
                                          31.12.2009
                                       
                                       
                                          31.12.2010
                                       
                                       
                                          31.12.2011
                                       
                                       
                                          31.12.2012
                                       
                                       
                                          31.12.2013
                                       
                                       
                                          31.12.2014
                                       
                                    
                                          10,7  %
                                       
                                       
                                          10,6  %
                                       
                                       
                                          (…)
                                       
                                       
                                          (…)
                                       
                                       
                                          (…)
                                       
                                       
                                          (…)
                                       
                                    
                        
                              —
                           
                           
                              huwa aktar minn jew ugwali għas-somma ta’ (i) 12,5 % tal-assi ppeżati mir-riskji (risk weighted assets) mil-Legacy Portfolio Management Division u (ii) ta’ 9,5 % tal-assi ppeżati mir-riskju (risk weighted assets) tal-attivitajiet l-oħrajn tal-grupp (il-“Core Division”).
                           
                        
            
                  (81)
               
               
                  L-impenn imsemmi fl-Anness (80):
                  
                              —
                           
                           
                              huwa mingħajr preġudizzju għall-eżiġenza ta’ profitti distriwibbli (skont l-Artikolu 617 tal-Kodiċi tal-Kumpaniji Belġjani) fuq il-livell ta’ Dexia;
                           
                        
                              —
                           
                           
                              u mingħajr preġudizzju għall-operazzjoni li għalihom Dexia tkun legalment marbuta li tipproċedi fuq strumenti ibridi Tier 1 u Tier 2 jew operazzjonijiet li għalihom Dexia tkun legalment marbuta li tipproċedi fuq tali strumenti skont kuntratti konklużi qabel l-1 ta’ Frar 2010; u
                           
                        
                              —
                           
                           
                              ikun jista’ jiġi rivedut f’każ ta’ bidla sinifikanti fil-klassifikazzjoni tal-fondi proprji prudenzjali u tal-istandards kumpatibbli applikabbli ta’ Dexia.
                           
                        
            
                  (82)
               
               
                  Barra minn hekk, mingħajr preġudizzju għall-operazzjonijiet li għalihom Dexia tkun legalment marbuta li tipproċedi, jew li għalihom Dexia tkun legalment marbuta li tipproċedi skont kuntratti konklużi qabel l-1 ta’ Frar 2010, fuq strumenti ibridi Tier 1 u Tier 2, Dexia għandha tastjeni sal-31 ta’ Diċembru 2011 minn:
                  
                              —
                           
                           
                              li tipproċedi għall-ħlas ta’ imgħax fuq strumenti ibridi Tier 1 jew strumenti Tier 2 miżmuma minn persuni jew entitajiet minbarra Dexia SA u s-sussidjarji tagħha u li l-ħlas tiegħu huwa diskrezzjonali fl-applikazzjoni tad-dispożizzjonijiet kuntrattwali rigward dawn l-istrumenti;
                           
                        
                              —
                           
                           
                              li tapprova jew tivvota favur il-ħlas ta’ kull forma ta’ dividend minn kull entità li fuqha Dexia SA teżerċita direttament jew indirettament il-kontroll esklussiv (inklużi l-entitajiet miżmuma 100 %) meta tali ħlas iġib miegħu obbligu ta’ ħlas ta’ imgħax fuq strumenti ibridi Tier 1 jew strumenti Tier 2 miżmuma minn persuni barra Dexia SA u s-sussidjarji tagħha; u
                           
                        
                              —
                           
                           
                              li teżerċita għażla diskrezzjonali ta’ rimbors antiċipata fuq l-istrumenti ibridi Tier 1 jew strumenti Tier 2 imsemmija fl-ewwel inċiż hawn fuq.
                           
                        
            
                  (83)
               
               
                  Dexia SA għandha tastjeni milli tipproċedi għad-distribuzzjoni ta’ dividendi fuq ishma ordinarji tagħha sal-31 ta’ Diċembru 2011. Din il-projbizzjoni ma tapplikax għad-distribuzzjonijiet ta’ dividendi kompletament imwettqa permezz ta’ allokazzjoni ta’ ishma ġodda, sakemm l-ammont ta’ dawn id-distribuzzjonijiet ikun (i) konformi mal-Anness (80) u (ii) inqas minn jew ugwali għal 40 % tar-riżultat nett imwettaq minn Dexia SA abbażi tas-sena finanzjarja 2009 f’dak li jikkonċerna d-distribuzzjonijiet imwettqa fl-2010 u ta’ inqas minn jew ugwali għal 40 % tar-riżultat nett imwettaq minn Dexia SA abbażi tas-sena finanzjarja 2010 f’dak li jikkonċerna d-distribuzzjonijiet imwettqa fl-2011 (15).
               
            
                  (84)
               
               
                  F’dan ir-rigward, xieraq li jiġi mfakkar li skont l-impenn mogħti mill-Istati Membri kkonċernati fil-kuntest tad-deċiżjoni tal-Kummissjoni tat-30 ta’ Ottubru 2009 li jestendu l-garanzija, Dexia għandha tastjeni, mid-data ta’ din id-deċiżjoni u sad-data ta’ din id-deċiżjoni, milli:
                  
                              (i)
                           
                           
                              tiddikjara kull dividend temporanju, jew tipproponi lill-Assemblea Ġenerali tal-Azzjonisti ta’ Dexia SA il-ħlas ta’ kull forma ta’ dividend, fir-rigward tal-azzjonisti ta’ Dexia SA;
                           
                        
                              (ii)
                           
                           
                              tapprova, jew tivvota favur il-ħlas ta’ kull forma ta’ dividend minn entitajiet li fuqhom Dexia SA teżerċita direttament jew indirettament il-kontroll esklussiv iżda li mhumiex miżmuma (direttament jew indirettament) 100 % minnha;
                           
                        
                              (iii)
                           
                           
                              tapprova, jew tivvota favur il-ħlas ta’ kull forma ta’ dividend minn kull entità li fuqha Dexia SA teżerċita direttament jew indirettament il-kontroll esklussiv (inklużi l-entitajiet miżmuma 100 %) meta tali ħlas iġib miegħu obbligu ta’ ħlas ta’ imgħax fuq strumenti ibridi Tier 1 jew strumenti perpetwi Upper Tier 2 miżmuma minn persuni jew entitajiet minbarra Dexia SA u s-sussidjarji tagħha;
                           
                        
                              (iv)
                           
                           
                              tipproċedi għall-ħlas ta’ kull imgħax fuq strumenti ibridi Tier 1 jew strumenti perpetwi Upper Tier 2 miżmuma minn persuni jew entitajiet minbarra Dexia SA u s-sussidjarji tagħha u li l-ħlas tiegħu huwa diskrezzjonali fl-applikazzjoni tad-dispożizzjonijiet kuntrattwali rigward dawn l-istrumenti. Jekk madankollu dan in-nuqqas ta’ ħlas kien suxxettibbli li jġib miegħu s-sospensjoni tal-ħlas ta’ dividendi minn Dexia SA abbażi tar-riżultati għall-2009, il-projbizzjoni msemmija tista’ ma tapplikax, sakemm Dexia tkun infurmat lill-Kummissjoni minn qabel u l-Kummissjoni tkun approvat, fuq bażi ad hoc, il-ħlas imsemmi ta’ imgħax; u
                           
                        
                              (v)
                           
                           
                              teżerċita għażla diskrezzjonali ta’ rimbors antiċipat tal-istrumenti ibridi kkunsidrati fil-punti (iii) u (iv) ta’ dan l-Anness.
                           
                        
            
                  (85)
               
               
                  Sabiex ikun hemm aktar u aktar kompetizzjoni u trasparenza fl-operazzjonijiet ta’ self mill-bank mill-awtoritajiet lokali, Franza tintrabat li tiżgura li l-awtoritajiet lokali jiżviluppaw il-prattiki ta’ kompetizzjoni tagħhom fl-operazzjonijiet ta’ konsenja fi flus jew kapital. Rakkomandazzjonijiet f’dan is-sens għandhom ikunu indirizzati speċifikament mill-Istat għall-awtoritajiet territorjali qabel it-tmiem tas-sena 2010 kemm fir-rigward ta’ finanzjamenti bankarji kif ukoll fil-qasam tal-użu ta’ prodotti finanzjarji kumplessi. Dawn ir-rakkomandazzjonijiet għandhom jinsistu fuq l-interess ekonomiku inerenti, f’dan is-settur, għall-implimentazzjoni ta’ miżuri ta’ kompetizzjoni u għandhom jindikaw il-modalitajiet prattiċi differenti, skont liema minn dawn il-miżuri jkunu jistgħu jiġu implimentati. Il-prattiki tajbin rakkomandati għandhom jipprevedu l-karattru pubbliku tal-kompetizzjonijiet għat-tislif tal-ammonti l-aktar importanti. Għall-awtoritajiet territorjali b’mod partikolari, is-servizzi inkarigati li jgħinuhom u jagħtuhom parir għandhom ikunu konxji minn dawn ir-rakkomandazzjonijiet. Jekk dawn ir-rakkomandazzjonijiet ma jkunux biżżejjed sabiex jiżguraw il-ġeneralizzazzjoni ta’ sejħiet ta’ offerti trasparenti u mhux diskriminatorji mill-awtoritajiet lokali minn issa sal-2013 fir-rigward tal-finanzjamenti bankarji, Franza tintrabat li tagħmel proposti normattivi għal dan il-għan.
               
            
                  (86)
               
               
                  Sabiex ikun hemm aktar u aktar kompetizzjoni u trasparenza fl-operazzjonijiet ta’ self mill-bank mill-awtoritajiet lokali, il-gvern Belġjan, bi ftehim mar-Reġjuni, jintrabat li jikkontrolla l-pubblikazzjoni permezz tal-awtoritajiet kontraenti tas-sejħiet għall-offerti passati rigward il-finanzjament tal-awtoritajiet pubbliċi lokali.
               
            4.3.   BEJGĦ U ĠESTJONI ESTINTIVA
      
      
                  (87)
               
               
                  Dexia tipproċedi għall-bejgħ ta’ assi elenkati f’dan l-anness.:
                  
                              (a)
                           
                           
                              bejgħ jew introduzzjoni fl-ekwità pubblika tal-holdings ta’ 70 % miżmuma mill-grupp fis-sussidjarja Taljana tagħha, Crediop, minn issa sal-31 ta’ Ottubru 2012 (16);
                           
                        
                              (b)
                           
                           
                              bejgħ minn issa sat-30 ta’ Ġunju 2010 ta’ DEP, sussidjarja Franċiża ta’ Dexia Insurance Belgium (minn hawn ’il quddiem “DIB”), attiva fl-oqsma tal-assigurazzjoni tal-ħajja u l-inġinerija soċjali. L-iffirmar tal-ftehim ta’ bejgħ sar fid-9 ta’ Diċembru 2009 u l-bejgħ għandu jitwettaq matul l-ewwel semestru 2010;
                           
                        
                              (c)
                           
                           
                              bejgħ jew introduzzjoni fl-ekwità pubblika minn issa sal-31 ta’ Diċembri 2010 tal-holdings ta’ 51 % ta’ Dexia f’AdInfo, sussidjarja attiva fil-forniment ta’ servizzi informatiċi għall-komunitajiet lokali fil-Belġju;
                           
                        
                              (d)
                           
                           
                              bejgħ tal-holding ta’ Dexia f’SPE, impriża Belġjana ta’ produzzjoni tal-enerġija, qabel il-31 ta’ Diċembru 2010;
                           
                        
                              (e)
                           
                           
                              bejgħ tal-holding ta’ 20 % ta’ Dexia fil-Crédit du Nord (dan il-bejgħ twettaq fil-11 ta’ Diċembru 2009);
                           
                        
                              (f)
                           
                           
                              għeluq sal-2010 ta’ madwar 80 aġenzija fil-Belġju fil-kuntest tal-mudell ġdid ta’ distribuzzjoni tal-grupp;
                           
                        
                              (g)
                           
                           
                              waqfien tal-attivitajiet li ġejjin ta’ RCB International:
                              
                                          (i)
                                       
                                       
                                          il-bejgħ ta’ Experta Jersey, ir-run-off ta’ Dexia “Private Bank” (PB) Jersey, il-waqfien tal-attivitajiet PB ta’ Montevideo, il-waqfien tal-proġett ta’ żvilupp PB f’Singapor, il-waqfien tal-proġett ta’ consumer finance fir-Russja u l-waqfien tal-attivitajiet ta’ Dexia Asset Management (minn hawn ’il quddiem “DAM”) fil-pajjiżi tal-Ewropa ċentrali u orjentali, il-bejgħ tal-attivitajiet ta’ trust ta’ Esperta fl-Isvizzera twettqu matul is-sena 2009 u bidu 2010;
                                       
                                    
                                          (ii)
                                       
                                       
                                          il-bejgħ tal-attivitajiet ta’ trust eżerċitati minn Experta fil-Baħamas kif ukoll il-bejgħ tas-sussidjarja Daniża ta’ Dexia BIL minn issa sal-31 ta’ Diċembru 2011;
                                       
                                    
                        
                              (h)
                           
                           
                              bejgħ jew introduzzjoni fl-ekwità pubblika minn issa sal-31 ta’ Ottubru 2012 tal-holding ta’ Dexia fis-sussidjarja Slovakka Dexia Banka Slovensko (minn hawn ’il quddiem “DBS”) (17);
                           
                        
                              (i)
                           
                           
                              waqfien u ġestjoni estintiva tal-attivitajiet li ġejjin ta’ PWB international:
                              
                                          (i)
                                       
                                       
                                          l-Indja: bejgħ tal-entità mwettqa fl-2009;
                                       
                                    
                                          (ii)
                                       
                                       
                                          l-Isvizzera (Dexia Public Finance Switzerland) u l-Isvezja (Dexia Norden): għeluq u likwidazzjoni minn issa sal-31 ta’ Diċembru 2010;
                                       
                                    
                                          (iii)
                                       
                                       
                                          il-Messiku, l-Awstralja u l-Ġappun: ġestjoni estintiva tal-bilanċ;
                                       
                                    
                        
                              (j)
                           
                           
                              bejgħ ta’ FSA (finalizzat fl-1 ta’ Lulju 2009) u wara bejgħ tal-partijiet ta’ Dexia f’Assured Guaranty minn issa sal-31 ta’ Diċembru 2011;
                           
                        
                              (k)
                           
                           
                              bejgħ tal-holding ta’ 49 % tal-grupp f’Kommunalkredit Austria (KA), imwettaq fir-raba’ trimestru tal-2008;
                           
                        
                              (l)
                           
                           
                              bejgħ jew introduzzjoni fl-ekwità pubblika ta’ Deniz Emeklilik, is-sussidjarja ta’ assigurazzjoni ta’ DenizBank minn issa sal-31 ta’ Ottubru 2012;
                           
                        
                              (m)
                           
                           
                              bejgħ tal-holding ta’ 16 % tal-grupp f’Dexia Sabadell minn issa sal-31 ta’ Diċembru 2013;
                           
                        
                              (n)
                           
                           
                              bejgħ aċċelerat tal-portafoll tal-obbligi ta’ Dexia li jammonta għal EUR [10-20] biljun fis-sena fl-2010 u 2011, EUR [5-15] biljun sa EUR [10-20] biljun fl-2012, EUR [0-10] biljun sa EUR [5-15] biljun fis-sena fl-2013 u l-2014;
                           
                        
                              (o)
                           
                           
                              ġestjoni estintiva tal-attivitajiet ta’ Standby Bond Purchase Agreements (minn hawn ’il quddiem “SBPA”) u Tender Option Bonds (minn hawn ’il quddiem “TOB”) (l-Istati Uniti tal-Amerka/il-Kanada).
                           
                        
            
                  (88)
               
               
                  Il-pjan ta’ ristrutturar jwassal għat-tnaqqis ta’ 35 % mit-total tal-karta tal-bilanċ ta’ Dexia fil-31 ta’ Diċembru 2014 b’relazzjoni mal-ammont tiegħu fil-31 ta’ Diċembru 2008. L-Istati Membri kkonċernati jintrabtu sabiex Dexia tipproċedi għat-tnaqqis total tal-karta tal-bilanċ tagħha elenkat fit-tabella Nru 6 hawn isfel.
                  
                     Tabella 6
                  
                  
                     Tnaqqis fit-total tal-karta tal-bilanċ tal-grupp, tal-“core division” u tal-LPMD
                  
                  
                              (F’biljun EUR)
                           
                        
                               
                           
                           
                              31.12.2008
                           
                           
                              31.12.2009
                           
                           
                              31.12.2010
                           
                           
                              31.12.2011
                           
                           
                              31.12.2012
                           
                           
                              31.12.2013
                           
                           
                              31.12.2014
                           
                        
                              Bilanċ totali tal-grupp
                           
                           
                              651 
                           
                           
                              580 
                           
                           
                              [510-550]
                           
                           
                              [485-545]
                           
                           
                              [425-490]
                           
                           
                              [405-465]
                           
                           
                              427 
                           
                        
                              Total tal- LPMD
                           
                           
                               
                           
                           
                              162 
                           
                           
                              [120-140]
                           
                           
                              [100-120]
                           
                           
                              [80-110]
                           
                           
                              [70-100]
                           
                           
                              79 
                           
                        
                              Total tal-core division
                           
                           
                               
                           
                           
                              419 
                           
                           
                              [390-410]
                           
                           
                              [385-415]
                           
                           
                              [345-380]
                           
                           
                              [335-365]
                           
                           
                              353 
                           
                        
            4.4.   IMPLIMENTAZZJONI TAL-IMPENN
      
      
                  (89)
               
               
                  Espert indipendenti jissottometti kull semestru rapport lill-Kummissjoni dwar l-implimentazzjoni tal-impenn tal-pjan ta’ ristrutturar. Dan ir-rapport jinkludi b’mod partikolari għarfien dettaljat (i) tal-osservanza tat-tnaqqis fil-karta tal-bilanċ imsemmi fl-Anness 88, (ii) tal-osservanza tat-tliet proporzjoni ta’ likwidità u ta’ finanzjament imsemmija f’premessa 69 u (iii) tal-osservanza tal-impenn rigward l-RAROC (18) imsemmi fl-Anness (70). Barra minn hekk:
                  
                              —
                           
                           
                              dan ir-rapport huwa trażmess mill-aktar tard xahar wara l-preżentazzjoni tal-kontijiet semestrali u l-approvazzjoni tal-kontijiet annwali u fi kwalunkwe każ qabel l-1 ta’ Ottubru u t-30 ta’ April ta’ kull sena;
                           
                        
                              —
                           
                           
                              jekk, fir-rapport tiegħu ppreżentat qabel l-1 ta’ Ottubru ta’ kull sena, l-espert indipendenti jidentifika r-riskju li l-għanijiet annwali previsti fil-pjan ta’ ristrutturar ma jintlaħqux fi tmiem is-sena kkonċernata, l-awtoritajiet tal-Istati Membri kkonċernati jippreżentaw lill-Kummissjoni, fix-xahar ta’ wara s-sottomissjoni tar-rapport, il-miżuri previsti ma’ Dexia li jippermettu li jintlaħqu dawn l-għanijiet permezz tal-mezzi xierqa qabel tintemm is-sena;
                           
                        
                              —
                           
                           
                              jekk, fir-rapport tiegħu ppreżentat qabel it-30 ta’ April ta’ kull sena, l-espert indipendenti jikkonstata li l-għanijiet annwali previsti fil-pjan ta’ ristrutturar ma jintlaħqux, l-awtoritajiet tal-Istati Membri kkonċernati jippreżentaw lill-Kummissjoni fix-xahar ta’ wara s-sottomissjoni tar-rapport il-miżuri previsti ma’ Dexia li jippermettu li jintlaħqu dawn l-għanijiet qabel it-30 ta’ Ġunju tas-sena kkonċernata permezz tal-mezzi xierqa;
                           
                        
                              —
                           
                           
                              fin-nuqqas tal-preżentazzjoni tal-miżuri previsti fit-terminu preskritt jew li ma jintlaħqux l-għanijiet qabel it-30 ta’ Ġunju (f’dak li jikkonċerna l-miżuri ppreżentati, f’dak il-każ, wara r-rapport li għandu jiġi sottomess qabel it-30 ta’ April), il-Kummissjoni tista’, b’applikazzjoni tad-dispożizzjonijiet tar-Regolament tal-Kunsill (KE) 659/1999 (19), tiftaħ il-proċedura formali ta’ eżami mill-ġdid[…].
                           
                        
            
                  (90)
               
               
                  L-awtoritajiet Belġjani, Franċiżi u Lussemburgiżi għandhom jissottomettu għal approvazzjoni minn qabel tal-Kummissjoni, u mill-aktar tard xahar wara din id-deċiżjoni, lista minn persuna sa tlieta, magħżulin bi ftehim ma’ Dexia, għal nominazzjoni bħala espert indipendenti. L-espert indipendenti għandu jkollu l-kompetenzi meħtieġa u ma għandux jiffaċċja sitwazzjoni ta’ kunflitt ta’ interessi matul l-eżerċizzju tar-rappreżentanza tiegħu. Il-Kummissjoni tista’ tagħti l-approvazzjoni tagħha, jew tirrifjuta l-espert(i) indipendenti propost(i). Jekk il-Kummissjoni tirrifjuta l-espert(i) indipendenti propost(i), Dexia u l-awtoritajiet Belġjani, Franċiżi jew Lussemburgiżi għandhom jipproponu, f’terminu ta’ xahar wara l-komunikazzjoni tar-rifjut, minn kandidat sa tlieta ġodda li għandhom ugwalment jiġu approvati jew irrifjutati mill-Kummissjoni. Jekk il-kandidati kollha proposti jkunu finalment irrifjutati mill-Kummissjoni, il-Kummissjoni għandha tinnomina espert indipendenti. L-ispejjeż tal-prestazzjonijiet tal-Espert Indipendenti għandhom isiru minn Dexia.
               
            
                  (91)
               
               
                  Fil-każ li wieħed mill-impenji ta’ bejgħ tal-assi msemmija fil-punti (a), (c), (d), (h), (l) jew (m) tal-Anness (87) ma jkunx ġie sodisfatt fit-terminu stabbilit, u fin-nuqqas ta’ approvazzjoni ta’ rbit alternattiv mill-Kummissjoni, l-awtoritajiet Franċiżi, Belġjani u Lussemburgiżi għandhom jissottomettu għal approvazzjoni minn qabel tal-Kummissjoni, u mill-aktar tard xahar wara d-data ta’ limitu stabbilita għall-bejgħ, lista minn persuna sa tlieta, magħżulin bi ftehim ma’ Dexia, għal nominazzjoni bħala rappreżentant inkarigat mill-implimentazzjoni tal-bejgħ imsemmi. Ir-rappreżentant inkarigat mill-bejgħ għandu jkun indipendenti, ikollu l-kompetenzi rikjesti u ma għandux jiffaċċja sitwazzjoni ta’ kunflitt ta’ interessi matul l-eżerċizzju tar-rappreżentanza tiegħu. Il-Kummissjoni tkun tista’ tagħti l-approvazzjoni tagħha jew tirrifjuta r-rappreżentant(i) propost(i). Jekk il-Kumissjoni tirrifjuta r-rappreżentant(i) inkarigat(i) mill-bejgħ propost(i), Dexia u l-awtoritajiet Franċiżi, Belġjani u Lussemburgiżi għandhom jipproponu, f’terminu ta’ xahar wara l-komunikazzjoni tar-rifjut, minn kandidat ġdida sa tlieta li għandhom ugwalment jiġu approvati jew irrifjutati mill-Kummissjoni. Jekk il-kandidati kollha proposti jkunu finalment irrifjutati mill-Kummissjoni, din għandha tinnomina rappreżentant, li Dexia għandha tinnomina jew tikkotribwixxi biex jiġi nnominat, fuq il-bażi tar-rappreżentazzjoni approvata mill-Kummissjoni.
               
            
                  (92)
               
               
                  L-awtoritajiet Franċiżi, Belġjani u Lussemburgiżi jintrabtu sabiex Dexia tagħti l-poteri ta’ rappreżentazzjoni meħtieġa u xierqa lir-rappreżentant inkarigat mill-bejgħ (i) sabiex iwettaq il-bejgħ tal-assi msemmija fl-Anness (91) (inkluż kull poter meħtieġ sabiex jiġi żgurat it-twettiq tajjeb tad-dokumenti rikjesti għall-implimentazzjoni tal-bejgħ), u (ii) sabiex titwettaq kull azzjoni jew dikjarazzjoni meħtieġa jew xierqa sabiex jitwettaq il-bejgħ, inkluża n-nominazzjoni ta’ konsulenti sabiex jakkumpanjaw il-proċess ta’ bejgħ. Ir-rappreżentant inkarigat mill-bejgħ għandu jinkludi fil-kuntratt(i) ta’ xiri u bejgħ it-termini u l-kundizzjonijiet normali u raġonevoli li jikkunsidra bħala xierqa sabiex jiġi konkluż il-bejgħ fis-sena ta’ wara n-nominazzjoni tar-rappreżentant. Ir-rappreżentant inkarigat mill-bejgħ għandu jorganizza l-proċess ta’ bejgħ b’tali mod li jiżgura l-bejgħ[…]. L-ispejjeż tas-servizzi tar-rappreżentant inkarigat mill-bejgħ għandhom isiru minn Dexia.
               
            V.   RAĠUNIJIET LI JIĠĠUSTIFIKAW IL-FTUĦ TA’ PROĊEDURA FORMALI
      
      
                  (93)
               
               
                  Il-Kummissjoni tfakkar li l-proċedura formali ta’ investigazzjoni miftuħa permezz tad-Deċiżjoni tat-13 ta’ Marzu 2009 tirrigwarda kemm il-pjan ta’ ristrutturar inizjali ta’ Dexia nnotifikat lill-Kummissjoni mill-Istati Membri kkonċernati fi Frar 2009 kif ukoll il-miżura FSA.
               
            
                  (94)
               
               
                  Qabel xejn, fil-kuntest tad-diffikultajiet li ffaċċjat Dexia matul il-kriżi finanzjarja u tal-ammont importanti ħafna ta’ għajnuniet riċevuti, il-Kummissjoni fformulat dubji rigward:
                  
                              —
                           
                           
                              il-kapaċità tal-pjan ta’ ristrutturar inizjali li jirrestawra l-vijabbiltà f’terminu twil tal-grupp, mingħajr għajnuna mill-Istat u fl-iqsar termini;
                           
                        
                              —
                           
                           
                              in-natura tal-miżuri ta’ ristrutturar proposti, li jibqgħu ma jissodisfawx dak li huwa meħtieġ abbażi tal-komunikazzjoni tal-Kummissjoni dwar it-ritorn għal vijabbiltà u l-evalwazzjoni tal-miżuri ta’ ristrutturar meħudin fis-settur finanzjarju fil-kuntest tal-kriżi attwali, b’konformità mar-regoli rigward l-għajnuniet mill-Istat (20) (minn hawn ’il quddiem il-“komunikazzjoni dwar ir-ristrutturar tal-bank”);
                           
                        
                              —
                           
                           
                              il-kapaċità tal-miżuri proposti sabiex jiggarantixxu li d-distorsjonijiet ta’ kompetizzjoni jkunu limitati u sabiex il-periklu morali jkun ittrattat b’għajnuniet limitati sal-minimu neċessarju u bi tqassim adegwat ta’ ħlasijiet bejn il-benefiċjarji u l-Istati Membri kkonċernati.
                           
                        
            
                  (95)
               
               
                  Wara, fir-rigward tal-miżura FSA, il-Kummissjoni kkunsidrat, fid-deċiżjoni tagħha tat-13 ta’ Marzu 2009, li l-garanzija fiha nfisha, kif ukoll il-kopertura f’termini ta’ assi u l-qsim tal-ispejjeż bejn Dexia u l-Istati Membri kkonċernati, kienu kumpatibbli mas-suq intern. Madankollu, l-evalwazzjoni tal-assi u r-remunerazzjoni tal-garanzija, kif ukoll dik tat-titoli li għandhom jinħarġu minn Dexia lil hinn mill-ewwel porzjon ta’ 4,5 biljun sejħiet abbażi tal-kuntratt ta’ Put, kienu għadhom iridu jiġu vverifikati. Il-Kummissjoni ddeċidiet ukoll li tinkludi dawn l-aspetti tal-miżura FSA fil-kuntest tal-proċedura formali ta’ investigazzjoni miftuħa fuq il-pjan ta’ ristrutturar ta’ Dexia. Il-Kummissjoni ppreċiżat ukoll f’din l-istess deċiżjoni li l-eżistenza tal-garanzija, il-portafoll ta’ assi koperti u l-livell tal-ewwel telf imġarrab minn Dexia ma kinux jaqgħu fil-perimetru tal-proċedura miftuħa permezz tad-deċiżjoni msemmija.
               
            VI.   OSSERVAZZJONIJIET TAL-PARTIJIET INTERESSATI
      
      
                  (96)
               
               
                  Il-Kummissjoni tinnota li ebda kumment mingħand partijiet interessati ma ġie riċevut fil-kuntest tal-proċedura formali ta’ investigazzjoni miftuħa minbarra l-miżuri ta’ għajnuna favur Dexia.
               
            
                  (97)
               
               
                  Min-naħa l-oħra, qabel il-ftuħ tal-proċedura, tressaq ilment b’mod formali quddiem is-servizzi tal-Kummissjoni minn kompetitur ta’ DBB minbarra ż-żieda fil-kapital ta’ EUR 3 biljun sottoskritti mill-awtoritajiet u l-azzjonisti Belġjani ta’ Dexia kif ukoll il-garanzija mogħtija mill-Istat Belġjan għat-tislif interbankarju u assimilati favur Dexia. L-ilment huwa motivat mill-fatt li:
                  
                              —
                           
                           
                              l-għajnuna ma tistax tiġi kkunsidrata bħala proporzjonata minħabba, b’mod partikolari, il-prezz ta’ sottoskrizzjoni tal-ishma ordinarji maħruġa minn Dexia fil-kuntest tal-miżura ta’ rikapitalizzazzjoni: il-prezz ta’ EUR 9,9, ibbażat fuq il-medja ta’ tletin jum qabel l-operazzjoni, huwa ogħla mill-prezz li jħallas investitur f’ekonomija tas-suq fil-kuntest taċ-ċirkostanzi degradanti ħafna għall-valuri finanzjarji fil-mument tal-ħruġ;
                           
                        
                              —
                           
                           
                              l-għajnuna ma tistax tiġi kkunsidrata bħala limitata għall-minimu neċessarju safejn fil-mument ta’ rikapitalizzazzjoni ppermettiet li jissaħħaħ il-proporzjon ta’ fondi proprji Tier 1 ta’ Dexia minn 11 % sa 14 %, li jagħmel lil dan wieħed mill-bank Ewropej mill-aktar dotati f’dan ir-rigward;
                           
                        
                              —
                           
                           
                              l-għajnuna twassal għal distorsjonijiet importanti fil-kompetizzjoni safejn tkun ippermettiet lil Dexia tipprattika prezzi tad-depożiti riċevuti mill-klijenti ogħla mill-medja tal-banek tradizzjonali attivi fis-suq Belġjan.
                           
                        
            VII.   OSSERVAZZJONIJIET TAL-ISTATI MEMBRI
      
      7.1.   OSSERVAZZJONIJIET TAL-GVERN BELĠJAN DWAR L-ILMENT RIĊEVUT MILL-KUMMISSJONI
      
      
                  (98)
               
               
                  Fuq il-bażi tal-verżjoni mhux kunfidenzjali tal-formola ta’ ilment imressqa quddiem is-servizzi tal-Kummissjoni, l-awtoritajiet Belġjani fformulaw l-osservazzjonijiet tagħhom dwar l-element ta’ motivazzjoni tal-ilment.
               
            
                  (99)
               
               
                  Fir-rigward tal-prezz ta’ sottoskrizzjoni tal-ishma maħruġa minn Dexia fil-kuntest tal-operazzjoni ta’ rikapitalizzazzjoni, l-awtoritajiet Belġjani jenfasizzaw li l-prezz ta’ EUR 9,9 għal kull sehem, li jikkorrispondi għal medja ta’ tletin jum qabel l-operazzjoni, ġie stabbilit skont id-dispożizzjonijiet tal-Artikolu 598 tal-Kodiċi Belġjan tal-Kumpaniji. Dan tal-aħħar jippreċiża, fil-fatt, li, fil-każ ta’ żieda fil-kapital bi flus kontanti riżervata għal persuna determinata jew diversi, il-prezz ta’ ħruġ tal-ishma ġodda ma jistax ikun inqas mill-medja tat-tletin jum qabel l-operazzjoni. Il-prezz tal-ishma maħruġa fil-kuntest tal-operazzjoni ta’ rikapitalizzazzjoni ta’ Dexia b’hekk ġie stabbilit skont l-obbligi legali imposti fuq il-partijiet preżenti.
               
            
                  (100)
               
               
                  Min-naħa l-oħra, l-awtoritajiet Belġjani jenfassizzaw li l-attur jiddubita mill-ħtieġa tar-rikapitalizzazzjoni minħabba li Dexia kienet għaddejja minn kriżi ta’ likwidità, u mhux kriżi ta’ solvenza, u li r-rikapitalizzazzjoni kienet twassal biss għat-tisħiħ tal-fondi proprji Tier 1 ta’ Dexia għal livell ogħla minn dak tal-banek Ewropej komparabbli. Madankollu, skont l-awtoritajiet Belġjani, dawn l-allegazzjonijiet ma jiħdux inkunsiderazzjoni il-ħtiġijiet ta’ solvenza ta’ Dexia fi tmiem Settembru 2008, kif irriżultaw miż-żieda tar-riskju u t-telf previżibbli fit-tielet u r-raba’ trimentru 2008 minħabba l-espożizzjonijiet tal-grupp fuq diversi stabbilimenti falluti jew f’diffikultà (Lehman Brothers, Depfa, Bradford & Bingley, banek Irlandiżi u Islandiżi), telf mistenni fuq l-espożizzjonijiet ta’ FSA, kif ukoll deprezzament numerużi ta’ assi marbutin mad-degradazzjoni tan-notazzjonijiet ta’ diversi stabbilimenti ta’ żieda fil-kreditu li ggarantixxew titoli miżmuma minn Dexia.
               
            
                  (101)
               
               
                  Finalment, f’dak li jikkonċerna d-distorsjonijiet ta’ kompetizzjoni kkawżati mill-miżuri ta’ għajnuna favur Dexia, l-awtoritajiet Belġjani jenfasizzaw li l-interventi ad hoc tal-Istat Belġjan favur Dexia kienu ġġustifikati sabiex tiġi evitata kriżi sistematika u mhux differenti minn, f’dan ir-rigward, interventi ta’ Stati Membri awtorizzati mill-Kummissjoni abbażi tal-Artikolu 107(3)(b) tat-TFUE. Barra minn hekk, fir-rigward tat-tariffi ppratikati minn Dexia fuq id-depożiti riċevuti mill-klijenti, l-awtoritajiet Belġjani pprovdew nota ta’ Dexia li tqabbel it-tariffi ppratikati minn Dexia ma’ dawk ipprattikati mill-kompetuturi tagħha għall-istess tip ta’ servizzi offruti fis-suq Belġjan (ING, Deutsche Bank, Fortis, Axa, Citibank, Rabobank u KBC). B’hekk, it-tariffi pprattikati minn Dexia jidhru konformi ma’ dawk tal-kompetituri tagħha. Fl-istess nota, Dexia tenfasizza ugwalment li dawn it-tariffi, ikkunsidrati fl-ilment, ikopru biss id-depożiti riċevuti bl-Internet, li jirrappreżentaw biss proporzjon dgħajjef ([10-15] %) mid-depożiti kollha riċevuti mill-klijenti.
               
            
                  (102)
               
               
                  B’hekk, l-awtoritajiet Belġjani jikkunsidraw, għall-kuntrarju tal-argumenti fformulati fl-ilment, li l-miżuri ta’ għajnuna favur Dexia huma kumpatibbli mas-suq intern abbażi tal-Artikolu 107(3)(b) tat-TFUE.
               
            7.2.   OSSERVAZZJONIJIET TAL-ISTATI MEMBRI DWAR IL-FTUĦ TA’ PROĊEDURA
      
      
                  (103)
               
               
                  L-Istati Membri kkonċernati pprovdew lill-Kummissjoni bl-osservazzjonijiet konġunti tagħhom dwar il-proċedura formali ta’ investigazzjoni miftuħa permezz tad-Deċiżjoni tat-13 ta’ Marzu 2009. L-osservazzjonijiet tal-Istati Membri kkonċernati jirrigwardaw kemm il-klassifikazzjoni ta’ għajnuna tal-miżuri nnotifikati kif ukoll il-kumpatibbiltà tal-miżuri msemmija mas-suq intern.
               
            7.2.1.   KLASSIFIKAZZJONI TAL-MIŻURI NNOTIFIKATI BĦALA GĦAJNUNA
      7.2.1.1.   
            Iż-żieda fil-kapital
         
      
      
                  (104)
               
               
                  Fl-osservazzjonijiet tagħhom, l-Istati Membri kkonċernati jikkunsidraw, qabel xejn, li l-ishma ta’ Dexia sottoskritti mill-azzjonisti storiċi tagħha (Kaxxa tad-Depożiti u l-Konseji, minn hawn ’il quddiem “CDC”, CNP Assurances, Holding Communal, Ethias et Arcofin) fil-kuntest tal-operazzjoni ta’ rikapitalizzazzjoni ma jinkludu ebda element li jikkostitwixxi għajnuna mill-Istat. Fil-fatt, l-Istati Membri kkonċernati jfakkru li dawn l-impriżi huma marbutin flimkien f’Dexia permezz ta’ patt ta’ azzjonisti konkluż fi ftehim tat-28 ta’ Awwissu 2007, soġġett għad-dritt privat. Addizzjonalment, sabiex jiġu ssalvagwardjati l-interessi ta’ dan il-grupp ta’ azzjonisti, kien indispensabbli holding mingħand kull wieħed għaż-żieda fil-kapital. Barra minn hekk, minħabba l-urġenza tal-operazzjoni ta’ rikapitalizzazzjoni, kien loġiku li Dexia daret bi prijorità lejn l-azzjonisti ta’ referenza tagħha sabiex tipproċedi. L-Istati Membri kkonċernati enfasizzaw li d-deċiżjoni tas-CDC, tas-CNP Assurances, tal-Holding Communal, ta’ Ethias u ta’ Arcofin li jieħdu sehem fiż-żieda fil-kapital ma kinitx attribwibbli u, addizzjonalment, fir-rigward ta’ Arcofin u ta’ Ethias, din ma kinitx iffinanzjata permezz ta’ riżorsi mill-Istat.
               
            7.2.1.2.   
            L-operazzjoni ta’ LA
         
      
      
                  (105)
               
               
                  Barra minn hekk, l-awtoritajiet Belġjani jikkunsidraw li l-operazzjoni ta’ LA mogħtija lil Dexia mill-BNB, b’koperazzjoni mal-Banque de France, ma tikkostitwixxix għajnuna mill-Istati skont l-Artikolu 107(1) tat-TFUE minħabba li l-operazzjonijiet ta’ LA jidħlu fil-missjonijiet normali tal-banek ċentrali nazzjonali u, b’mod partikolari, tal-missjoni tagħhom li jikkontribwixxu għall-istabbiltà tas-sistema finanzjarja fil-kwalità tagħhom ta’ selliefa definittivi f’każ ta’ problemi ta’ likwidità temporanja ta’ bank, li barra minn hekk huwa solvibbli. Fil-fatt:
                  
                              —
                           
                           
                              fil-mument tal-implimentazzjoni tal-operazzjoni ta’ LA, l-awtoritajiet finanzjarji kkonfermaw li ma kellhom ebda raġuni għaliex jaħsbu li Dexia kienet insolvibbli;
                           
                        
                              —
                           
                           
                              l-għoti ta’ LA kien garantit minn sigurtajiet suffiċjenti pprovduti minn Dexia u li fuqhom il-BNB u l-Banque de France applikaw il-marġnijiet ta’ sigurtà (“haircut”) importanti u l-funzjoni tal-kwalità ta’ dawn is-sigurtajiet;
                           
                        
                              —
                           
                           
                              l-LA ingħata għal rati ta’ interess penalizzanti, saħansitra projbittivi;
                           
                        
                              —
                           
                           
                              il-BNB u l-Banque de France iddeċidew, f’kull mument f’awtonomija totali u b’mod kompletament diskrezzjonali, l-għoti ta’ LA, tal-estenzjoni tagħha u tas-somom mislufa f’dan il-kuntest;
                           
                        
                              —
                           
                           
                              l-għoti ta’ LA huwa miżura temporanja: il-krediti mogħtija fil-kuntest tal-operazzjoni ta’ LA huma limitati għal jum (“overnight”), rinovabbli skont deċiżjoni mill-bank ċentrali sellief.
                           
                        
            
                  (106)
               
               
                  Barra minn hekk, l-awtoritajiet Belġjani jenfasizzaw li l-operazzjoni ta’ LA favur Dexia ġiet approvata mill-Kunsill tal-Gvernaturi tal-Bank Ċentrali Ewropew (minn hawn ’il quddiem “BCE”) (b’kompetizzjoni ta’ ammont massimu ta’ EUR […] biljun). Il-klassifikazzjoni tal-operazzjoni ta’ LA bħala għajnuna mill-Istat tagħmilha inkumpatibbli mal-prinċipju tal-projbizzjoni tal-finanzjament monetarju stabbilit fl-Artikolu 123 tat-TFUE. Fil-fatt, skont dan il-prinċipju, huwa ġuridikament impossibbli li jiġu attribwiti lil Stat Membru l-atti mressqa minn bank ċentrali nazzjonali fl-eżerċizzju tal-missjonijiet tiegħu minħabba li l-bank ċentrali msemmi josserva l-kundizzjonijiet imposti għall-eżerċizzju ta’ din il-missjoni mill-BCE. Madankollu, l-operazzjoni ta’ LA mogħtija lil Dexia tissodisfa l-kundizzjonijiet kollha imposti mill-BCE. Hija tittratta b’mod partikolari l-eżiġenza li l-provvediment ta’ LA għandu jittieħed b’mod indipendenti u diskrezzjonali mill-bank jew banek ċentrali nazzjonali kkonċernati.
               
            
                  (107)
               
               
                  Skont l-awtoritajiet Belġjani, il-fatt biss li kull LA mogħtija mill-BNB tibbenefika awtomatikament mill-garanzija tal-Istat Belġjan mhuwiex ta’ natura li jemenda din il-konlużjoni. L-ewwel nett, il-mument li fih il-Kumitat tal-Ġestjoni tal-BNB, f’indipendenza totali, ħa d-deċiżjoni li jagħti l-operazzjoni ta’ LA lil Dexia, il-garanzija tal-Istat ma kinitx teżisti. Din għaldaqstant ma setgħetx tiġi kkunsidrata fit-teħid tad-deċiżjoni. Fuq kollox, il-fatt li l-leġiżlatur Belġjan wasal biex jipprevedi garanzija espliċita tal-Istat Belġjan għal dawn l-operazzjonijiet – mingħajr ma tkun marbuta mal-fajl Dexia – filwaqt li dan mhux dejjem il-każ fi Stati Membri oħrajn, jirriżulta mill-ispeċifiċità tal-azzjonisti tal-BNB li hija kumpanija kkwotata pubblikament ma’ azzjonisti privati, filwaqt li l-banek ċentrali nazzjonali l-oħrajn ġeneralment ma għandhomx azzjonisti privati. Din il-garanzija għalhekk tagħmel parti integranti mill-istatus organiku tal-BNB bl-għan li tippermetti lill-BNB tissodisfa l-missjoni tagħha ta’ sellief definittiv. Tali garanzija espliċita mhix neċessarja fil-każ ta’ banek ċentrali oħrajn li huma miżmuma 100 % mill-Istat rispettiv tagħhom. Il-karattru awtomatiku tal-garanzija tal-Istat ġie speċifikament previst sabiex jiżgura li l-operazzjonijiet ta’ LA tal-BNB ikunu konformi mal-prinċipji ta’ projbizzjoni tal-finanzjament monetarju u josservaw b’hekk il-kriterji tal-prattika deċiżjonali tal-Kummissjoni kif iddikjarati, b’mod partikolari, fid-deċiżjoni tagħha Northern Rock (21).
               
            
                  (108)
               
               
                  Finalment, l-awtoritajiet Belġjani jenfasizzaw li jekk il-Kummissjoni jkollha madankollu tikkunsidra l-operazzjoni ta’ LA bħala għajnuna mill-Istat skont l-Artikolu 107(1) tat-TFUE, l-ammont tal-għajnuna għandu jiġi kkalkulat fuq il-bażi tad-differenza bejn ir-rata applikata u r-rata ta’ referenza msemmija fil-komunikazzjoni tal-Kummissjoni rigward ir-reviżjoni tal-metodu ta’ kalkolu tar-rati ta’ referenza u ta’ skont (“Komunikazzjoni dwar ir-rati ta’ referenza”) (22). Barra minn hekk, l-ammont ta’ għajnuna għandu, fi kwalunkwe każ, ikun limitat għal nofs l-ammont totali ta’ LA, li jikkorrispondi għall-ammont effettivament mogħti lil Dexia mill-BNB, bin-nofs l-ieħor li jingħata għall-kont u r-riskji tal-Banque de France. Madankollu, dan tal-aħħar ma jibbenefika minn ebda garanzija speċifika mill-Istat Franċiż u l-garanzija tal-Istat Belġjan ma tistax evidentement tapplika għal operazzjoni mwettqa għall-kont u r-riskju ta’ bank ċentrali barrani.
               
            7.2.1.3.   
            Il-miżura FSA
         
      
      
                  (109)
               
               
                  L-awtoritajiet tal-Istati Membri kkonċernati jikkunsidraw li l-probabbiltà li l-garanzija mogħtija mill-Istat Belġjan u l-Istat Franċiż fuq l-assi ta’ FSAM tkun effettivament implimentata hija dgħajfa: il-limitu ta’ 4,5 biljun USD li jikkostitwixxu l-limitu tal-espożizzjoni għall-ewwel telf imġarrab minn Dexia huwa fil-fatt ogħla mix-xenarji l-aktar pessimisti rigward it-telf ekonomiku tal-portafoll. Konsegwentement, l-ammont tal-għajnuna eventwali mill-Istati għandu jkun ikkunsidrat bħala null anki f’xenarju pessimist.
               
            7.2.2.   KUMPATIBBILTÀ TAL-MIŻURI NNOTIFIKATI
      7.2.2.1.   
            Il-miżura FSA
         
      
      
                  (110)
               
               
                  Qabel xejn, l-Istati Membri kkonċernati jressqu quddiem il-Kummissjoni li l-miżura FSA ma taqax, fl-opinjoni tagħhom, fil-kamp tal-komunikazzjoni tal-Kummissjoni li jikkonċerna t-trattament tal-assi deprezzati fis-settur bankarju tal-Komunità (23) (minn hawn ’il quddiem il-“komunikazzjoni rigward l-assi deprezzati”) minħabba li:
                  
                              —
                           
                           
                              il-miżura FSA mhix proprjament garanzija fuq assi, iżda garanzija fuq obbligi ta’ Dexia lejn FSAM abbażi tal-garanzija tagħha stess (permezz tal-Put): huwa biss jekk Dexia ma tonorax l-obbligi tagħha li tixtri l-assi kkonċernati mingħand FSAM f’każ ta’ eżerċizzju tal-Put, li tintalab il-garanzija tal-Istat Belġjan u l-Istat Franċiż; konsegwentement, il-miżura FSA ma ġġibx magħha la trasferiment u lanqas bejgħ awtomatiku ta’ assi;
                           
                        
                              —
                           
                           
                              il-miżura ma għandhiex l-għan li tiggarantixxi l-portafoll FSAM favur Dexia, iżda li tagħmel possibbli operazzjoni ta’ bejgħ imwettqa b’urġenza u neċessarja għar-ristrutturar ta’ Dexia;
                           
                        
                              —
                           
                           
                              l-operazzjoni ta’ bejgħ imsemmija twettqet fi tmiem proċess miftuħ u trasparenti, li, b’analoġija mal-każijiet ta’ privatizzazzjoni, għandu jwassal għall-konklużjoni li ma fiha ebda element li jikkostitwixxi għajnuna mill-Istat;
                           
                        
                              —
                           
                           
                              il-miżura, notifikata qabel id-data ta’ adozzjoni tal-komunikazzjoni dwar l-assi deprezzati (25 ta’ Frar 2009), li diġà kienet iddikjarata kumpatibbli mal-paragrafu 16 tal-linja gwida Komunitarji li jikkonċernaw l-għajnuniet mill-Istat għas-salvataġġ u r-ristrutturar tal-impriżi f’diffikultà (24), mhemmx għaliex ikun meħtieġ li tkun ugwalment kumpatibbli mal-komunikazzjoni dwar l-assi deprezzati.
                           
                        
            
                  (111)
               
               
                  Barra minn hekk, l-Istati Membri kkonċernati jenfasizzaw li, anki jekk il-miżura FSA kellha tiġi evalwata fir-rigward tal-Komunikazzjoni dwar l-assi deprezzati, il-Kummissjoni għandha l-elementi kollha li jippermettulha tikkonstata li l-miżura msemmija hija kumpatibbli mas-suq intern, b’mod partikolari, minħabba li:
                  
                              —
                           
                           
                              il-qsim tal-ispejjeż huwa konformi mal-Komunikazzjoni dwar l-assi deprezzati minħabba, b’mod partikolari, l-ammont tal-ewwel telf imġarrab minn Dexia, li jirrappreżenta aktar minn 36 % tal-ammont nominali tal-portafoll ta’ assi koperti, jiġifieri limitu ogħla sew mill-minimu ta’ 10 % stabbilit fil-komunikazzjoni dwar l-assi deprezzati; barra minn hekk, f’każ ta’ talba għall-garanzija tal-Istat Belġjan u l-Istat Franċiż lil hinn mill-ewwel porzjon ta’ telf, dawn huma rimborsati minn Dexia f’titoli li jikkostitwixxu fondi proprji, li l-ħruġ tagħhom ikollu l-effett li jdgħajjef lill-azzjonsti l-oħrajn tal-grupp;
                           
                        
                              —
                           
                           
                              il-miżura hija soġġetta għal remunerazzjoni tas-suq, ugwali għall-medja tas-CDS fuq ħames snin għal Dexia (għall-perjodu tal-1 ta’ Jannar 2007 sal-31 ta’ Awwissu 2008) flimkien ma’ 70 punt bażi, jiġifieri 113 punt bażi; l-Istati Membri kkonċernati jenfasizzaw, f’dan ir-rigward, li r-rata ta’ remunerazzjoni żdiedet b’21 punt bażi b’relazzjoni mal-ammont inizjalment notifikat lill-Kummissjoni;
                           
                        
                              —
                           
                           
                              it-telf ekonomiku fuq l-assi koperti mill-miżura, kif ġie evalwat minn partijiet indipendenti, skont metodoloġija vvalidata mill-awtoritajiet ta’ kontroll nazzjonali, huwa kompletament responsabbiltà ta’ Dexia safejn, kif imsemmi qabel, it-telf massimu jibqa’ inqas mill-ammont tal-ewwel telf imġarrab minn Dexia.
                           
                        
            
                  (112)
               
               
                  Konsegwentement, l-Istati Membri kkonċernati jikkunsidraw il-miżura FSA bħala kumpatibbli mas-suq intern u l-ammont ta’ għajnuna fil-miżura bħala null.
               
            7.2.2.2.   
            Il-pjan ta’ ristrutturar inizjali
         
      
      
                  (113)
               
               
                  L-Istati Membri kkonċernati ma jaqblux mad-dubji mqajma mill-Kummissjoni dwar il-kapaċità ta’ pjan ta’ ristrutturar inizjali nnotifikat lill-Kummissjoni fi Frar 2009 li jirrestawra l-vijabbiltà f’terminu twil tal-bank, jipprevjeni d-distorsjonijiet eċċessivi ta’ kompetizzjoni u jiżgura qsim adegwat tal-ispejjeż ta’ ristrutturar.
               
            
                  (114)
               
               
                  Fil-fatt, fl-osservazzjonijiet tagħhom, l-Istati Membri kkonċernati jikkunsidraw li l-miżuri nnotifikati lill-Kummissjoni jippermettu li tiġi żgurata l-vijabbiltà f’terminu twil ta’ Dexia, safejn:
                  
                              —
                           
                           
                              it-tnaqqis previst tal-portafoll tal-obbligi ta’ Dexia għall-2010 jammonta għal EUR [15-30] biljun (li minnhom EUR […] biljun f’bejgħ), l-istess ammont tal-2011, li jidher kredibbli u saħansitra kemxejn konservattiv fid-dawl tal-esperjenza riċenti ta’ Dexia;
                           
                        
                              —
                           
                           
                              ix-xenarju ta’ stabbiliment mill-ġdid tal-likwidità, b’mod partikolari bl-għan li jnaqqas b’EUR 100 biljun l-ħtiġijiet ta’ finanzjament f’terminu qasir ta’ Dexia sa tmiem l-2010, huwa realistiku, b’mod partikolari minħabba l-istabbiliment mill-ġdid tal-kundizzjonijiet ta’ finanzjament fis-suq tal-obbligi u s-suq tal-obbligi fuq il-proprjetà;
                           
                        
                              —
                           
                           
                              is-suppożizzjonijiet makroekonomiċi li jirfdu l-pjan ta’ ristrutturar ta’ Dexia huma konservattivi ħafna;
                           
                        
                              —
                           
                           
                              l-inċertezzi msemmija mill-Kummissjoni fir-rigward tal-evoluzzjoni futura tas-suq tal-finanjzament tal-komunitajiet lokali għandhom biss ftit impatt fuq l-attività ta’ Dexia, safejn dan is-suq huwa ftit sensittiv għall-kundizzjonijiet makroekonomiċi u tnaqqis tal-produzzjoni ġdida tat-tislif lill-komunitajiet lokali jkollu, barraminnhekk, impatt marġinali fuq id-dħul ta’ Dexia.
                           
                        
            
                  (115)
               
               
                  Barra minn hekk, l-Istati Membri kkonċernati jenfasizzaw li l-miżuri kollha ta’ ristrutturar nnotifikati fi Frar 2009 jikkonċernaw attivitajiet ta’ profitt, sew jekk fir-rigward tal-attivitajiet PWB kif ukoll tat-tnaqqis tal-perimetru tal-attivitajiet RCB. Konsegwentement, il-miżuri kollha proposti għandhom jittieħdu inkunsiderazzjoni fl-evalwazzjoni tal-miżuri bl-għan li jnaqqsu d-distorsjonijiet eċċessivi ta’ kompetizzjoni.
               
            
                  (116)
               
               
                  Finalment, l-Istati Membri kkonċernati jikkunsidraw li l-evalwazzjoni tal-ammont tal-għajnuna magħmula mill-Kummissjoni fid-Deċiżjoni tat-13 ta’ Marzu 2009 tagħha mhix preċiża għaliex hija żżid ammonti inkorretti u ta’ natura differenti sabiex tilħaq ammont globali ta’ għajnuna ta’ madwar EUR [170-210] biljun. Dan l-ammont, li fir-rigward tiegħu l-qsim tal-ispejjeż ta’ ristrutturar bejn Dexia u l-Istati Membri kkonċernati għandu jiġi evalwat, huwa għalhekk sopravalutat. Għall-kuntrarju, is-sehem ta’ Dexia għall-ispejjeż ta’ ristrutturar huwa, skont l-Istati Membri kkonċernati, sottovalutat sakemm ma jikkunsidrax it-tnaqqis ta’ produzzjoni ġdida ta’ tislif previst minn Dexia u l-Istati Membri kkonċernati fil-pjan ta’ ristrutturar, li għandha tiġi kkunsidrata bħala kontribuzzjoni proprja ta’ Dexia għall-ispejjeż ta’ ristrutturar.
               
            
                  (117)
               
               
                  Bħala konklużjoni, l-Istati Membri kkonċernati jappoġġjaw id-deċiżjoni tal-Kummissjoni li tawtorizza definittivament il-miżura FSA sabiex tippermetti l-bejgħ ta’ FSA lil Assured Guaranty, li jikkostitwixxi element essenzjali fl-istabbiliment mill-ġdid tal-vijabbiltà u t-tnaqqis tal-profil ta’ riskju tal-grupp. Min-naħa l-oħra, huma jikkunsidraw li d-dubji tal-Kummissjoni dwar il-miżuri l-oħrajn huma mingħajr bażi.
               
            7.3.   OSSERVAZZJONIJIET TAL-ISTATI MEMBRI DWAR IL-PJAN TA’ RISTRUTTURAR
      
      
                  (118)
               
               
                  Flimkien mal-osservazzjonijiet ta’ hawn fuq, ifformulati fuq il-bażi tal-pjan ta’ ristrutturar inizjali nnotifikat lill-Kummissjoni fi Frar 2009, l-Istati Membri kkonċernati ressqu l-osservazzjonijiet tagħhom quddiem il-Kummissjoni dwar il-miżuri komplementari ta’ ristrutturar nnotifikati lill-Kummissjoni fid-9 ta’ Frar 2010.
               
            
                  (119)
               
               
                  F’dan ir-rigward, l-Istati Membri kkonċernati jikkunsidraw li l-pjan ta’ ristrutturar jippermetti li tiġi rinfurzata l-vijabbiltà f’terminu twil tal-grupp, li tippermetti lil Dexia tgħaġġel il-ħruġ tal-arranġament ta’ garanzija ta’ rifinanzjament, u tittratta t-tħassib kollu l-ieħor imqajjem mill-Kummissjoni fid-deċiżjonijiet tat-13 ta’ Marzu 2009 u tat-30 ta’ Ottubru 2009 tagħha. Il-miżuri ta’ ristrutturar kollha nnotifikati bejn Frar 2009 u Frar 2010 flimkien jiffurmaw proġett ta’ ristrutturar u kumpens ta’ distorsjonijiet eventwali ta’ kompetizzjoni konformi mal-eżiġenzi fformulati mill-Kummissjoni fid-deċiżjonijiet tagħha u matul il-laqgħat mar-rappreżentanti tal-Istati Membri kkonċernati u ta’ Dexia.
               
            
                  (120)
               
               
                  L-Istati Membri kkonċernati jenfasizzaw ugwalment li, sabiex tevalwa l-pjan ta’ ristrutturar, il-Kummissjoni għandha tieħu inkunsiderazzjoni differenzi oġġettivi bejn is-sitwazzjoni ta’ Dexia u dik tal-istituzzjonijiet bankarji l-oħrajn li l-Kummissjoni approvat il-pjan ta’ ristrutturar tagħhom matul ix-xhur ta’ qabel. B’mod partikolari, b’differenza għal dawn l-istituzzjonijiet l-oħrajn:
                  
                              —
                           
                           
                              Dexia diġà rritornat lura għall-profittabilità, b’riżultat nett pożittiv mill-ewwel trimestru 2009 u matul it-trimestri ta’ wara;
                           
                        
                              —
                           
                           
                              it-twettiq tal-pjan li jiżgura r-ritorn għall-vijabbiltà f’terminu twil ta’ Dexia huwa diġà mill-biċċa l-kbira involut, b’mod partikolari mal-bejgħ ta’ FSA u mat-tnaqqis tal-ħtieġa ta’ finanzjament f’terminu qasir ta’ EUR 100 biljun, għan li diġà ntlaħaq u li jammonta għal 75 % fit-tielet trimestru tal-2009;
                           
                        
                              —
                           
                           
                              l-attivitajiet tal-qalba fil-professjoni ta’ Dexia (PWB u RCB) jippreżentaw profil ta’ riskju intrinsikament dgħajjef. Ir-remunerazzjoni mistennija minn investitur tas-suq tieħu inkunsiderazzjoni dan il-fattur ta’ differenzjazzjoni u tippermetti livell ta’ “return on equity” (ROE) inqas minn dak ta’ istituzzjonijiet oħrajn aktar riskjużi;
                           
                        
                              —
                           
                           
                              Dexia ħarġet u għandha toħroġ lill-Istati Membri kkonċernati, bħala remunerazzjoni tal-għajnuniet mogħtija, remunerazzjoni sinifikanti, li f’ċerti każijiet il-livell tagħha jaqbeż (b’mod partikolari l-garanzija fuq il-portafoll FP ta’ FSA) il-livell preskritt mil-linji gwida tal-Kummissjoni.
                           
                        
            VIII.   EVALWAZZJONI TAL-GĦAJNUNA
      
      8.1.   EŻISTENZA TAL-GĦAJNUNA
      
      
                  (121)
               
               
                  Il-Kummissjoni għandha tevalwa jekk il-miżuri inkwistjoni jikkostitwixxux għajnuniet mill-Istati skont l-Artikolu 107(1) tat-TFUE. L-artikolu msemmi jistipula, fil-fatt, li “Ħlief għad-derogi previsti fit-Trattati, kull għajnuna, ta’ kwalunkwe forma, mogħtija minn Stat Membru jew permezz ta’ riżorsi tal-Istat, li twassal għal distorsjoni jew theddida ta’ distorsjoni għall-kompetizzjoni billi tiffavorixxi ċerti impriżi jew ċerti produtturi għandha, safejn tolqot il-kummerċ bejn l-Istati Membri, tkun inkumpatibbli mas-suq intern”. Il-Kummissjoni għandha għalhekk teżamina, għal kull miżura, jekk il-kriterji kumulattivi msemmija fl-Artikolu 107(1) tat-TFUE humiex sodisfatti.
               
            8.1.1   IŻ-ŻIEDA FIL-KAPITAL
      
                  (122)
               
               
                  Fir-rigward tal-eżistenza ta’ għajnuna marbuta maż-żieda fil-kapital, il-Kummissjoni tirreferi għad-deċiżjoni tat-13 ta’ Marzu 2009 tagħha li fiha hija stabbiliet li l-interventi tal-Istat u r-Reġjuni Belġjani u tal-Istat Franċiż u l-Istat Lussemburgiż jikkostitwixxu għajnuniet mill-Istat skont l-Artikolu 107(1) tat-TFUE. Il-Kummissjoni tikkunsidra, barra minn hekk, fiċ-ċirkostanzi speċifiċi ta’ dan il-każ, li l-komportament tas-CDC u tal-Holding Communal huwa ugwalment attribwibbli għall-Istat.
               
            
                  (123)
               
               
                  B’konformità mal-ġurisprudenza, il-fatt biss li operatur ekonomiku jkun taħt kontroll statali mhux biżżejjed sabiex jiġu attribwiti miżuri meħudin minn dan għall-Istat (25). Madankollu, joħroġ ugwalment mill-ġurisprudenza tal-Qorti tal-Ġustizzja li, safejn ikun diffiċli ħafna għall-Kummissjoni, mill-fatt li jeżistu relazzjonijiet speċjali bejn is-CDC u l-Holding Communal, minn naħa, u l-Istat rispettiv tagħhom, min-naħa l-oħra, li turi li f’dan il-każ id-deċiżjonijiet li jkun hemm injezzjoni ta’ kapital f’Dexia fil-fatt ittieħdu b’istruzzjoni mill-awtoritajiet pubbliċi, ir-responsabbiltà mogħtija lill-Istat ta’ dawn il-miżuri tista’ tiġi dedotta permezz ta’ ġabra ta’ indikaturi proprji għaċ-ċirkostanzi li fihom twettqu dawn il-miżuri. (26)
                  
               
            
                  (124)
               
               
                  Indikazzjonijiet bħal, b’mod partikolari, “l-integrazzjoni tal-impriża fl-istrutturi tal-amministrazzjoni pubblika, in-natura tal-attivitajiet tagħha u l-eżerċizzju ta’ dawn fuq is-suq f’kundizzjonijiet normali ta’ kompetizzjoni ma’ operaturi privati mill-istatus ġuridiku tal-impriża, li tirrileva mid-dritt pubbliku jew mid-dritt komuni tal-kumpaniji, l-intensità tat-tutela eżerċitata mill-awtoritajiet pubbliċi fuq il-ġestjoni tal-impriża jew kwalunkwe indikatur ieħor li jindika, fil-każ konkret, involviment tal-awtoritajiet pubbliċi jew l-improbabbiltà ta’ nuqqas ta’ involviment fl-adozzjoni ta’ miżura, ugwalment fil-kuntest tal-kobor ta’ din, għal kontenut tagħha jew għall-kundizzjonijiet li tinkludi” jistgħu jkunu pertinenti sabiex tiġi konkluża r-responsabbiltà mogħtija lill-Istat ta’ miżura ta’ għajnuna meħuda minn impriża pubblika (27).
               
            
                  (125)
               
               
                  F’dan il-każ, xieraq li jiġi kkonstatat minn naħa li:
                  
                              —
                           
                           
                              Fir-rigward tas-CDC, din tal-aħħar hija stabbiliment pubbliku mqiegħed, permezz tal-liġi tal-finanzi Franċiża tat-28 ta’ April 1816, taħt is-sorveljanza u l-garanzija tal-awtorità leġiżlattiva, li teżerċita missjonijiet ta’ interess ġenerali (finanzjament ta’ organiżmi ta’ servizz pubbliku, b’mod partikolari), hija mirfuda minn dispożizzjonijiet legali u regolamentari u d-direttur ġenerali tagħha kif ukoll id-diretturi prinċipali tagħha huma nnominati mill-President tar-Repubblika Franċiża u l-gvern Franċiż (28); fiż-żmien tal-fatti u permezz ta’ deroga għad-dritt komuni, is-CDC ma kinitx sottomessa għall-kontroll tal-Kummissjoni bankarja jew tal-aġenzija tal-holdings tal-Istat, u lanqas għad-dritt tat-taxxi fuq il-kumpaniji bi ftehim dwar “kontribuzzjoni volontarja” lit-Teżor;
                           
                        
                              —
                           
                           
                              Fir-rigward tal-Holding Communal, dan tal-aħħar għandu 599 communes u provinċji Belġjani bħala azzjonisti u jikkostitwixxi l-vettura essenzjali tal-finanzjament tal-komunitajiet lokali; il-membri kollha tal-kunsill ta’ amministrazzjoni tiegħu huma kunsilliera komunali, sintki jew viċisintki; l-istatuti tal-Holding Communal jistipolaw li dan huwa sottomess għall-kontroll tal-Ministeru tal-Finanzi u l-Ministeru tal-Intern skont il-modalitajiet stabbiliti mil-liġi, f’dan ir-rigward, huwa xieraq li jiġi rrilevat li ż-żewġ kummissarji tal-gvern (li jirrappreżentaw rispettivament il-Ministeru tal-Finanzi u l-Ministeru tal-Intern) għandhom il-poter li jopponu deċiżjoni tal-kunsill ta’ amministrazzjoni tal-Holding Communal; madankollu, skont il-ġurisprudenza (29), l-eżistenza ta’ dritt ta’ veto jew ta’ dritt ta’ approvazzjoni mill-Istat jindika r-responsabbiltà mogħtija lill-Istat tal-komportament ta’ entità ġuridika, li f’dan il-każ japplika għall-każ tal-Holding Communal.
                           
                        Min-naħa l-oħra, jeħtieġ jiġi kkonstatat li, f’din il-kawża, l-injezzjoni ta’ kapital tas-CDC u l-Holding Communal seħħet flimkien mal-miżuri l-oħrajn meħudin mill-Istati (injezzjoni ta’ kapital direttament mill-Istati u r-Reġjuni, garanzija mill-Istati, miżura FSA, operazzjoni ta’ LA garantita mill-Istat Belġjan). Dawn l-injezzjonijiet huma konsistenti mal-miżuri l-oħrajn f’ġabra globali koerenti ta’ miżuri bl-għan li jsalvaw lil Dexia fi tmiem ix-xahar ta’ Settembru 2009.
                  Madankollu, il-konkomitanza ta’ dawn l-interventi flimkien mal-element msemmija hawn fuq jagħmlu li jkun improbabbli nuqqas ta’ involviment tal-awtoritajiet pubbliċi fid-deċiżjonijiet tas-CDC u l-Holding Communal li jipparteċipaw fiż-żieda fil-kapital ta’ Dexia. Għaldaqstant, hemm għaliex jiġi kkunsidrat li l-injezzjonijiet ta’ kapital magħmula mis-CDC u l-Holding Communal huma attribwibbli għall-Istati Membri rispettivi tagħhom.
               
            
                  (126)
               
               
                  Il-Kummissjoni tikkunsidra li r-rikapitalizzazzjoni operata mill-azzjonisti msejħa “storiċi” ma tissodisfax il-kriterju ġurisprudenzjali tal-investitur privat f’ekonomija tas-suq. Fil-fatt, il-holding fir-rikapitalizzazzjoni ta’ Dexia tal-azzjonisti li l-komportament tagħhom mhux attribwibbli lill-Istat, limitat għal 12,4 % tat-total taż-żieda fil-kapital, mhuwiex biżżejjed sabiex jiġi konkluż li l-azzjonisti storiċi aġixxew bħala investituri privati f’ekonomija tas-suq. Il-prinċipju tal-investitur privat f’ekonomija tas-suq japplika biss f’ċirkostanzi normali tas-suq (30). Madankollu, l-azzjonisti storiċi għamlu intervent sabiex isalvaw lil Dexia fl-eqqel tal-kriżi finanzjarja, f’ċirkostanzi normali ta’ suq kompletament anormali. Addizzjonalment, dan l-intervent tal-azzjonisti “storiċi” huwa konsistenti ma’ ġabra ta’ miżuri bl-għan li jsalvaw lil Dexia, impriża f’diffikultà gravi, u ta’ importanza sistematika għall-ekonomija tat-tliet Stati Membri kkonċernati. Madankollu, xieraq li jiġi rilevat li l-kunsiderazzjonijiet ta’ politika pubblika, ekonomika u soċjali għandhom jitwarrbu mill-evalwazzjoni tal-prinċipju tal-investitur privat f’ekonomija tas-suq (31). Wara, sabiex tosserva l-kriterju tal-investitur privat f’ekonomija tas-suq, il-kredibilità tal-investiment għandha tkun ikkonfermata minn “pjan ta’ kummerċ”ex-ante u, preferibbilement, business plan ex-ante li jkun ivvalidat minn awdituri indipendenti u simulazzjonijiet ta’ kriżi (“test ta’ stress”) (32).
               
            
                  (127)
               
               
                  Finalment, anki meta l-investitur pubbliku għandu l-kwalità ta’ proprjetarju (li huwa l-każ tal-azzjonisti “storiċi” li l-komportament tagħhom huwa attribwibbli għall-Istat, jiġifieri s-CDC u l-Holding Communal), xieraq, fit-tqabbil tal-investitur privat f’ekonomija tas-suq, li jiġi vverifikat li l-investitur iġib ruħu bħal investitur prudenti, li ma jieħux aktar riskji kif jagħmel investitur privat f’ekonomija tas-suq (33). Il-karattru storiku tal-investitur ma jistax għalhekk jiġġustifika applikazzjoni “aktar flessibbli” tal-prinċipju tal-investitur privat f’ekonomija tas-suq.
               
            
                  (128)
               
               
                  Barra minn hekk, il-Kummissjoni tikkunsidra li ż-żieda fil-kapital attribwibbli għall-Istati Membri kkonċernati hija selettiva minħabba li hija tikkonċerna biss impriża waħda, il-grupp Dexia. Minħabba d-daqs ta’ Dexia u l-importanza tagħha fuq is-suq Belġjan, Franċiż u Lussemburgiż, u l-fatt li, mingħajr l-interventi, il-grupp kollu seta’ sab ruħu f’pożizzjoni ta’ insolvenza, li kienet tbiddel l-istruttura tas-suq bankarju fuq it-tliet territorji b’mod sinifikanti, il-Kummissjoni tikkunsidra li l-miżuri inkwistjoni jaffettwaw il-kummerċ bejn l-Istati Membri.
               
            
                  (129)
               
               
                  Bħala konklużjoni, il-Kummissjoni tikkunsidra li l-injezzjoni ta’ kapital mis-CDC u l-Holding Communal tikkostitwixxi għalhekk element ta’ għajnuna riċevuta minn Dexia, skont l-Artikolu 107(1) tat-TFUE.
               
            
                  (130)
               
               
                  Min-naħa l-oħra, il-Kummissjoni tikkunsidra li r-riżorsi għad-dispożizzjoni ta’ Dexia skont il-komportamenti ta’ Ethias (li ma kinux nazzjonalizzati fiż-żieda ta’ kapital), ta’ Arcofin (li l-biċċa l-kbira tal-kapital huwa detenut minn azzjonisti privati) u ta’ CNP Assurance (li l-biċċa l-kbira tal-kapital jappartjeni għal azzjonisti privati, jiġifieri l-grupp Banque Populaire Caisses d’Épargne u d-detenturi ta’ kapital “galleġġjanti”) mhumiex riżorsi tal-Istat.
               
            8.1.2.   IL-GARANZIJA TAL-ISTATI
      
                  (131)
               
               
                  Il-Kummissjoni stabbiliet il-karattru ta’ għajnuna tal-garanzija fid-deċiżjonijiet tagħha tad-19 ta’ Novembru 2008 (Annessi 24 sa 27) u tat-30 ta’ Ottubru 2009 (Anness 13). F’dan ir-rigward, il-Kummissjoni tikkunsidra li r-raġunament li jidher f’dawn id-deċiżjonijiet jibqa’ applikabbli u li l-miżura tikkostitwixxi għajnuna mill-Istat skont l-Artikolu 107(1) tat-TFUE.
               
            8.1.3.   L-OPERAZZJONI TA’ LA
      
                  (132)
               
               
                  Fir-rigward tal-eżistenza tal-għajnuna marbuta mal-operazzjoni ta’ LA, il-Kummissjoni tieħu nota tal-osservazzjonijiet tal-awtoritajiet Belġjani rigward l-operazzjoni ta’ LA implimentata mill-BNB favur Dexia. Il-Kummissjoni tikkunsidra madankollu li dawn l-osservazzjonijiet mhumiex ta’ natura li jimmodifikaw il-konklużjonijiet tagħha fir-rigward tal-element ta’ għajnuna assoċjati mal-operazzjoni ta’ LA, kif jidhru fid-deċiżjoni tagħha tad-19 ta’ Novembru 2008.
               
            
                  (133)
               
               
                  Fil-fatt, fil-punt 51 tal-komunikazzjoni tagħha rigward l-applikazzjoni tar-regoli dwar għajnuniet mill-Istat għall-miżuri meħudin b’relazzjoni mal-istituzzjonijiet finanzjarji fil-kuntest tal-kriżi finanzjarja dinjija (34) (minn hawn ’il quddiem “il-komunikazzjoni bankarja”), il-Kummissjoni indikat li hija kkunsidrat li l-għoti ta’ fondi minn bank ċentrali lil istituzzjoni finanzjarja ma jikkostitwixxix għajnuna mill-Istat meta ċerti kundizzjonijiet jkunu sodisfatti (35).
               
            
                  (134)
               
               
                  Waħda mill-kundizzjonijiet għan-nuqqas ta’ għajnuna definita mill-komunikazzjoni bankarja hija li “l-miżura […] ma tibbenefikax mill-kontrogaranzija tal-Istat”. F’dan il-każ, il-Kummissjoni nnutat li l-krediti mogħtija mill-BNB jibbenefikaw minn garanzija tal-Istat Belġjan (b’effett retroattiv) skont il-Liġi tal-15 ta’ Ottubru 2008 li fiha miżuri bl-għan li jippromwovu l-istabbilità finanzjarja u jistabbilixxu b’mod partikolari garanzija tal-Istat rigward il-krediti mogħtija u operazzjonijiet oħrajn imwettqa fil-kuntest tal-istabbilità finanzjarja. L-operazzjoni ta’ LA mogħtija mill-BNB, li tibbenefika minn garanzija tal-Istat Belġjan, il-kundizzjoni prevista fil-Komunikazzjoni għalhekk mhix sodisfatta.
               
            
                  (135)
               
               
                  Il-kundizzjonijiet definiti fil-komunikazzjoni bankarja sabiex tiġi eskluża l-preżenza ta’ għajnuna għalhekk mhumiex sodisfatti fit-totalità tagħhom. Għalhekk, għandu jiġi vverifikat jekk il-kundizzjonijiet li jikkostitwixxu għajnuna mill-Istat humiex fil-fatt sodisfatti. Minħabba li l-BNB hija organiżmu tal-Istat Belġjan, ir-riżorsi huma riżorsi pubbliċi. Huwa aktar u aktar veru f’dan il-każ li l-kontrogaranzija għandha bħala effett li kull telf għandu jkun direttament imġarrab mill-Istat Belġjan. Barra minn hekk, l-LA hija miżura mogħtija b’mod selettiv lil Dexia. Finalment, il-miżura tagħti vantaġġ b’mod selettiv lil Dexia billi ttiha l-finanzjament li l-banek ma jistgħux aktar jiksbu mis-suq. Minħabba li Dexia hija attiva f’diversi Stati Membri u, fil-biċċa l-kbira tal-attivitajiet tagħha, b’kompetizzjoni ma’ stabbilimenti finanzjarji oħrajn, li l-bicca l-kbira tagħhom ma rċevewx għajnuniet komparabbli, dan il-vantaġġ joħloq distorsjoni fil-kompetizzjoni u jaffettwa l-kummerċ bejn l-Istati Membri.
               
            
                  (136)
               
               
                  Il-Kummissjoni tikkonkludi li l-operazzjoni ta’ LA implimentata mill-BNB għal kont proprju tagħha tikkostitwixxi għajnuna mill-Istat skont l-Artikolu 107(1) tat-TFUE.
               
            8.1.4.   IL-MIŻURA FSA
      
                  (137)
               
               
                  Il-Kummissjoni stabbiliet il-karattru ta’ għajnuna tal-miżura FSA fid-deċiżjoni tagħha tat-13 ta’ Marzu 2009 (Annessi 53 sa 56) u tikkunsidra li l-osservazzjonijiet tal-Istati Membri kkonċernati mhumiex ta’ natura li jpoġġu fid-dubju l-konklużjonijiet tagħha.
               
            
                  (138)
               
               
                  Il-Kummissjoni tikkonkludi li l-miżura FSA tikkostitwixxi għajnuna mill-Istat skont l-Artikolu 107(1) tat-TFUE.
               
            8.2.   KWANTIFIKAZZJONI TAL-GĦAJNUNA
      
      
                  (139)
               
               
                  Fid-deċiżjonijiet tagħha tad-19 ta’ Novembru 2008 u tat-13 ta’ Marzu 2009, il-Kummissjoni diġà pproċediet għall-ewwel evalwazzjoni tal-ammont ta’ għajnuna marbut mal-miżuri inkwistjoni. Fuq il-bażi ta’ din l-ewwel evalwazzjoni u tal-element komplementari kkomunikati mill-Istat Membri kkonċernati mit-13 ta’ Marzu 2009, il-Kummissjoni tilħaq ammont ta’ għajnuna kkostitwit mill-elementi li ġejjin:
               
            8.2.1.   IŻ-ŻIEDA FIL-KAPITAL
      
                  (140)
               
               
                  L-ammont totali tal-injezzjoni ta’ kapital imħabbar fit-30 ta’ Settembru 2008 huwa ta’ EUR 6,4 biljun, li xieraq li minnu jitnaqqas, għar-raġunijiet imsemmija, l-injezzjonijiet ta’ kapital ta’ Ethias, Arcofin u CNP Assurance, jiġifieri EUR 150 miljun, EUR 350 miljun u EUR 288 miljun rispettivament.
               
            
                  (141)
               
               
                  Il-Kummissjoni tinnota ugwalment li Dexia rrinunzjat, fil-kuntest tal-pjan ta’ ristrutturar tagħha, għall-benefiċċju tat-EUR 376 miljun ta’ titoli konvertibbli ta’ Dexia BIL li kellhom jiġu sottoskritti mill-Istat Lussemburgiż u li qatt ma ġew sottoskritti. Konsegwentement, dan l-ammont jitnaqqas ugwalment mill-ammont li għandu jittieħed inkunsiderazzjoni fl-elementi ta’ għajnuna marbutin maż-żieda fil-kapital.
               
            
                  (142)
               
               
                  Bħala konklużjoni, l-ammont totali ta’ għajnuna marbut maż-żieda fil-kapital jammonta għal EUR 5,2 biljun (36).
               
            8.2.2.   IL-GARANZIJA TAL-ISTATI
      
                  (143)
               
               
                  B’konformità mal-ftehim ta’ garanzija ffirmat bejn Dexia u l-Istati Membri kkonċernati fid-9 ta’ Ottubru 2008, il-garanzija tal-Istati Membri kkonċernati tirrigwarda ammont massimu ta’ EUR 150 biljun. Dan l-ammont twassal għal EUR 100 biljun fil-ftehim ta’ garanzija li daħal fis-seħħ fl-1 ta’ Novembru 2009.
               
            
                  (144)
               
               
                  Fl-osservazzjonijiet tagħhom rigward id-deċiżjoni ta’ ftuħ ta’ proċedura, l-Istati Membri kkonċernati argumentaw li l-ammont ta’ għajnuna marbut mal-garanzija għandu jiġi kkalkulat b’konformità mal-komunikazzjoni tal-Kummissjoni rigward ir-reviżjoni tal-metodu ta’ kalkolu tar-rati ta’ referenza u ta’ skont (minn hawn ’il quddiem dwar ir-rati ta’ referenza) (37). Skont id-dispożizzjonijiet ta’ din il-komunikazzjoni, l-elementi ta’ għajnuna marbutin mal-garanzija jkunu ugwali għad-differenza bejn ir-rata ta’ remunerazzjoni tal-garanzija u rata ta’ referenza definita bħala r-rata ta’ referenza tas-suq interbankarju (IBOR) flimkien ma’ 75 punti bażi.
               
            
                  (145)
               
               
                  Bħala reazzjoni għal dawn l-osservazzjonijiet, il-Kummissjoni tinnota li fil-każijiet ta’ impriżi f’diffikultà, l-applikazzjoni ta’ rata ta’ referenza bbażata fuq rati tas-suq mhix pertinenti għaliex, fin-nuqqas ta’ garanzija, ebda finanzjament ma seta’ jinġabar minn Dexia fis-swieq. Għalhekk, b’konformità ma’ prattika kostanti fil-każijiet ta’ ristrutturar li ġew sottomessi lilha, il-Kummissjoni tikkunsidra li l-element ta’ għajnuna li għandu jittieħed inkunsiderazzjoni fil-garanzija jista’ jasal sal-ammonti li fil-fatt huma koperti mill-garanzija, jiġifieri EUR 100 biljun, li jikkorrispondi għall-ammont massimu tal-obbligi ta’ Dexia li jistgħu fil-fatt ikunu koperti għat-terminu tal-garanzija, mill-1 ta’ Novembru 2009 (38).
               
            8.2.3.   L-OPERAZZJONI TA’ LA
      
                  (146)
               
               
                  B’analoġija mar-raġunament preċedenti għall-garanzija, il-Kummissjoni tikkunsidra li l-element ta’ għajnuna fil-garanzija tal-Istat Belġjan għall-operazzjoni ta’ LA implimentata mill-BNB jista’ jasal sal-ammont li fil-fatt huwa kopert mill-garanzija, jiġifieri EUR […] biljun, li jikkorrispondi għall-porzjon tal-ammont massimu ta’ LA, kif approvat mill-Kunsill tal-Gvernaturi tal-BCE, li minnu inkarigata l-BNB u li huwa garantit mill-Istat Belġjan.
               
            8.2.4.   IL-MIŻURA FSA
      
                  (147)
               
               
                  Skont il-komunikazzjoni dwar l-assi deprezzati (39), il-Kummissjoni tikkunsidra li l-ammont li għandu jittieħed inkunsiderazzjoni fl-evalwazzjoni tal-ammont ta’ għajnuna marbut ma’ miżura ta’ assi deprezzati huwa d-differenza bejn il-prezz ta’ trasferiment u l-prezz tas-suq tal-portafoll ikkunsidrat. Skont il-prattika tal-Kummissjoni (40), il-prezz ta’ trasferiment huwa ddefinit bħala l-valur par residwu mnaqqas mill-ammont tal-ewwel porzjon li l-bank benefiċjarju tal-miżura huwa kompletament inkarigat minnu.
               
            
                  (148)
               
               
                  Il-miżura FSA tippreżenta speċifiċitajiet b’relazzjoni ma’ miżuri oħrajn ta’ trattament tal-assi deprezzati li fuqhom il-Kummissjoni kellha tiddeċiedi:
                  
                              —
                           
                           
                              il-portafoll FSAM (valur par residwu ta’ 16,98 biljun USD fit-30 ta’ Settembru 2008) jinkludi żewġ sottoportafolli: (i) assi esklużi (valur par residwu ta’ 4,5 biljun USD), li huma soġġetti għall-kuntratt ta’ Put mhux garantit u (ii) assi koperti (valur residwu par ta’ 12,84 biljun USD) li huma soġġetti għall-kuntratt ta’ Put garantit, fis-sens li ftehim ta’ garanzija jipprevedi li l-Istat Belġjan u l-Istat Franċiż jintrabtu li jiggarantixxu l-obbligi ta’ Dexia abbażi tal-ftehim ta’ Put għal dawn l-assi inklużi. Madankollu, il-Kummissjoni tinnota li t-talbiet kollha abbażi tal-kuntratt ta’ Put (kemm fuq l-assi koperti kif ukoll l-assi esklużi) jittieħdu inkunsiderazzjoni għad-deprezzament tal-ewwel porzjon ta’ 4,5 biljun USD konservati minn Dexia. Dan l-ewwel porzjon ta’ 4,5 biljun USD ma jkoprix għalhekk biss il-portafoll ta’ assi koperti mill-miżura, iżda l-portafoll kollu FSAM.
                           
                        
                              —
                           
                           
                              Barra minn hekk, il-miżura tipprevedi, jekk neċessarju, intervent tal-Istat Belġjan u l-Istat Franċiż għall-ewwel talba anki fuq l-ewwel porzjon ta’ 4,5 biljun USD, wara li l-Istat Belġjani u l-Istat Franċiż ikunu rrikorrew għal Dexia li għandha allura tirrimborsa dan l-intervent fi flus kontanti. Dan il-mekkaniżmu jesponi allura lill-Istat Belġjan u l-Istat Franċiż għal riskju ta’ telf fuq l-assi koperti u għal riskju ta’ falliment fuq Dexia u dan diġà fil-kuntest tal-ewwel porzjon ta’ 4,5 biljun USD. Din il-karatteristika speċifika ma tinsabx komunament fil-miżuri ta’ assi deprezzati.
                           
                        
            
                  (149)
               
               
                  Minħabba dawn l-karatteristiċi speċifiċi, il-portafoll ikkunsidrat li għalih il-prezz ta’ trasferiment huwa kkalkulat huwa l-portafoll FSAM totali u mhux biss il-portafoll ta’ assi koperti. Fil-31 ta’ Jannar 2009, il-valur par residwu tela’ sa 16,6 biljun USD. Il-prezz ta’ trasferiment huwa għalhekk ta’ 12,1 biljun USD (jiġifieri d-differenza bejn 16,6 u 4,5 biljun USD). Il-prezz tas-suq kien ta’ [7 – 9] biljun USD, b’talimod li l-ammont ta’ għajnuna jitla’ sa USD [3,1 – 5,1] biljun, jiġifieri EUR [2,4 – 4,0] biljun (41).
               
            8.2.5.   AMMONT TOTALI TAL-MIŻURI DIFFERENTI TA’ GĦAJNUNA
      
                  (150)
               
               
                  Bħalma enfasizzaw l-Istati Membri kkonċernati fl-osservazzjonijiet tagħhom għad-deċiżjoni ta’ ftuħ ta’ proċedura, il-Kummissjoni tirrikonoxxi li mhux pertinenti li jiżdiedu ammonti ta’ għajnuna li jikkorrispondu għal rikapitalizzazzjonijiet b’garanziji fuq obbligi, minħabba li ż-żewġ tipi ta’ miżuri ma għandhomx l-istess effetti ta’ distorsjoni fuq il-kompetizzjoni. Konsegwentement, il-Kummissjoni tinnota li l-għajnuna riċevuta minn Dexia taħt forma ta’ żieda fil-kapital u ta’ għajnuna għat-trattament tal-assi deprezzati (miżura FSA) jagħmlu b’kollox ammont ta’ EUR 8,4 biljun u li l-għajnuna taħt forma ta’ garanzija u operazzjoni ta’ LA tista’ tasal sa EUR [95-135] biljun.
               
            8.3.   KUMPATIBBILTÀ TAL-GĦAJNUNA
      
      8.3.1.   BAŻI LEGALI
      
                  (151)
               
               
                  Skont l-Artikolu 107(3)(b) tat-TFUE, “it-tipi ta’ għajnuna li ġejjin jistgħu jkunu kunsidrati bħala kompatibbli mas-suq intern […] għajnuna maħsuba sabiex […] tirrimedja taħwid serju fl-ekonomija ta’ Stat Membru”. Fil-kuntest tas-sitwazzjoni tas-swieq interni mill-għoti tal-miżuri inkwistjoni, il-Kummissjoni tikkunsidra li l-miżuri inkwistjoni jistgħu jiġu evalwati abbażi tal-Artikolu 107(3)(b) tat-TFUE. Fir-rigward tal-ekonomija Belġjana, Franċiża u Lussemburgiża, dan ġie kkonfermat mid-deċiżjonijiet differenti tal-Kummissjoni li tapprova l-miżuri meħudin mill-awtoritajiet ta’ dawn l-Istati Membri sabiex tiġġieled il-kriżi finanzjarja. (42). Konsegwentement, bħal fid-deċiżjonijiet tad-19 ta’ Novembru 2008, tat-13 ta’ Marzu 2009 u tat-30 ta’ Ottubru 2009 favur Dexia, il-bażi legali għall-evalwazzjoni tal-miżuri ta’ għajnuna inwkistjoni huwa l-Artikolu 107(3)(b) tat-TFUE.
               
            
                  (152)
               
               
                  Il-Kummissjoni ppreċiżat, fil-kuntest tal-kriżi attwali, il-kundizzjonijiet li fihom l-għajnuniet għat-trattament tal-assi deprezzati u l-għajnuniet għar-ristrutturar ta’ stabbilimenti f’diffikultà għandhom japplikaw. Dawn il-prinċipji jissemmew fil-komunikazzjoni dwar l-assi deprezzati u fil-komunikazzjoni dwar ir-ristrutturar.
               
            8.3.2.   KUMPATIBBILTÀ TAL-MIŻURA FSA
      
                  (153)
               
               
                  Kif imsemmi fid-deċiżjoni tat-13 ta’ Marzu 2009, il-miżura FSA taqa’ fil-qasam tal-komunikazzjoni dwar l-assi deprezzati, anki jekk l-għan ewlieni tagħha kien li tippermetti t-twettiq tal-operazzjoni ta’ bejgħ ta’ FSA. Din il-miżura għandha għalhekk tiġi analizzata fuq il-bażi tal-kundizzjonijiet previsti fil-komunikazzjoni dwar l-assi deprezzati. F’dan ir-rigward, il-Kummissjoni kkonkludiet fid-deċiżjoni tagħha tat-13 ta’ Marzu 2009 li l-garanzija fiha nnifisha, kif ukoll il-kopertura f’termini ta’ assi u qsim ta’ spejjeż bejn Dexia u l-Istat Belġjan u l-Istat Franċiż, kienu kumpatibbli mas-suq intern. L-evalwazzjoni tal-assi, ir-remunerazzjoni tal-miżura u r-remunerazzjoni tat-titoli li għandhom jinħarġu minn Dexia lil hinn mill-ewwel porzjon ta’ 4,5 biljun USD kienu għadhom iridu jiġu vverifikati.
               
            8.3.2.1.   
            Evalwazzjoni tal-assi
         
      
      
                  (154)
               
               
                  Il-Kummissjoni analizzat jekk il-metodu ta’ evalwazzjoni tal-VER implimentat kienx jikkorrispondi mal-eżiġenzi stabbiliti fil-komunikazzjoni dwar l-assi deprezzati, u b’mod partikolari jekk (i) hija kinitx ibbażata safejn huwa possibbli fuq dejta osservabbli, (ii) kinitx tippreżenta suppożizzjonijiet realistiċi u prudenti fir-rigward tal-flussi futuri ta’ teżorerija, u (iii) kinitx ibbażata fuq simulazzjonijiet ta’ kriżi prudenti fil-mument li fih twettqet l-evalwazzjoni.
               
            
                  (155)
               
               
                  Din l-analiżi tal-metodi ta’ evalwazzjoni tal-assi użati twettqet bl-assistenza teknika ta’ esperti inkarigati mill-Kummissjoni. Hija twettqet għal kull waħda mill-klassijiet prinċipali ta’ assi li jinsabu fil-portafoll FSAM taħt reviżjoni jew taħt xenarju bażi u xenarju ta’ stress. L-eżami tal-metodoloġija u tas-suppożizzjonijiet miżmuma għall-evalwazzjoni tal-VER wassal sabiex il-Kummissjoni tilħaq evalwazzjoni pożittiva rigward dawn. Il-Kummissjoni tirrileva b’hekk li s-suppożizzjonijiet magħmulin huma globalment konservattivi:
                  
                              —
                           
                           
                              rati ta’ falliment ġew ipproġettati b’mod prudenti, bl-użu tal-aħħar tendenzi ta’ prestazzjoni ta’ dawn l-assi, fuq livelli kkunsidrati konservattivi;
                           
                        
                              —
                           
                           
                              rati ta’ rkupru (f’dawn inklużi spejjeż ta’ likwidazzjoni u rkupru) prudenti ġew ipproġettati, li jirriflettu l-aħħar tendenzi u ma jipproġettawx titjib fis-snin li ġejjin;
                           
                        
                              —
                           
                           
                              is-suppożizzjonijiet b’relazzjoni mar-rimborsi antiċipati huma ugwalment konservattivi u konformi mal-aħħar tendenzi osservati.
                           
                        
            
                  (156)
               
               
                  […]
               
            
                  (157)
               
               
                  L-ewwel porzjon ta’ 4,5 biljun USD, li għandu jiġi rimborsat fi flus kontanti minn Dexia, huwa ogħla mil-livell tat-telf mistenni, stmat b’mod prudenti u konformi mal-komunikazzjoni dwar l-assi deprezzati, u dan, kemm f’xenarju bażi kif ukoll f’xenarju ta’ stress, u kemm fuq il-portafoll FSAM fit-totalità tiegħu kif ukoll fuq il-portafoll FSAM wara t-tnaqqis tal-assi esklużi. Il-prezz ta’ trasferiment, stabbilit bħala 12,1 biljun USD huwa inqas mill-VER, kemm fix-xenarju bażi ([13,6 – 14,6] biljun USD) kif ukoll fix-xenarju ta’ stress ([12 – 13]-il biljun USD).
               
            8.3.2.2.   
            Remunerazzjoni tal-miżura FSA
         
      
      
                  (158)
               
               
                  Il-miżura FSA hija soġġetta għal remunerazzjoni li titħallas annwalment minn Dexia lill-Istat Belġjan u l-Istat Franċiż ta’ 113 punt bażi abbażi tal-kopertura tar-riskju ta’ falliment fuq il-Put garantit, li magħha jiżdiedu 32 punt bażi abbażi tal-kopertura tar-riskju ta’ falliment ta’ Dexia li tonora l-impenn tagħha ta’ likwidità ma’ FSAM.
               
            
                  (159)
               
               
                  Il-Kummissjoni tevalwa b’mod pożittiv il-fatt li l-ewwel porzjon ta’ 4,5 biljun USD, li għandu jiġi rimborsat fi flus kontanti minn Dexia, huwa ogħla mil-livell tat-telf mistenni, fil-31 ta’ Jannar 2009, kemm f’xenarju bażi kif ukoll f’xenarju ta’ stress, minħabba li dan inaqqas ir-riskju mġarrab mill-Istat Belġjan u l-Istat Franċiż. B’mod aktar partikolari, il-Kummissjoni tevalwa b’mod pożittiv il-livell ta’ remunerazzjoni mogħti lill-Istat Belġjan u l-Istat Franċiż għall-miżura FSA, fir-rigward tal-livell ta’ riskju residwu li minnu huma inkarigati l-Istat Belġjan u l-Istat Franċiż. Barra minn hekk, skont il-komunikazzjoni dwar l-assi deprezzati, sabiex tiġi evalwata r-remunerazzjoni tal-miżura FSA, tista’ ssir referenza għal-liberazzjoni ta’ kapital regolamentari ġġenerat permezz tal-miżura. Minħabba kobor tal-ewwel porzjon u l-fatt li din tal-aħħar hija soġġetta għal ippeżar ta’ 1 250 % bl-għan li jiġi kkalkulat il-kapital regolamentari assoċjat ma’ dan l-ewwel porzjon, intwera mill-Istat Belġjan u l-Istat Franċiż li l-miżura FSA ma tilliberax kapital regolamentari. Kif indikat f’punt 21 (nota f’qiegħ il-paġna 11) tal-komunikazzjoni dwar l-assi deprezzati, il-miżuri ta’ salvataġġ tal-assi għandhom jiġu remunerati b’mod komparabbli għal injezzjoni ta’ kapital. L-ammont ta’ kapital li jkun komparabbli mal-miżura FSA huwa hawn null minħabba n-nuqqas ta’ liberazzjoni ta’ kapital regolamentari. Min-naħa l-oħra, il-miżura FSA tkopri kamp akbar ta’ avvenimenti ta’ kawża mit-telf fuq assi koperti biss. Konsegwentement, il-Kummissjoni tikkunsidra li r-remunerazzjoni annwali tal-miżura FSA hija xierqa.
               
            8.3.2.3.   
            Remunerazzjoni tat-titoli li għandhom jinħarġu
         
      
      
                  (160)
               
               
                  Il-Kummissjoni tinnota li l-kumpens li jirċievu l-Istat Belġjan u l-Istat Franċiż f’każ ta’ talba abbażi tal-garanzija li taqbeż l-ewwel porzjon ta’ 4,5 biljun USD huwa ogħla minn dak meħtieġ mill-komunikazzjoni dwar l-assi deprezzati.
               
            8.3.2.4.   
            Konklużjonijiet dwar il-kumpatibbiltà tal-miżura FSA mal-komunikazzjoni dwar l-assi deprezzati
         
      
      
                  (161)
               
               
                  Il-Kummissjoni tikkonkludi b’hekk li l-miżura FSA hija kumpatibbli mal-prinċipji tal-komunikazzjoni dwar l-assi deprezzati.
               
            8.3.3.   KUMPATIBBILTÀ TAL-PJAN TA’ RISTRUTTURAR
      8.3.3.1.   
            Grad ta’ ristrutturar meħtieġ
         
      
      
                  (162)
               
               
                  Bħalma huwa indikat aktar ‘il fuq, l-ammont ta’ għajnuna marbut maż-żieda fil-kapital u l-miżura FSA b’kollox jagħmel EUR 8,4 biljun. B’konformità mal-punt 4 tal-komunikazzjoni dwar ir-ristrutturar, huwa dan l-ammont li għandu jittieħed inkunsiderazzjoni fl-evalwazzjoni tal-obbligu li jiġi ppreżentat pjan ta’ ristrutturar. L-elementi ta’ għajnuna marbutin mal-garanzija u l-operazzjoni ta’ LA implimentati mill-BNB għandhom, min-naħa tagħhom, jittieħdu inkunsiderazzjoni fl-evalwazzjoni tal-kumpatibbiltà tal-pjan ta’ ristrutturar mas-suq intern (43).
               
            
                  (163)
               
               
                  Bħalma huwa indikat fil-punt 4 (nota f’qiegħ il-paġna 4) tal-komunikazzjoni dwar ir-ristrutturar, il-kriterji u ċ-ċirkostanzi partikolari jġibu magħhom l-obbligu li jiġi ppreżentat pjan ta’ ristrutturar li jkopri b’mod partikolari, iżda mhux b’mod esklussiv, il-każijiet li fihom bank f’diffikultà ġie rikapitalizzat mill-Istat jew li fihom il-bank li l-assi tiegħu huma soġġetti għall-miżura ta’ salvataġġ ikun diġà rċieva għajnuna mill-Istat, taħt liema forma tkun, li tikkontribwixxi sabiex tkopri jew tevita telf u li taqbeż, fit-totalità tagħha, 2 % mit-total tal-assi ppeżati skont ir-riskji. Madankollu l-Kummissjoni diġà wriet fid-deċiżjonijiet tagħha tad-19 ta’ Novembru 2008, it-13 ta’ Marzu 2009 u t-30 ta’ Ottubru 2009 li Dexia kienet impriża f’diffikultà fil-mument tal-implimentazzjoni tal-miżuri ta’ għajnuna.
               
            
                  (164)
               
               
                  L-elementi ta’ għajnuna marbutin maż-żieda fil-kapital u mal-miżura FSA jirrappreżentaw 5,5 % tal-assi ppeżati tar-riskji tal-grupp ikkalkulati fil-31 ta’ Diċembru 2008, jiġifieri ammont ogħla sew minn dak ta’ 2 % tal-assi ppeżati tar-riskji u destinati li jkopru telf imġarrab minn Dexia. Skont dawn il-prinċipji, Dexia għandha b’hekk tippreżenta pjan ta’ ristrutturar.
               
            
                  (165)
               
               
                  Il-grad ta’ ristrutturar meħtieġ jiddependi mill-gravità tal-problemi li jiltaqa’ magħhom kull bank u mill-ammont ta’ għajnuna riċevut. F’dan ir-rigward, l-għajnuna li għandha tittieħed inkunsiderazzjoni hija l-għajnuna totali li tirriżulta mill-miżuri ta’ rikapitalizzazzjoni u trattament tal-assi deprezzati, kif ukoll il-garanzija miksuba. Il-kumpatibbiltà tal-pjan ta’ ristrutturar għandha tiġi evalwata fir-rigward tal-kundizzjonijiet esposti fil-komunikazzjoni dwar ir-ristrutturar. Dawn il-kundizzjonijiet huma li ġejjin:
                  
                              —
                           
                           
                              il-pjan ta’ ristrutturar għandu jippermetti li tiġi restawrata l-vijabbiltà f’terminu twil tal-istabbiliment;
                           
                        
                              —
                           
                           
                              il-pjan ta’ ristrutturar għandu jiżgura qsim ġust tal-ispejjeż ta’ ristrutturar bejn l-Istati u l-bank;
                           
                        
                              —
                           
                           
                              il-pjan ta’ ristrutturar għandu jippermetti li jiġu kkoreġuti d-distorsjonijiet eċċessivi ta’ kompetizzjoni kkawżati mill-għajnuniet.
                           
                        
            8.3.3.2.   
            Restawr tal-vijabbiltà f’terminu twil tal-istabbiliment
         
      
      
                  (166)
               
               
                  B’konformità mal-Kapitolu 2 tal-komunikazzjoni dwar ir-ristrutturar, il-pjan ta’ ristrutturar għandu jippermetti li tiġi restawrata l-vijabbiltà f’terminu twil tal-istabbiliment, jiġifieri li l-pjan ta’ ristrutturar għandu jkun komplet, dettaljat u bbażat fuq kunċett koerenti, li jippermetti li jintwera kif il-bank sejjer jirkupra l-vijabbiltà tiegħu f’terminu twil, mingħajr għajnuna mill-Istat u fl-inqas termini possibbli (sa massimu ta’ ħames snin). Il-pjan ta’ ristrutturar għandu, b’mod partikolari, jinkludi tqabbil ma’ għażliet oħrajn possibbli, fosthom żarmar jew assorbiment minn bank ieħor, għandu jelenka l-kawżi tad-diffikultajiet tal-bank, iforni informazzjoni dwar il-mudell ta’ impriża, jipprevedi t-tneħħija tal-impenn minn attivitajiet li jibqgħu strtturalment jagħmlu t-telf, jipprevedi rendiment xieraq tal-fondi proprji (hawn, f’xenarju bażi u xenarju ta’ kriżi) u jipprevedi modalitajiet ta’ rimbors tal-għajnuniet mill-Istat.
               
            (a)   Evalwazzjoni tal-mudell ta’ impriża ta’ Dexia
      
      
                  (167)
               
               
                  Il-Kummissjoni tinnota qabel xejn b’mod pożittiv il-fatt li Dexia tkun kisbet riżultati pożittivi fuq l-ewwel tliet trimestri 2009. Madankollu, minħabba dawn ir-riżultati, il-Kummissjoni tinnota ugwalment il-punti li ġejjin:
                  
                              —
                           
                           
                              il-prestazzjoni operattiva tal-grupp iddegradat ruħha relattivament matul l-istess sena 2009, u naqset b’44 % bejn l-ewwel u t-tielet trimestru 2009;
                           
                        
                              —
                           
                           
                              parti importanti tar-riżultati tal-grupp, stmata madwar EUR [300-500] miljun fl-2009 minn Dexia, tirriżulta minn riżultati ta’ teżorerija, u b’mod aktar partikolari mill-attivitajiet ta’ trasformazzjoni, possibbli permezz tal-inżul qawwi tal-kurva għall-maturitajiet ta’ inqas minn sena;
                           
                        
                              —
                           
                           
                              Dexia ma tkunx mistennija li tkun tat benefiċċji jekk hija ma kenitx ibbenefikat minn pakkett tant importanti ta’ finanzjamenti garantiti mill-Istati Membri kkonċernati (u li l-kobor tagħhom huwa fost l-akbar fl-Ewropa).
                           
                        
            
                  (168)
               
               
                  Fuq il-bażi tal-informazzjoni dettaljata li ġew ikkomunikati lilha minn Dexia u l-Istati Membri kkonċernati, il-Kummissjoni iżolat żewġ sorsi prinċipali ta’ profitt għal Dexia: il-profitti rikorrenti marbutin mal-attivitajiet bankarji tradizzjonali ta’ Dexia, minn naħa, u l-profitti ta’ natura inqas b’saħħitha, min-naħa l-oħra. Tal-ewwel ikopru prinċipalment il-qliegħ mit-tislif u l-portafoll tal-obbligi, il-qliegħ mill-kummissjonijiet, l-ispejjeż ta’ rifinanzjament, l-ispiża tar-riskju u l-ispejjeż operattivi. Tat-tieni jirrilevaw mill-attivitajiet ta’ trasformazzjoni f’terminu qasir, attivitajiet tas-suq għal kont proprju u qliegħ eċċezzjonali minn, pereżempju, il-bejgħ ta’ assi, ta’ teħid lura ta’ provvisti jew ta’ pożizzjonijiet miftuħin fuq strumenti dderivati.
               
            
                  (169)
               
               
                  Skont l-informazzjoni kkomunikata lill-Kummissjoni mill-Istati Membri kkonċernati, […], b’talimod li l-analiżi tas-sorsi ta’ profitt tal-grupp tkun tista’ titwettaq f’termini ta’ marġnijiet b’relazzjoni mar-rati ta’ referenza interbankarji. Din l-analiżi, imwettqa matul l-2009, wasslet lill-Kummissjoni sabiex tikkunsidra li l-attivitajiet bankarji tradizzjonali ta’ Dexia jagħtu profitabbiltà dgħajfa ħafna, saħansitra negattiva. Tali analiżi mhix kontrodetta lill-eżami tar-riżultati pożittivi rreġistrati fuq l-ewwel tliet semestri tal-2009, li l-oriġini tagħha hija marbuta ma’ ċirkostanzi partikolari, bħalma huwa indikat hawn fuq.
               
            
                  (170)
               
               
                  Barra minn hekk, il-projezzjonijiet li jistgħu jkunu reġonevolment imnaqqsa fir-rigward tal-evoluzzjoni futura tas-sorsi prinċipali ta’ profitt tal-grupp ma jippermettux li jiġi konkluż, f’dan il-każ, titjib possibbli tar-riżultati fuq l-attivitajiet bankarji tradizzjonali ta’ Dexia. Fil-fatt:
                  
                              —
                           
                           
                              il-marġni medja fuq l-attivitajiet ta’ tislif PWB u l-portafoll ta’ obbligi tkun sostenibbilment dgħajfa minħabba (i) il-livell dgħajjef tal-qliegħ iġġenerat minn dawn l-attivitajiet (bejn […] punti bażi skont l-informazzjonijiet fil-pjan ta’ ristrutturar), (ii) il-profil ta’ deprezzament li jimxi relattivament bil-mod ta’ dawn l-assi minħabba l-maturità medja (twila) tat-tislif PWB u tal-assi ta’ obbligi u (iii) id-diffikultà ta’ Dexia li tissostitwixxi dawn l-assi li jimmaturaw b’tislif ġdid, iġġenerat minn qliegħ ogħla. Fir-rigward ta’ dan tal-aħħar, il-Kummissjoni tinnota li Dexia kienet stabbiliet mira ta’ produzzjoni ġdida fl-attività PWB ta’ EUR […] biljun fl-2009, imwettqa għal […] mill-ammont previst (EUR […] biljun), fuq l-ewwel 11-il xahar tas-sena 2009, u dan minħabba kompetizzjoni ogħla għal dawn l-attivitajiet fuq is-swieq tradizzjonali ta’ Dexia u pressjoni qiegħda tonqos fuq il-marġnijiet.
                           
                        
                              —
                           
                           
                              il-qliegħ tal-kummissjonijiet, li sors importanti tiegħu fil-passat kien il-bejgħ ta’ prodotti strutturati fil-kuntest tas-servizzi finanzjarji offruti minn Dexia lill-komunitajiet lokali, jirriskjaw li jonqsu fil-futur minħabba l-piż li għandu jiġi previst ta’ din ir-riżorsa (tnaqqis tal-kummerċjalizzazzjoni ta’ prodotti strutturati minħabba t-tnaqqis fil-produzzjoni ġdida PWB u r-rieda dgħajfa tal-komunitajiet lokali għal dan it-tip ta’ prodotti fil-futur) u kompetizzjoni ogħla għall-attivitajiet li jiġġeneraw kummissjonijiet.
                           
                        
                              —
                           
                           
                              l-ispejjeż ta’ finanzjament jiżdiedu minħabba li jeħtieġ li Dexia tissostitwixxi b’mod progressiv finanzjamenti f’terminu qasir u/jew miksubin minn banek ċentrali tal-finanzjamenti f’terminu itwal miksubin kemm (i) mis-suq tal-obbligi, kif ukoll (ii) mis-suq tal-obbligi fuq il-proprjetà ugwalment bi spejjeż ogħla minn ta’ qabel il-kriżi u fil-limiti tal-kapaċità ta’ assorbiment ta’ dan is-suq, li jirriskjaw li jirrestrinġu rwieħhom fil-futur minħabba l-ebusija li għandha tiġi prevista fuq il-kollateral eliġibbli għall-BCE, jew inkella (iii) permezz tad-depożiti tal-klijenti kummerċjali u istituzzjonali, iżda f’kuntest aktar komptettiv.
                           
                        
                              —
                           
                           
                              l-ispejjeż operattivi u ta’ struttura (espressi f’punti bażi b’relazzjoni mat-total tal-karta tal-bilanċ) jirriskjaw li jinżammu fil-livell attwali, saħansitra li jiżdiedu, u dan minkejja l-pjan ta’ tnaqqis tal-ispejjeż bi 15 % fil-bidu tal-31 ta’ Diċembru 2012, minħabba li dan it-tnaqqis għandu jitwassal għat-tnaqqis fit-total tal-karta tal-bilanċ tal-grupp fuq l-istess perjodu, li huwa ogħla minn 15 %.
                           
                        
                              —
                           
                           
                              finalment, l-ispiża tar-riskju huwa element li jista’ jevolvi favorevolment fis-snin li ġejjin, kif jixhdu t-teħid lura ta’ provvisti imwettqa minn Dexia fl-2009. Madankollu t-tnaqqis tal-ispiża tar-riskju għandu jibqa’ limitat minħabba d-deterjorament tal-kwalità ta’ kreditu ta’ ċerti entitajiet tas-settur pubbliku li għalihom hija esposta Dexia.
                           
                        
            
                  (171)
               
               
                  Skont din l-analiżi, il-Kummissjoni tikkunsidra b’hekk li l-pjan ta’ ristrutturar għandu (i) inaqqas il-livell ta’ lieva ta’ Dexia sabiex, b’mod partikolari, jippermettilha tassumi spejjeż ta’ finanzjament ogħla u marġnijiet fuq assi dgħajfa, (ii) itejjeb il-kwalità u l-kompożizzjoni tas-sorsi tiegħu ta’ finanzjament u (iii) inaqqas il-bażi ta’ spejjeż fissi tiegħu.
               
            
                  (172)
               
               
                  F’dan ir-rigward, il-Kummissjoni tikkunsidra li l-pjan ta’ ristrutturar nnotifikat fid-9 ta’ Frar 2010 jagħti, jekk jitwettaq b’konformità mal-impenn mogħti mill-Istati Membri kkonċernati, risposti sodisfaċenti għad-domanda tal-vijabbiltà f’terminu twil tal-grupp.
               
            
                  (173)
               
               
                  Qabel xejn, il-pjan ta’ ristrutturar jippermetti tnaqqis fit-total tal-karta tal-bilanċ ta’ Dexia b’35 % fil-bidu tal-2014, b’relazzjoni mal-ammont tal-31 ta’ Diċembru 2008, kif ukoll iffukar mill-ġdid tal-attivitajiet tal-grupp fuq l-attivitajiet bankarji tradizzjonali tagħha:
                  
                              —
                           
                           
                              Il-bejgħ ta’ FSA lil Assured Guaranty, imwettaq fl-1 ta’ Lulju 2009, tejjeb b’mod sinifikanti l-profil tar-riskju ta’ Dexia bit-tnaqqis tal-espożizzjoni tagħha għar-riskji fis-settur pubbliku u l-prodotti strutturati Amerikani. It-titoli ta’ Assured Guaranty riċevuti minn Dexia fil-kuntest tal-bejgħ ta’ FSA sejrin jinbiegħu ugwalment, biex b’hekk inaqqsu l-espożizzjoni ta’ Dexia għas-settur tal-assigurazzjonijiet “monolini”.
                           
                        
                              —
                           
                           
                              parti importanti mill-attività ta’ ġestjoni tal-portafoll tal-obbligi kif ukoll ta’ ċerti attivitajiet PWB fi swieq ta’ Dexia li mhumiex is-swieq storiċi tagħha (b’mod partikolari fl-Awstralja, il-Ġappun, il-Messiku, l-Isvezja u l-Isvizzera) huma iżolati mill-attività bankarja tradizzjonali tal-grupp u mqegħdin f’ġestjoni estintiva. Dawn l-attivitajiet kollha mqegħdin fl-LPMD jammontaw għal EUR 161,7 biljun fil-31 ta’ Diċembru 2009, jiġifieri 27,9 % mill-bilanċ totali ta’ Dexia sa din id-data. L-Istati Membri kkonċernati jipprevedu deprezzament progressiv tal-LPMD, kif indikat fit-tabella 4. Il-Kummissjoni tinnota li, minkejja l-bejgħ mgħaġġel tal-portafoll tal-obbligi previst fil-pjan ta’ ristrutturar, id-deprezzament tal-attivitajiet tal-LPMD isir b’rittmu bil-mod minħabba l-maturità twila tal-assi kkonċernati (l-LPMD tippreżenta 17,9 % tal-bilanċ totali ta’ Dexia fil-bidu tal-2014). Dawn l-attivitajiet sejrin ikomplu b’hekk jippeżaw fuq il-profitabbiltà tal-grupp fis-snin li ġejjin. Madankollu, il-Kummissjoni tinnota b’mod favorevoli l-fatt li l-applikazzjoni ta’ regoli konservattivi ta’ kapitalizzazzjoni tal-LPMD (osservanza għal proporzjon ta’ “core Tier 1” ta’ [10-15 %] tirrestrinġi l-kapaċità ta’ distribuzzjoni tal-grupp u b’hekk tikkontribwixxi għall-kapitalizzazzjoni tar-riżultati. Addizzjonalment, l-osservanza ta’ regoli stretti ta’ finanzjament (assenjazzjoni ta’ riżorsi stabbli lil-LPMD: ħruġ ta’ obbligi garantiti jew le, obbligi fuq il-proprjetà u depożiti) għandha tippermetti ugwalment li trażżan ir-riskji ta’ likwidità u trasformazzjoni marbutin mal-LPMD. Finalment, is-segregazzjoni tal-attivitajiet ta’ LPMD tal-bqija tal-attivitajiet tal-grupp sejra tiffaċilita s-segwitu tagħhom mill-osservaturi tas-suq.
                           
                        
                              —
                           
                           
                              l-attivitajiet PWB ta’ Dexia minbarra s-swieq storiċi tagħha (Franza, il-Belġju u l-Lussemburgu) jitnaqqsu ugwalment b’mod sinifikanti: is-sussidjarji Taljani (Dexia Crediop, li l-bilanċ tagħha kien EUR 61,2 biljun fit-30 ta’ Ġunju 2009) u Spanjoli (Dexia Sabadell, li l-bilanċ totali tagħha kien EUR 15,6 biljun fil-31 ta’ Diċembru 2008) sejrin jinbiegħu qabel il-31 ta’ Diċembru 2012 u l-31 ta’ Diċembru 2013, rispettivament, kif inbiegħu, fl-2008, il-holding ta’ Dexia f’Kommunalkredit Austria u, fl-2009, l-entità Indjana ta’ PWB. Il-waqfa tal-attivitajiet PWB minbarra s-swieq storiċi ta’ Dexia għandha tikkontribwixxi sabiex titnaqqas il-pressjoni li tippeża fuq il-marġnijiet tal-attivitajiet PWB ta’ Dexia.
                           
                        
                              —
                           
                           
                              finalment, l-attivitajiet ta’ negozjati għal kont proprju sejrin jitwaqqfu, mid-data ta’ din id-deċiżjoni, u l-attivitajiet tas-suq sejrin jitnaqqsu b’mod sinifikanti, u jippermettu li titnaqqas l-espożizzjoni ta’ Dexia għar-riskji tas-suq u għar-riskju ta’ kontroparti fuq operazzjonijiet ta’ barra l-bilanċ: l-attivitajiet ta’ SBPO u ta’ TOB sejrin jitqiegħdu f’ġestjoni estintiva u l-limiti f’VaR ta’ Dexia sejrin jitnaqqsu b’44 % b’relazzjoni mal-2008. Il-waqfa kompleta tal-attivitajiet ta’ negozjati għal kont proprju jfisser li Dexia sejra żżomm attivitajiet ta’ negozjati biss sabiex tirċievi, tittrażmetti u twettaq l-ordnijiet ta’ xiri u bejgħ tal-klijenti tagħha. Dexia ma għandha fl-ebda każ iżżomm pożizzjonijiet miftuħin għall-kont proprju tagħha, ħlief jekk tali pożizzjonijiet jirriżultaw minn nuqqas ta’ kapaċità ta’ Dexia li twettaq ċerti ordnijiet tal-klijenti tagħha, u dan, f’limiti determinati sew b’talimod li jikkompromettux il-pożizzjoni ta’ solvenza u/jew ta’ likwidità tal-grupp.
                           
                        
            
                  (174)
               
               
                  It-tnaqqis tal-effett ta’ lieva ta’ Dexia u l-iffukar mill-ġdid tal-attivitajiet tagħha lejn l-attivitajiet bankarji tradizzjonali għandhom jippermettu lill-grupp li joħloq ekwilibriju mill-ġdid b’mod progressiv tal-bilanċ tiegħu bit-tnaqqis tal-parti tal-attivitajiet li jiġġeneraw marġnijiet dgħajfa (ingranaġġi pendenti PWB u portafoll tal-obbligi, b’mod partikolari) u biż-żieda tal-parti tal-attivitajiet aktar ta’ profitt (produzzjoni ġdida PWB u RCB u finanzjamenti ta’ proġetti, b’mod partikolari). F’dan ir-rigward, il-Kummissjoni tinnota b’mod favorevoli l-fatt li dan l-iffukar mill-ġdid tal-attivitajiet ta’ Dexia huwa akkumpanjat minn sorveljanza stretta tal-profitabbiltà ta’ dawn l-attivitajiet, b’mod partikolari PWB. Fil-fatt, safejn Dexia tipprojbixxi ruħha milli ssellef lill-klijenti PWB tagħha sa livell ta’ RAROC ta’ inqas minn 10 %, minn din id-deċiżjoni, livell ta’ profitabbiltà minimu tal-kapital ekonomiku għandu jkun jista’ jiġi żgurat fl-attività PWB sal-31 ta’ Diċembru 2014. Il-projezzjonijiet tar-riżultati ta’ Dexia fuq il-perjodu 2009-2014, ikkomunikati mill-Istati Membri kkonċernati lill-Kummissjoni (44), jikkonfermaw li l-profitabbiltà globali tal-attivitajiet tal-grupp għandha tkun tista’ tiġi żgurata fuq il-perjodu u li t-telf li għandu jiġi previst fuq l-attivitajiet f’ġestjoni estintiva (LPMD) ikun jista’ jiġi kkumpensat permezz tal-profitti tal-Core division.
               
            
                  (175)
               
               
                  Finalment, l-iffukar mill-ġdid tal-attivitajiet ta’ Dexia lejn l-attivitajiet u s-swieq tradizzjonali tagħha huma akkumpanjati minn titjib progressiv tal-profil ta’ likwidità tal-grupp, b’aktar aġġustament tal-maturità tal-finanzjamenti tagħha sal-maturità tal-assi tagħha. Dan it-titjib tal-profil ta’ likwidità jirriżulta minn tliet miżuri prinċipali:
                  
                              —
                           
                           
                              iż-żieda tat-tul medju tal-ħajja tal-finanzjamenti f’terminu twil u ż-żieda tas-sorsi ta’ finanzjament stabbli tal-grupp. F’dan ir-rigward, il-Kummissjoni tinnota b’mod favorevoli l-proporzjonijiet fil-mira stabbiliti permezz tal-pjan ta’ ristrutturar għall-finanzjamenti f’terminu qasir b’relazzjoni mat-total tal-karta tal-bilanċ, it-tul medju tal-ħajja tal-obbligi tal-grupp u s-sorsi ta’ finanzjament stabbli b’relazzjoni mal-assi totali tal-grupp. Il-Kummissjoni ssib li, bil-kundizzjoni stretta li dawn il-proporzjonijiet ikunu osservati fil-maturitajiet stabbiliti, it-tnaqqis tal-espożizzjoni ta’ Dexia għar-riskji ta’ likwidità u trasformazzjoni jikkontribwixxi b’mod favorevoli għar-restawr tal-vijabbiltà tagħha f’terminu twil. Barra minn hekk, tali evoluzzjoni tmur fid-direzzjoni tal-istandards il-ġodda internazzjonali ta’ tkejjil u kontroll tal-likwidità, li qiegħda tiġi attwalment diskussa fi ħdan il-Kumitat ta’ Basel għall-kontroll bankarju.
                           
                        
                              —
                           
                           
                              il-ħruġ progressiv u antiċipat tal-mekkaniżmu ta’ garanzija tal-obbligi ta’ Dexia fil-bidu tat-30 ta’ Ġunju 2010. Il-Kummissjoni tinnota b’mod favorevoli tali ħruġ antiċipat mill-garanzija fil-kuntest tar-restawr tal-vijabbiltà f’terminu twil ta’ Dexia mingħajr għajnuna mill-Istat.
                           
                        
                              —
                           
                           
                              it-tnaqqis sa żero tal-finanzjamenti għad-dispożizzjoni minn Dexia lis-sussidjarja tagħha DenizBank. Din il-miżura tippermetti, fil-fatt, li jiġi żgurat li l-iżvilupp previst mill-attività RCB ta’ DenizBank ikun iffinanzjat mir-riżorsi proprji ta’ din tal-aħħar u ma jippeżax aktar fuq il-ħtiġijiet ta’ finanzjament tal-grupp kollu.
                           
                        
            (b)   Xenarji ta’ stress ikkomunikati fil-kuntest tal-pjan ta’ ristrutturar
      
      
                  (176)
               
               
                  B’konformità mal-punt 13 tal-komunikazzjoni dwar ir-ristrutturar, il-Kummissjoni talbet lill-Istati Membri kkonċernati li jwettqu xi eżerċizzju ta’ test ta’ stress sabiex tiġi ttestjata r-reżistenza ta’ Dexia għal serje ta’ impatti li jistgħu jimmaterjalizzaw irwieħhom fis-snin li ġejjin u li tiġi konkluża l-vijabbiltà f’terminu twil tal-grupp.
               
            
                  (177)
               
               
                  Huwa importanti li jiġi ppreċiżat li l-Kummissjoni bbażat l-analiżi tagħha fuq ir-riżultati tat-testijiet kif sottomessi mill-Istati Membri kkonċernati. […].
               
            (i)   L-ewwel test ta’ stress
      
      
                  (178)
               
               
                  Fir-rigward tal-ewwel test ta’ stress, bl-għan li jittestja r-reżistenza ta’ Dexia għal modifikazzjoni tal-varjabbli makroekonomiċi prinċipali (PIB, rati ta’ interess u rati ta’ kambju), il-Kummissjoni tifformula l-osservazzjonijiet li ġejjin:
                  
                              —
                           
                           
                              l-ewwel nett, il-varjazzjoni tal-benefiċċju ta’ Dexia tidher a priori relattivament ftit li xejn elastika fil-livelli ta’ stress applikati fuq ir-rata ta’ tkabbir. Fil-fatt, minkejja l-fatt li jiġu simulati rati ta’ tkabbir estremament stressati fir-rigward tal-osservazzjonijiet storiċi, Dexia tara biċ-ċert il-benefiċċju tagħha jonqos, minħabba żieda fl-ispiża tar-riskju, iżda tibqa’ mill-biċċa l-kbira benefiċjarja. Dan jista’ jiġi spjegat permezz ta’ (i) il-proporzjon relattivament kbira u kwalità tajba ta’ kreditu tal-portafoll “Public Finance” u tal-portafoll tal-obbligi f’ġestjoni estintiva (45) u (ii) il-fatt li Dexia tkun għamlet għażla ġġustifikata li ma taġġustax verament il-qliegħ tal-grupp f’każ ta’ stress fil-mudell tagħha.
                           
                        
                              —
                           
                           
                              it-tieni nett, jidher li fil-mudell użat għat-test ta’ stress ta’ Dexia, ebda rabta materjali mhi stabbilita bejn ir-rata ta’ tkabbir u l-ispiża ta’ finanzjament ta’ Dexia, u b’mod aktar ġenerali, il-varjabbli “spiża ta’ finanzjament”, jiġifieri l-marġni ‘l fuq mir-rata interbankarja li Dexia għandha tħallas għal finanzjamenti ġodda, ma ġiex stressat. Dan jikkontribwixxi ugwalment għall-ispjegazzjoni tal-elastiċità relattivament dgħajfa tal-benefiċċju ta’ Dexia f’każ ta’ stress. Dan l-element huwa aktar pertinenti li jiġi kkunsidrat, li Dexia tiddependi minn parti sinifikanti minn finanzjament tas-suq u finanzjamenti f’terminu qasir, li jżidu kemm il-kobor kif ukoll il-veloċità li bihom tali żieda fl-ispiża ta’ finanzjament tista’ taffettwa lil Dexia. Sabiex tanalizza dan il-punt, il-Kummissjoni talbet li twettaq it-tieni tip ta’ test ta’ stress separatament.
                           
                        
                              —
                           
                           
                              it-tielet nett, f’dak li jikkonċerna ż-żewġ varjabbli l-oħrajn, is-suppożizzjonijiet f’xenarju ta’ stress kienu relattivament simili għal dawk użati f’xenarju bażi. Pereżempju, għar-rati ta’ interess, kemm f’xenarju bażi kif ukoll f’xenarju ta’ stress, ir-rati EURIBOR ta’ 3 xhur ipproġettati f’[…]%, u r-rati swap ta’ 5 snin kienu pproġettati rispettivament bi […]% u […]%, li jissuġġerixxi ċċattjar negliġibbli tal-kurva. Ir-rati tal-kambju kienu min-naħa tagħhom simili fiż-żewġ xenarji. Għal din ir-raġuni, il-Kummissjoni talbet li twettaq analiżi ta’ sensittività separatament (ara minn Annessi (186) sa (195)).
                           
                        
            
                  (179)
               
               
                  Konsegwentement, f’dak li jikkonċerna dan l-ewwel test ta’ stress, il-Kummissjoni tikkonkludi li, minħabba l-proporzjon relattivament kbira u l-kwalità tajba ta’ kreditu tal-portafoll “Public Finance” u l-portafoll tal-obbligi f’ġestjoni estintiva, Dexia hija kapaċi taffaċċja żieda importanti tal-ispiża tar-riskju f’każ ta’ ambjent makroekonomiku deprezzat ħafna, u tissodisfa għaldaqstant it-test ta’ stress.
               
            (ii)   It-tieni test ta’ stress
      
      
                  (180)
               
               
                  Fir-rigward tat-tieni test ta’ stress, bl-għan li jittestja r-reżistenza ta’ Dexia għal żieda fl-ispiża ta’ finanzjament tas-suq tagħha, jidher li żieda supplimentari ta’ 100 punt bażi u ta’ 200 punt bażi tal-ispiża ta’ finanzjament matul perjodu ta’ 3 xhur iġġib magħha tnaqqis tal-benefiċċju qabel it-taxxi ta’ rispettivament EUR […] u […] miljun. Probabbilment l-impatt ikun materjalment aktar importanti jekk Dexia tkun użat is-suppożizzjonijiet preskritti mill-Kummissjoni fit-test ta’ stress tagħha, […]. Is-suppożizzjonijiet emendati minn Dexia huma dawn li ġejjin:
                  
                              —
                           
                           
                              iż-żieda tal-ispiża ta’ finanzjament ġiet simulata fuq perjodu mnaqqas ta’ […]. F’dan ir-rigward, il-Kummissjoni tinnota li ċerti elementi, bħas-CDS ta’ Dexia jew l-ispiża ta’ finanzjament f’“senior unsecured” f’terminu twil żdiedu b’aktar minn […] punt bażi u matul perjodu li jaqbeż […]. F’dak li jikkonċerna l-ispiża ta’ finanzjament f’terminu qasir, mingħajr l-interventi bla preċedent tal-Istati Membri kkonċernati u l-banek ċentrali, li jitwasslu għall-għajbien, din l-ispiża ta’ finanzjament kienet tiżdied ħafna ugwalment.
                           
                        
                              —
                           
                           
                              Dexia biddlet it-taħlita ta’ finanzjament tagħha u matul il-perjodu li fih l-ispiża ta’ finanzjament hija stressjata, Dexia tagħmel is-suppożizzjoni li jitwettqu biss il-finanzjamenti f’terminu qasir. F’dan ir-rigward, il-Kummissjoni tinnota li tali suppożizzjonijiet jikkontradixxu l-esperjenza riċenti ta’ Dexia, minħabba li din tal-aħħar, minkejja ż-żieda mġarrba tal-ispiża ta’ finanzjament tagħha, żiedet il-proporzjon ta’ finanzjament f’terminu twil.
                           
                        
                              —
                           
                           
                              f’xenarju ta’ stress, Dexia ma użatx suppożizzjonijiet konformi ma’ dawk użati għal eżerċizzji oħrajn simili mwettqa riċentement fl-Ewropa.
                           
                        
            
                  (181)
               
               
                  Il-Kummissjoni b’hekk tikkonkludi biss […]. Il-Kummissjoni tinnota ugwalment li dan il-parametru ma jitteħidx verament inkunsiderazzjoni fit-testijiet ta’ stress l-oħrajn li wettqet Dexia, jiġifieri it-test ta’ stress imwettaq fil-kuntest ta’ eżerċizzji simili oħrajn imwettqa riċentement fl-Ewropa u t-test ta’ stress ta’ likwidità.
               
            
                  (182)
               
               
                  Dexia ssostni li (i) is-suppożizzjonijiet li saru fil-pjan ta’ kummerċ tagħha, qabel is-simulazzjoni ta’ żieda ta’ […] jew ta’ […] punti bażi, huma diġà minnhom infushom stressjati minħabba li huma jirriflettu l-kundizzjonijiet ta’ finanzjament f’Lulju 2009, li kienu ċertament aħjar minn dawk tal-aħħar tal-2008 jew tal-bidu tal-2009, iżda ma jirriflettux l-evoluzzjoni pożittiva tat-tieni nofs tas-sena 2009; (ii) suppożizzjoni ta’ nuqqas ta’ bidla tat-taħlita ta’ finanzjament ma tirriflettix il-komportament ta’ attur fis-suq f’tali ċirkostanzi. Il-Kummissjoni tikkonferma li s-suppożizzjonijiet ipproġettati ta’ spiża ta’ finanzjament, qabel is-simulazzjoni ta’ stress, huma konservattivi fil-kuntest tal-esperjenza ta’ Dexia fl-2009. Madankollu, minħabba l-miżuri eċċezzjonali mogħtija lis-settur bankarju fl-2009 u l-kuntest futur inċert, il-Kumissjoni mhix f’pożizzjoni li tiddeċiedi rigward l-evoluzzjoni futura tal-ispiża ta’ finanzjament ta’ Dexia. It-test ta’ stress fuq dan l-aħħar element huwa utli, minħabba li jippermetti li jiġi konkluż li jimporta biss li l-pjan ta’ ristrutturar (i) inaqqas id-dipendenza tal-finanzjament ta’ Dexia fuq il-finanzjamenti tas-suq u (ii) iżid il-maturità medja tal-finanzjamenti tagħha, u dan sabiex titnaqqas is-sensittività ta’ Dexia għal żieda tal-ispiża ta’ finanzjament. Huwa preċiżament wieħed mill-elementi li Dexia ħadet inkunsiderazzjoni bejn it-30 ta’ Settembru 2008 u t-30 ta’ Settembru 2009 u li l-pjan ta’ ristrutturar maħsub li jkopri. Minn ħtieġa għal finanzjament dinamiku f’terminu qasir ta’ EUR [200-300] biljun fl-aħħar tal-2008, dan tal-aħħar tnaqqas għal EUR [150-200] biljun fit-30 ta’ Settembru 2009, u l-pjan ta’ ristrutturar jipprevedi li l-proporzjon “finanzjamenti f’terminu qasir/total tal-karta tal-bilanċ” jitnaqqas minn 30 % fil-31 ta’ Diċembru 2009 għal 11 % fil-31 ta’ Diċembru 2014. Tali livell ta’ finanzjament f’terminu qasir huwa kompletament sodisfaċenti għall-Kummissjoni, minħabba li jnaqqas b’mod sinifikanti s-sensittività ta’ Dexia għal impatti ta’ żieda estiżi ta’ spiża ta’ finanzjament.
               
            
                  (183)
               
               
                  Konsegwentement, f’dak li jikkonċerna dan it-tieni test ta’ stress, il-Kummissjoni tikkonkludi li, minkejja li l-istruttura ta’ finanzjament attwali ta’ Dexia tagħmilha vulnerabbli għal impatti estremi fuq l-ispiża ta’ finanzjament tagħha, il-pjan ta’ ristrutturar jirrispondi b’mod gradwali u sodisfaċenti għas-sensittività ta’ Dexia għal żieda tal-ispiża ta’ finanzjament tagħha. Barraminnhekk, il-Kummissjoni tinnota b’mod pożittiv il-fatt li Dexia għandha stokk importanti ta’ assi (f’dan inklużi l-assi tad-diviżjoni LPMD), ta’ kwalità tajba, u eliġibbli sabiex tikseb finanzjament bi spiża marġinalment aktar dgħajfa fis-suq tar-repo interbankarju u, jekk meħtieġ, mill-banek ċentrali.
               
            (iii)   It-tielet test ta’ stress
      
      
                  (184)
               
               
                  Fir-rigward tat-tielet test ta’ stress, bl-għan li jittestja l-profil ta’ likwidità tal-grupp, il-Kummissjoni tinnota li kemm it-test ta’ stress imwettaq minn Dexia kif ukoll dak imwettaq mis-CBFA jissuġġerixxu li l-grupp jirrispondi għall-eżiġenzi tat-test fi żmien xahar. Il-Kummissjoni tinnota l-elementi li ġejjin:
                  
                              —
                           
                           
                              il-mudelli ta’ test ta’ stress ta’ likwidità, kif stabbiliti minn Dexia u mir-regolatur, jidhru li ma jifformulawx suppożizzjonijiet dwar l-ispiża ta’ din il-likwidità f’każ ta’ ċirkostanzi eċċezzjonali u mingħajr għajnuniet mill-Istat. F’dan ir-rigward, il-Kummissjoni talbet lill-grupp sabiex iwettaq test ta’ stress separat bl-għan li jagħmel simulazzjoni tal-varjabbli “spiża ta’ finanzjament” (ara l-premessa 180 sa 183).
                           
                        
                              —
                           
                           
                              is-suppożizzjonijiet tat-test ta’ stress imwettaq mis-CBFA kif ifformulati fiċ-Ċirkolari tat-8 ta’ Mejju 2009, huma konservattivi u jirriflettu l-esperjenza riċenti tal-kriżi. Huma jinkludu pereżempju s-suppożizzjonijiet li ġejjin: (i) l-istabbiliment ma jistax jibqa’ ffinanzjat “unsecured” fis-swieq monetarji u l-kapitali; (ii) applikazzjoni ta’ livelli ta’ haircut konservattivi għal finanzjament repo; (iii) ġbid mill-klijenti “li jbiegħu bl-imnut” ta’ 5 % tad-depożiti ta’ matul il-lejl u l-kontijiet ta’ tfaddil tagħhom f’terminu ta’ ġimgħa u ta’ 20 % ta’ dawn id-depożiti f’terminu ta’ xahar; (iv) ġbid minn klijenti “li jbiegħu bl-ingrossa” ta’ 100 % tal-kontijiet immedjati tad-dovuti tagħhom (u mhux garantiti minn assi finanzjarji likwidi) u l-kontijiet tagħhom ta’ maturità inċerta f’terminu ta’ ġimgħa; (v) nuqqas ta’ tiġdid tal-kontijiet kollha b’terminu fiss tal-istabbiliment tal-maturità ta’ wara.
                           
                        
                              —
                           
                           
                              ir-riżultati pożittivi tat-test ta’ stress ta’ likwidità jirriflettu (i) titjib li ġab il-maniġment ta’ Dexia matul is-sena 2009 bl-għan li jnaqqas il-bżonnijiet dinamiċi ta’ finanzjament f’terminu qasir, u (ii) kuntest globalment favorevoli fis-swieq finanzjarji. Il-fatt li jiġi sodisfatt test ta’ stress ta’ likwidità f’mument partikolari madankollu ma jiggarantix il-fatt li jiġi sodisfatt fil-futur. Importanti b’hekk li ċerta dixxiplina (fil-politika ta’ finanzjament) tinżamm matul ix-xhur li ġejjin u s-snin li ġejjin sabiex ikun jista’ jiġi sodisfatt b’mod kostanti dan it-test ta’ stress. F’dan ir-rigward, l-impenn innotifikat fil-pjan ta’ ristrutturar mhux biss imorru f’direzzjoni ta’ titjib tal-likwidità tal-grupp, iżda jippermetti ugwalment li jiġi vverifikat it-twettiq tiegħu b’mod perjodiku.
                           
                        
            
                  (185)
               
               
                  Konsegwentement, il-Kummissjoni tikkonkludi li Dexia tissodisfa dan it-tielet test ta’ stress.
               
            (iv)   Kunsiderazzjonijiet oħrajn li jikkonċernaw it-testijiet ta’ stress
      
      
                  (186)
               
               
                  L-ewwel nett, fuq il-bażi tal-eżami ta’ ċerti suppożizzjonijiet miżmuma fil-mudelli ta’ Dexia, jidher li:
                  
                              —
                           
                           
                              għal ċerti tipi ta’ setturi jew kontropartijiet, is-suppożizzjonijiet ta’ probabbiltà ta’ falliment u/jew telf f’każ ta’ falliment (“loss given default” jew “LGD”) mhumiex prudenti ħafna meta jitqabblu ma’ ċerta informazzjoni disponibbli pubblikament.
                           
                        
                              —
                           
                           
                              għall-portafoll ta’ tislif lill-komunitajiet lokali, ma ssir ebda suppożizzjoni ta’ migrazzjoni tar-rating, li jirriżulta fid-degradazzjoni ta’ tendenza futura tal-finanzjamenti pubbliċi.
                           
                        
            
                  (187)
               
               
                  Madankollu, importanti li jiġi enfasizzat li tqabbil mad-dejta disponibbli pubblikament huwa diffiċli, minħabba li l-perimetru tal-espożizzjonijiet ta’ Dexia mhux simili għal dak tal-informazzjoni disponibbli pubblikament. Il-metodu użat minn Dexia sabiex tikkalkula t-telf mistenni huwa dak ibbażat fuq in-notazzjonijiet interni, li jintegraw parametri ta’ probabbiltà ta’ falliment u ta’ LGD medji, f’terminu twil, konservattivi u “through-the-cycle”, aġġustati sabiex jirriflettu l-inċertezza u volatilità fuq ċerta dejta. Tali parametri huma soġġetti għal eżami u valutazzjoni mis-CBFA, il-Kummissjoni Bankarja Franċiża u s-CSSF. Skont l-Istati Membri kkonċernati, il-parametri ta’ riskju użati minn Dexia jippreżentaw livell ta’ konservattiżmu ogħla minn 10 % sa 30 % b’relazzjoni mal-eżiġenzi minimi taħt ir-regoli prudenzjali ta’ Basel II.
               
            
                  (188)
               
               
                  It-tieni nett, il-Kummissjoni tinnota l-espożizzjoni kbira ħafna, kemm f’ammonti assoluti kif ukoll ammonti relattivi, għad-dejn ta’ ċerti pajjiżi u ta’ ċerti istituzzjonijiet finanzjarji. B’mod partikolari, f’dak li jikkonċerna l-espożizzjoni għar-riskji sovrani, il-Kummissjoni tinnota l-espożizzjoni, fl-aħħar tal-2008, għal […]. […].
               
            
                  (189)
               
               
                  Madankollu, importanti li jiġi enfasizzat li:
                  
                              —
                           
                           
                              tali espożizzjonijiet ma għandhomx a priori jkollhom impatt fuq ir-riżultat tal-grupp b’mod materjali, b’mod partikolari jekk il-grupp ma għandux l-intenzjoni jbiegħ dawn l-assi qabel il-maturità kuntrattwali tagħhom (huma jistgħu jżidu l-volatilità tal-riżerva AFS, li tidher fil-bilanċ tal-grupp);
                           
                        
                              —
                           
                           
                              fil-kuntest tal-pjan ta’ ristrutturar ta’ Dexia, dawn l-espożizzjonijiet sejrin jitwasslu sabiex jitnaqqsu minħabba li huwa previst tnaqqis importanti tal-portafoll tal-obbligi.
                           
                        
            
                  (190)
               
               
                  It-tielet nett, il-Kummissjoni tinnota b’mod favorevoli l-evoluzzjoni tal-ħtieġa ta’ finanzjament f’terminu qasir tal-grupp. Madankollu, il-Kummissjoni tenfasizza li l-grupp essenzjalment naqqas il-ħtieġa tiegħu ta’ finanzjament bejn 0 u xahar wieħed. Kif espress fit-tabella Nru 7 hawn isfel, f’perċentwali tat-total ta’ finanzjament, jidher li l-finanzjament bejn 0 u xahar wieħed tnaqqas minn […] % sa […] % bejn il-31 ta’ Diċembru 2008 u t-30 ta’ Settembru 2009. Madankollu, il-proporzjon tal-finanzjamenti bejn xahar u 3 xhur, u bejn 6 u 12-il xahar żdied rispettivament minn […] % sa […] %, u minn […] % sa […] %. Il-finanzjament bejn sena u 5 snin żdied minn […] % sa […] %. Madankollu, l-essenzjali tal-finanzjament f’dan il-perjodu qiegħed bejn sena u sentejn. […].
                  
                     Tabella 7
                  
                  
                     Qsim tas-sorsi differenti ta’ finanzjament fil-finanzjament totali ta’ Dexia
                  
                  (…)
               
            
                  (191)
               
               
                  F’dan ir-rigward, il-pjan ta’ ristrutturar nnotifikat lill-Kummissjoni jipprevedi (i) tnaqqis ta’ EUR 83 biljun tal-portafoll tal-obbligi tad-diviżjoni LPMD; (ii) żieda fil-proporzjon tas-sorsi ta’ finanzjament aktar stabbli (bħall-kontijiet kummerċjali u l-obbligi fuq il-proprjetà) ta’ 36 % sa 58 %; (iii) żieda gradwali tat-terminu medju ta’ ħajja tal-obbligi. Dawn l-elementi huma ta’ natura li jnaqqsu r-riskji ta’ problemi ta’ rifinanzjament ta’ Dexia. Barra minn hekk, importanti li jiġi enfasizzat li ż-żieda inkrementali tal-ispejjeż ta’ finanzjament marbuta ma’ din il-bidla ta’ politika ta’ finanzjament hija integrata fil-projezzjonijiet ta’ kont tar-riżultati tal-grupp u tikkonferma li Dexia tibqa’ benefiċjarja matul il-perjodu ta’ ristrutturar tagħha.
               
            
                  (192)
               
               
                  Ir-raba’ nett, minkejja t-titjib tal-kundizzjonijiet tas-suq, l-ispiża ta’ finanzjament ta’ Dexia tibqa’ relattivament għolja meta mqabbla ma’ banek oħrajn. Il-livell tas-CDS sa 5 snin huwa fost l-ogħla fl-Ewropa u jżomm ruħu ta’ madwar 180 punt bażi; il-livelli sekondarji tal-firxiet ta’ krediti ta’ “benchmarks-size issues” mhux garantiti ta’ Dexia jibqgħu għoljin u jinsabu f’madwar 140 sa 150 punt bażi għal maturitajiet ta’ bejn l-4 u l-5 snin; l-ispiża ta’ finanzjament f’bonds koperti tibqa’ wkoll għolja u tinsab f’madwar 50 sa 60 punt bażi għal termini relattivament simili għal dawk tal-assi ffinanzjati.
               
            
                  (193)
               
               
                  Il-ħames nett, sabiex timmiżura s-sensittività ta’ Dexia għal varjazzjoni tar-rati ta’ interess, Dexia kkomunikat tabella li telenka s-sensittività għal impatt ta’ rata ta’ 1 % għal kull maturità. Jidher b’hekk li f’każ ta’ żieda uniformi tal-kurva tar-rati, Dexia ssib li mhix titlef aktar minn EUR […] miljun (46). Dan il-livell ta’ sensittività jidher kompletament raġonevoli u jista’ jiġi parzjalment spjegat permezz tal-politika ta’ Dexia ta’ […], u b’hekk titnaqqas is-sensittività għall-varjazzjonijiet ta’ rata. Madankollu, il-Kummissjoni tinnota li f’dan l-eżerċizzju ta’ kalkolu ta’ sensittività, EUR […] biljun f’finanzjament għal terminu qasir tal-grupp mhumiex inklużi, li jissuġġerixxi li Dexia tibqa’ relattivament sensittiva għal ċaqliq fil-kurva tar-rati għal maturitajiet ta’ inqas minn sena. Dan ġie kkonfermat minn Dexia, minħabba li l-grupp jistma li għamel madwar EUR […] miljun fi profitt fl-2009 bl-effett sempliċi ta’ żieda fl-inklinazzjoni tal-kurva tar-rati interbankarji għal inqas minn sena. L-effett ta’ tnaqqis importanti tal-qliegħ ta’ trasformazzjoni ġie madankollu kkunsidrat fil-projezzjonijiet ta’ Dexia u jindikaw li l-grupp jibqa’ benefiċjarju matul is-snin li ġejjin.
               
            
                  (194)
               
               
                  Is-sitt nett, il-livell assolut kif ukoll relattiv tar-riżerva negattiva AFS ta’ Dexia jibqa’ importanti ħafna, minkejja t-titjib osservat matul is-sena 2009. Ir-riżerva negattiva AFS għaddiet minn EUR 12,7 biljun fil-31 ta’ Marzu 2009 għal EUR 7,2 biljun fit-30 ta’ Settembru 2009. Minħabba li (i) il-livell ta’ kapital ta’ Dexia (EUR 17,1 biljun f’kapital Tier 1 u EUR 19,6 biljun f’kapital regolamentari totali fit-30 ta’ Settembru 2009), (ii) in-nuqqas ta’ inklużjoni attwali tar-riżerva AFS fil-kalkolu tal-kapital regolamentari, il-Kummissjoni tibża’ li l-inklużjoni ta’ din ir-riżerva AFS fil-proporzjonijiet ta’ kapital regolamentari, fil-kuntest tad-diskussjonijiet attwali fi ħdan il-Kumitat ta’ Basel, tippenalizza lil Dexia. F’dan ir-rigward, il-Kummissjoni tinnota l-elementi li ġejjin:
                  
                              —
                           
                           
                              anki jekk ir-riżerva negattiva AFS kienet kompletament inkluża fil-kalkolu tal-kapital regolamentari, Dexia kienet tkompli, fit-30 ta’ Settembru 2009, tissodisfa l-eżiġenzi ta’ kapital regolamentari. Il-proporzjon ta’ kapital Tier 1 ikun għadda minn […] u l-proporzjon ta’ kapital totali ikun għadda għal […].
                           
                        
                              —
                           
                           
                              tali bidla ta’ regolament ikollha impatt fuq għadd ta’ banek oħrajn.
                           
                        
                              —
                           
                           
                              tali bidla ta’ regolament ma tkunx applikabbli, skont l-Istati Membri kkonċernati, qabel l-2012. Minn issa sa hemm, il-pjan ta’ ristrutturar jipprevedi tnaqqis minn 30 % sa 40 % tal-portafoll tad-diviżjoni LPMD (prinċipalment responsabbli mill-kostituzzjoni ta’ din ir-riżerva negattiva AFS), li għandu jnaqqas, bl-affarijiet kollha l-oħrajn barra minn hekk ugwali, l-ammont tar-riżerva negattiva AFS.
                           
                        
            
                  (195)
               
               
                  Is-seba’ nett, minkejja t-tnaqqis tagħhom matul is-sena 2009, Dexia għad għandha ċerti impenji barra mill-bilanċ relattivament sostanzjali. Madankollu, dan tal-aħħar diġà ttieħed inkunsiderazzjoni fit-testijiet ta’ stress skont Dexia.
               
            (c)   Attivitajiet fuq strumenti dderivati
      
      
                  (196)
               
               
                  Mill-analiżi tal-karta tal-bilanċ ta’ Dexia fl-aħħar tal-2008, jirriżulta li l-valur tas-suq bl-ass tal-prodotti dderivati huwa ta’ EUR 55 biljun u dak tal-obbligi tal-bilanċ huwa ta’ EUR 75 biljun, li joħloq defiċit importanti ta’ madwar EUR 20 biljun, li jirriżulta essenzjalment minn prodotti dderivati ta’ rata ta’ interess. Il-Kummissjoni qabblet dan id-defiċit ma’ dak muri minn istituzzjonijiet finanzjarji oħrajn. Espress f’perċentwali tat-total tal-karta tal-bilanċ u f’perċentwali tal-fondi proprji, dan il-vojt mhuwiex biss negattiv, iżda huwa ugwalment b’mod partikolari għoli għal Dexia b’relazzjoni ma’ dawn l-istituzzjonijiet l-oħrajn.
               
            
                  (197)
               
               
                  Dexia tiġġustifika dan permezz (i) tal-politika kważi sistematika ta’ […], (ii) il-waqgħa tar-rati ta’ interess (iii) id-defiċit għoli bejn it-terminu medju ta’ ħajja tal-assi u dak tal-obbligi, (iv) […]. Il-Kummissjoni taqbel ma’ dawn l-ispjegazzjonijiet iżda tinnota madankollu li (i) il-kobor ta’ dan id-defiċit huwa verament importanti ħafna, u (ii) dan tal-aħħar jirrikjedi probabbilment bżonnijiet f’“kollateral” importanti għal Dexia, li jista’ jnaqqas il-bażi ta’ “kollateral” tagħha eliġibbli għal finanzjament min-naħa tal-banek ċentrali jew fis-suq repo interbankarju. Madankollu, għal dan il-punt tal-aħħar, tali bżonnijiet ittieħdu inkunsiderazzjoni fit-testijiet ta’ stress.
               
            (d)   Konklużjoni fir-rigward tal-vijabbiltà
      
      
                  (198)
               
               
                  Il-Kummissjoni tikkonkludi mill-analiżi preċedenti li l-pjan ta’ ristrutturar sejjer jipperetti li tiġi restawrata l-vijabbiltà f’terminu twil ta’ Dexia. F’dan ir-rigward, il-Kummissjoni tinnota ugwalment li l-pjan ta’ ristrutturar sejjer jippermetti lil Dexia li taffaċċja l-infurzar li għandu jiġi previst tar-regolament prudenzjali. Minn naħa, it-tnaqqis tal-effett ta’ lieva li jirriżulta mir-ristrutturar huwa konformi mal-implimentazzjoni eventwali ta’ proporzjon massimu ta’ lieva (“leverage ratio”). Min-naħa l-oħra, it-titjib u d-diversifikazzjoni tas-sorsi ta’ finanzjament ta’ Dexia huma konformi mal-implimentazzjoni ta’ standards ġodda fuq il-miżura u l-kontroll tar-riskju ta’ likwidità tal-istabbilimenti ta’ kreditu (47).
               
            8.3.3.3.   
            Kontribuzzjoni proprja tal-istabbiliment
         
      
      
                  (199)
               
               
                  Skont it-taqsima 3 tal-komunikazzjoni dwar ir-ristrutturar, il-pjan ta’ ristrutturar għandu jiżgura tqassim ġust tal-ispejjeż ta’ ristrutturar bejn l-Istati Membri kkonċernati u l-bank, jiġifieri li l-pjan ta’ ristrutturar għandu jipprevedi kontribuzzjoni għolja kemm jista’ jkun tal-bank u tal-azzjonisti tagħha fuq ir-riżorsi proprji tagħhom. Tali kontribuzzjoni hija fil-fatt meħtieġa sabiex twassal lill-banek li jibbenefikaw minn miżuri ta’ salvataġġ sabiex jassumu adegwatament il-konsegwenzi tal-komportament tagħhom fil-passat u sabiex toħloq inċentivi xierqa għall-komportament futur tagħhom.
               
            
                  (200)
               
               
                  Dexia, l-azzjonisti tagħha u l-Istati Membri kkonċernati diġà kkontribwixxew minnhom infushom għall-isforz ta’ ristrutturar, b’mod partikolari permezz tad-dilwizzjoni min-naħa tal-kapital azzjonarju detenut mill-azzjonisti preeżistenti għaż-żieda tal-kapital tal-bank (l-awtoritajiet Franċiżi u Belġjani ssottoskrivew direttament għal EUR 3 biljun fuq is-EUR 6,4 biljun ta’ żieda fil-kapital imħabbra f’Settembru 2008).
               
            
                  (201)
               
               
                  Barra minn hekk, il-Kummissjoni tinnota li ċertu għadd ta’ elementi mhux favorevoli jakkumpanjaw is-sospensjoni tad-distribuzzjoni tad-dividendi previsti fil-pjan ta’ ristrutturar:
                  
                              —
                           
                           
                              is-sussidjarji miżmuma 50 % minn Dexia mhumiex ikkonċernati mis-sospensjoni ta’ distribuzzjoni ta’ dividendi, u din tikkonċerna biss l-entitajiet li fuqhom Dexia SA teżerċita direttament jew indirettament il-kontroll eklussiv (48); u
                           
                        
                              —
                           
                           
                              skont it-termini tal-pjan ta’ ristrutturar, is-sospensjoni (sal-aħħar tas-sena 2011) tad-distribuzzjoni ta’ dividendi fuq strumenti ibridi ta’ Tier 1 jew Tier 2 hija mingħajr preġudizzju fuq operazzjonijiet li għalihom Dexia għandha tipproċedi skont il-kuntratti konklużi qabel l-1 ta’ Frar 2010.
                           
                        
            
                  (202)
               
               
                  Il-Kummissjoni tinnota ugwalment li s-sospensjoni tal-ħlas ta’ dividend jew imgħax fuq strumenti ibridi ta’ Tier 1 jew Tier 2 japplika għall-kuntratti konklużi qabel l-1 ta’ Frar 2010, safejn, skont id-deċiżjoni tat-30 ta’ Ottubru 2009 (49), Dexia kellha, għal terminu ta’ erba’ xhur, ma tħallasx imgħaxijiet u ma teżerċitax għażliet ta’ rimbors antiċipat fuq l-istrumenti ta’ fondi proprji ibridi tagħha (Tier 1 u “Upper Tier 2”). F’dan ir-rigward, il-Kummissjoni tinnota li l-volum ta’ strumenti ibridi ta’ Dexia kien ta’ EUR 1,4 biljun fil-31 ta’ Diċembru 2008.
               
            
                  (203)
               
               
                  Ukoll, sabiex tiżgura li ebda ħlas ta’ imgħax fuq titoli ibridi (Tier 1 u Upper Tier 2) ta’ Dexia ma jitwettaqx b’kuntradizzjoni mal-prinċipji tal-komunikazzjoni dwar ir-ristrutturar, il-Kummissjoni tikkundizzjona din id-deċiżjoni tagħha sabiex, qabel kull ħlas ta’ imgħax fuq strumenti ibridi Tier 1 jew Upper Tier 2 maħruġa qabel l-1 ta’ Frar 2010, u mill-aktar tard ġimgħatejn qabel il-bidu tat-terminu tan-notifika ta’ ħlas tal-imgħax lill-investituri, Dexia sejra tinnotifika lill-Kummissjoni, sal-31 ta’ Diċembru 2011, l-intenzjoni li tħallas tali imgħax u turi li dan il-ħlas (i) huwa obbligatorju, (ii) ma jistax jiġi diferit, (iii) mhux diskrezzjonali, u (iv) mhux awtomatiku kkawżat minn ħlas ta’ dividendi, tkun liema tkun il-forma, minn Dexia S.A. jew waħda mis-sussidjarji tagħha, bl-eċċezzjoni tal-ħruġ Tier 1 maħruġ minn DFL. Il-Kummissjoni żżomm id-dritt li ma tawtorizzax tali ħlas jekk waħda mill-erba’ kundizzjonijiet kumulattivi preċedenti mma tkunx sodisfatta.
               
            
                  (204)
               
               
                  Barra minn hekk, il-Kummissjoni tinnota ugwalment li s-sospensjoni tal-ħlas ta’ dividend ma japplikax għad-distribuzzjonijiet ta’ dividendi kompletament imwettqa minn attribuzzjoni ta’ ishma ġodda. Xieraq li jiġi nnutat madankollu li l-ħlas ta’ dividendi permezz ta’ attribuzzjoni ta’ ishma ġodda, magħmul possibbli permezz tat-twettiq ta’ benefiċċji distribwibbli, mhux kuntrarju għall-komunikazzjoni dwar ir-ristrutturar safejn tali ħlas jirriżulta fil-kontijiet ta’ Dexia permezz ta’ inkorporazzjoni fil-kapital ta’ riżervi u distribuzzjoni ta’ dividendi miġburin fuq il-benefiċċju tal-aħħar eżerċizzju mitmum u mwettaq mill-azzjonsti tal-kapital ta’ Dexia. L-attribuzzjoni tal-ishma tkun b’hekk mingħajr impatt fuq il-fondi proprji ta’ Dexia.
               
            
                  (205)
               
               
                  Il-Kummissjoni tinnota ugwalment li l-ħlas ta’ dividend f’ishma ta’ Dexia ma jwassalx għall-ħlas ta’ imgħax fuq ebda titolu ibridu (Tier 1 jew Tier 2) ta’ Dexia bl-eċċezzjoni unika ta’ ħruġ imwettaq minn Dexia Funding Lussemburgu SA (minn hawn ’il quddiem “DFL”) imwaqqfa fl-2006. Xieraq madankollu li jiġi ppreċiżat li din l-eċċezzjoni ġiet approvata fil-kuntest globali tal-pjan ta’ ristrutturar. B’mod ġenerali, bħalma indikat fl-Anness (204), il-Kummissjoni mhix kuntrarja għal distribuzzjoni ta’ dividend imħallas taħt forma ta’ ishma b’mod esklussiv, minħabba li din ma twassalx għal li l-obbligu li jitħallas dividend jew imgħax fuq kategoriji oħrajn ta’ titoli li jikkostitwixxu fondi proprji. F’dan il-każ, l-obbligu ta’ Dexia li tħallas imgħax fuq il-ħruġ DFL mhux ta’ natura li jimmodifika l-approċċ tal-Kummissjoni f’dak li jikkonċerna l-fatt li l-eċċezzjoni taqbel mal-kuntest tal-pjan ta’ ristrutturar, jirrigwarda ħruġ wieħed li jwassal għall-ħlas ta’ imgħax limitat u li Dexia tipprevedi li tiġbor benefiċċji fuq il-perjodu ta’ ristrutturar.
               
            
                  (206)
               
               
                  Finalment, il-Kummissjoni tinnota li l-għajnuna hija limitata sal-minimu meħtieġ minn:
                  
                              (a)
                           
                           
                              bejgħ ta’ assi u sussidjarji, fosthom sussidjarji pjuttost ta’ profitt bħal “Dexia Sabadell”, “Dexia Banka Slovensko” (“DBS”) u “Deniz Emeklilik” (is-sussidjarja ta’ assigurazzjoni tas-sussidjarja tagħha DenizBank prinċipalment attiva fis-suq RCB fit-Turkija), u
                           
                        
                              (b)
                           
                           
                              remunerazzjoni xierqa tal-għajnuna riċevuta taħt forma ta’ garanzija mill-Istati Membri kkonċernati fuq l-obbligi ta’ Dexia u fuq l-assi deprezzati tagħha (ara minn Annessi (158) sa (159)).
                           
                        
            
                  (207)
               
               
                  L-elementi preċedenti jagħmlu iktar milli jikkumpensaw għall-kundizzjonijiet u r-riżervi numerużi, innutati b’mod mhux favorevoli mill-Kummossjoni, li jakkumpanjaw is-sospensjoni tad-distribuzzjoni tad-dividendi previsti fil-pjan ta’ ristrutturar. Konsegwentement, il-Kummissjoni ssib li Dexia u l-azzjonisti tagħha jikkontribwixxu b’mod suffiċjenti għar-ristrutturar fuq ir-riżorsi proprji tagħhom.
               
            8.3.3.4.   
            Miżuri bl-għan li jikkoreġu d-distorsjonijiet fil-kompetizzjoni
         
      
      
                  (208)
               
               
                  Skont it-taqsima 4 tal-komunikazzjoni dwar ir-ristrutturar, il-pjan ta’ ristrutturar għandu jippermetti li jiġu limitati d-distorsjonijiet eċċessivi tal-kompetizzjoni kkawżati mill-għajnuniet, jiġifieri li l-pjan ta’ ristrutturar għandu jipprevedi miżuri strutturali (ta’ bejgħ u/jew ta’ tnaqqis ta’ attivitajiet) u miżuri ta’ protezzjoni fir-rigward tal-komportament. Miżuri adegwati għandhom jiġu implimentati sabiex jimminimizzaw id-distorsjonijiet tal-kompetizzjoni u jevitaw li l-għajnuniet mill-Istati Membri favur Dexia ma jestendux distorsjonijiet iġġenerati fil-passat permezz ta’ teħid ta’ riskji eċċessivi u mudell kummerċjali mhux vijabbli.
               
            
                  (209)
               
               
                  Skont il-punt 30 tal-komunikazzjoni dwar ir-ristrutturar, in-natura u l-forma tal-miżuri bl-għan li jillimitaw id-distorsjonijiet tal-kompetizzjoni jiddependu minn żewġ kriterji, jiġifieri, l-ewwel nett, l-ammont tal-għajnuna u l-kundizzjonijiet u ċ-ċirkostanzi li fihom ingħatat, u, it-tieni nett, il-karatteristiċi tas-suq jew tas-swieq li fihom il-bank benefiċjarju sejjer jeżerċita attivitajiet.
               
            
                  (210)
               
               
                  Rigward dan l-aħħar kriterju, il-Kummissjoni tosserva li Dexia hija attur maġġuri fis-suq tal-finanzjament tal-komunitajiet lokali (“PWB”), b’mod partikolari fi Franza, il-Belġju u l-Italja, u pjuttost preżenti fi Spanja. Is-suq PWB huwa kkonċentrat ħafna fil-Belġju (50), fi Franza (51) u fl-Italja (52), u l-ostakoli għad-dħul huma kbar (53).
               
            
                  (211)
               
               
                  Il-Kummissjoni tinnota, barra minn hekk, li l-pjan ta’ ristrutturar jiggarantixxi li Dexia tieħu l-miżuri neċessarji sabiex tiftaħ is-suq tal-finanzjament tal-komunitajiet lokali u tillimita d-distorsjonijiet tal-kompetizzjoni ġġenerati mill-għajnuna riċevuta:
                  
                              —
                           
                           
                              Qabel xejn, it-tnaqqis tal-perimetru tal-attività PWB fis-swieq tal-qalba ta’ Dexia, minn ġol-limitazzjoni, u saħansitra l-abbandun tal-produzzjoni tal-attività PWB International sejjer jippermetti li tiżdied il-kompetizzjoni f’ċerti swieq. F’dan ir-rigward, Dexia intrabtet li tbiegħ Crediop, attur maġġuri tal-finanzjament tal-komunitajiet lokali fl-Italja, u Dexia Sabadell, attiva fis-suq Spanjol;
                           
                        
                              —
                           
                           
                              wara, fis-swieq tal-qalba li fihom Dexia tkompli tkun attiva, il-limitazzjoni tal-volum tal-produzzjoni ġdida sejra tippermetti ugwalment id-dħul ta’ atturi ġodda u jiffavorixxi l-kompetizzjoni f’dawn is-swieq (Dexia tillimita l-produzzjoni ġdida annwali PWB għal EUR 12-il biljun fl-2009, EUR 15-il biljun fl-2010 u EUR 18-il biljun mill-2011 sal-2014, li jirrappreżenta tnaqqis sinifikanti meta mqabbel mal-livell ta’ EUR 34 biljun li rreġistrat fl-2008);
                           
                        
                              —
                           
                           
                              finalment, Dexia intrabtet li tabbanduna l-holding maġġuri f’AdInfo, sussidjarja attiva fil-forniment ta’ servizzi informatiċi lill-komunitajiet lokali fil-Belġju. Din is-sussidjarja pprovduta lil Dexia b’aċċess għal ħafna klijenti pubbliċi fuq it-territorju Belġjan kollu, ippermettitilha li tinforza l-pożizzjoni tagħha ta’ bankier ta’ referenza tal-atturi lokali fil-Belġju u li tiżviluppa soluzzjonijiet teknoloġiċi kumpatibbli mas-servizzi finanzjarji li toffri lill-komunitajiet lokali. F’dan ir-rigward, il-Kummissjoni tikkunsidra li l-bejgħ ta’ din is-sussidjarja sejjer jippermetti li tiżdied il-kompetizzjoni fis-suq PWB fil-Belġju.
                           
                        
            
                  (212)
               
               
                  Barra minn hekk, Dexia intrabtet sabiex ir-RAROC ta’ kull tislif mogħti lill-klijenti PWB ikun ogħla minn 10 %, u dan jippermetti li jiġi żgurat li t-tariffi pprattikati minn Dexia fuq dawn il-klijenti jkunu konformi mas-suq u li fil-futur jiġi evitat li Dexia tikkostitwixxi attur predominanti f’dan is-suq billi tipprattika ta’ tariffi inferjuri għall-prattiki tas-suq.
               
            
                  (213)
               
               
                  Fis-suq tal-bank ta’ bejgħ bl-imnut, Dexia mhix daqstant preżenti għall-finanzjament tal-komunitajiet lokali. Il-grupp jeżerċita attivitajiet ta’ bank ta’ bejgħ bl-imnut permezz tas-sussidjarji tagħha f’erba’ pajjiżi prinċipali: il-Belġju permezz ta’ DBB, il-Lussemburgu permezz ta’ Dexia BIL, is-Slovakkja permezz ta’ Dexia Banka Slovensko (DBS) u t-Turkija permezz ta’ DenizBank. Miżurat f’termini ta’ kontijiet, Dexia għandha sehem tas-suq ta’ madwar [10-15] % fil-Belġju, [10-15] % fil-Lussemburgu, [0-5] % fis-Slovakkja u [0-5] % fit-Turkija.
               
            
                  (214)
               
               
                  Safejn il-miżura jew is-suq tal-bank ta’ bejgħ bl-imnut mhux ikkonċentrat daqs dak tal-finanzjament tal-komunitajiet lokali fi Franza, fil-Belġju, fl-Italja u fi Spanja, il-ħtieġa ta’ miżuri bl-għan li jillimitaw id-distorsjonijiet tal-kompetizzjoni hija żgħira. B’mod partikolari, fil-Belġju fejn Dexia għandha s-sehem tas-suq l-aktar b’saħħtu tagħha filwaqt li tokkupa biss it-tielet pożizzjoni.
               
            
                  (215)
               
               
                  Fi kwalunkwe każ, il-Kummissjoni tinnota b’mod favorevoli l-miżuri li ġejjin li għalihom intrabtet Dexia f’dak li jikkonċerna l-bank ta’ bejgħ bl-imnut:
                  
                              —
                           
                           
                              il-bejgħ ta’ Dexia Banka Slovensko,
                           
                        
                              —
                           
                           
                              l-abbandun tal-finanzjamenti intragrupp għal DenizBank sal-aħħar tal-2014,
                           
                        
                              —
                           
                           
                              il-bejgħ ta’ Dexia Epargne Pension attiv fil-qasam tal-inġinerija u l-assigurazzjoni fi Franza,
                           
                        
                              —
                           
                           
                              il-bejgħ tal-holding fil-Crédit du Nord attiv fis-suq tal-bejgħ bl-imnut fi Franza, u
                           
                        
                              —
                           
                           
                              il-bejgħ tal-attività ta’ assigurazzjoni fit-Turkija.
                           
                        
            
                  (216)
               
               
                  Il-pjan ta’ ristrutturar jwassal għal tnaqqis fil-bilanċ totali ta’ Dexia ta’ 35 % fl-2014 b’relazzjoni mal-2008. Dan it-tnaqqis fid-daqs jirriżulta wkoll mill-ġestjoni estintiva tal-attivitajiet imqegħdin fl-LPMD, l-iffukar mill-ġdid tal-attivitajiet ta’ Dexia fis-swieq storiċi tagħha, il-bejgħ ta’ attivitajiet u l-limitazzjoni tal-produzzjoni ġdida tagħha PWB.
               
            
                  (217)
               
               
                  Dexia hija sottomessa għal ċerti miżuri ta’ protezzjoni fir-rigward tal-komportament, bħall-fatt li ma ssirx xerrejja (sat-30 ta’ Diċembru 2011) ta’ aktar minn 5 % tal-kapital azzjonarju ta’ stabbilimenti oħrajn ta’ kreditu jew impriżi ta’ investiment (54). Tali miżura ta’ protezzjoni tippermetti li jiġi żgurat li fil-prinċipju Dexia ma ssirx xerrejja ta’ stabbiliment ieħor ta’ kreditu jew impriża ta’ investiment sabiex teżerċita l-kontroll tagħha skont ir-regolament dwar il-konċentrazzjonijiet. Tali prinċipju huwa konformi, b’mod partikolari, mal-punt 40 tal-komunikazzjoni dwar ir-ristrutturar.
               
            
                  (218)
               
               
                  Fir-rigward tal-kontribuzzjoni proprja ta’ Dexia u miżuri dwar is-swieq tal-qalba tagħha, il-Kummissjoni tikkonkludi li t-totalità tal-miżuri strutturali tal-pjan ta’ ristrutturar hija biżżejjed sabiex tillimita d-distorsjonijiet eċċessivi tal-kompetizzjoni kkawżati mill-għajnuniet inkwistjoni.
               
            
                  (219)
               
               
                  Finalment, Dexia għandha tirrispetta l-prinċipji ta’ remunerazzjoni pprovduti fil-kuntest tal-G-20 u istanzi nazzjonali kkonċernati f’dak li jikkonċerna r-remunerazzjoni tal-membri tal-kumitajiet ta’ ġestjoni u eżekuttivi ta’ Dexia u tal-entitajiet prinċipali operattivi tagħha.
               
            8.3.4.   SEGWITU TAL-MIŻURI
      
                  (220)
               
               
                  Il-Kummissjoni tinnota li l-komunikazzjoni dwar ir-ristrutturar tirrakkomanda, fil-punt 46, li jiġi trażmess rapport dettaljat regolarment mill-Istati Membri kkonċernati lill-Kummissjoni sabiex jippermetti lil din tal-aħħar tivverifika li l-għan ta’ ristrutturar jkun applikat b’konformità mal-impenn innotifikat. F’dan ir-rigward, il-Kummissjoni għandha tkun destinatarja tar-rapporti semestrali tal-espert indipendenti inkarigat mis-segwitu tal-pjan ta’ ristrutturar, qabel l-1 ta’ Ottubru u t-30 ta’ April ta’ kull sena.
               
            IX.   KONKLUŻJONIJIET
      
      
                  (221)
               
               
                  Il-Kummissjoni tikkonstata li l-Belġju, Franza u l-Lussemburgu implimentaw illegalment għajnuniet taħt forma ta’ żieda fil-kapital, ta’ garanzija u operazzjonijiet ta’ LA garantiti, bi ksur tal-Artikolu 108(3) tat-TFUE,
               
            
                  (222)
               
               
                  Fuq il-bażi tal-informazzjoni u l-impenji ikkomunikati lill-Kummissjoni mill-Istati Membri kkonċernati, il-Kummissjoni tawtorizza l-pjan ta’ ristrutturar ta’ Dexia u l-konverżjoni tal-għajnuniet ta’ urġenza għar-ristrutturar bil-kundizzjonijiet tal-Artikolu 2. Il-Kummissjoni tikkunsidra ugwalment li l-pjan ta’ ristrutturar jirrispondi għall-allegazzjonijiet ifformulati fl-ilment li ġie kkomunikat lilha, mingħajr preġudizzju għall-attur li jenfasizza d-drittijiet tiegħu għall-perjodu fejn l-għajnuniet inkwistjoni ma kienux awtorizzati,
               
            ADOTTAT DIN ID-DEĊIŻJONI:
      Artikolu 1
      1.   Il-miżuri implimentati mill-Belġju, Franza u l-Lussemburgu favur Dexia, għal ammont ta’ EUR 8,4 biljun, taħt forma ta’ żieda fil-kapital u ta’ għajnuna għat-trattament tal-assi deprezzati, u għal ammont ta’ EUR [95-135] biljun, taħt forma ta’ garanzija u operazzjoni insostenn tal-likwidità garantita (“Liquidity Assistance” jew LA), jikkostitwixxu għajnuniet mill-Istat skont l-Artikolu 107(1) tat-TFUE.
      2.   L-għajnuniet imsemmija huma kumpatibbli mas-suq intern bil-kundizzjonijiet previsti fl-Artikolu 2:
      Artikolu 2
      1.   Il-Belġju, Franza u l-Lussemburgu għandhom jirrispettaw l-impenji u l-kundizzjonijiet kollha msemmija fl-Anness I ta’ din id-deċiżjoni fit-termini stabbiliti.
      2.   Qabel kull ħlas ta’ imgħax fuq strumenti ibridi Tier 1 jew upper Tier 2 maħruġa qabel l-1 ta’ Frar 2010, u mill-aktar tard ġimgħatejn qabel il-bidu tat-terminu ta’ notifika ta’ ħlas tal-imgħax lill-investituri, Dexia għandha tinnotifika lill-Kummissjoni, sal-31 ta’ Diċembru 2011, bl-intenzjoni tagħha li tħallas tali imgħax u turi li l-ħlas imsemmi:
      
                  (i)
               
               
                  huwa obbligatorju;
               
            
                  (ii)
               
               
                  ma jistax jiġi diferit;
               
            
                  (iii)
               
               
                  mhuwiex diskrezzjonali u
               
            
                  (iv)
               
               
                  mhux ikkawżat awtomatikament permezz ta’ ħlas ta’ dividendi, tkun liema tkun il-forma, minn Dexia S.A. jew waħda mis-sussidjarji tagħha, bl-eċċezzjoni tal-ħruġ Tier 1 maħruġ minn DFL (kodiċi ISIN XS0273230572).
               
            Il-Kummissjoni tirriżerva d-dritt li ma tawtorizzax tali ħlas jekk waħda mill-erba’ kundizzjonijiet kumulattivi preċedenti ma tkunx sodisfatta.
      Artikolu 3
      Il-Belġju, Franza u l-Lussemburgu għandhom jinfurmaw lill-Kummissjoni, f’terminu ta’ xahrejn mid-data tan-notifika ta’ dan id-deċiżjoni, bil-miżuri meħudin sabiex ikunu konformi.
      Il-Belġju, Franza u l-Lussemburgu għandhom jikkomunikaw lill-Kummissjoni, matul it-terminu kollu tal-pjan ta’ ristrutturar u fuq bażi semestrali, rapport dettaljat dwar it-twettiq tal-pjan ta’ ristrutturar li jidher bl-impenn tagħhom innotifikat lill-Kummissjoni fid-9 ta’ Frar 2010 (magħqudin fl-Anness I ta’ din id-deċiżjoni). L-ewwel rapport għandu jiġi kkomunikat fi żmien sitt xhur mid-data ta’ din id-deċiżjoni.
      Artikolu 4
      Din id-deċiżjoni hija indirizzata lir-Renju tal-Belġju, ir-Repubblika Franċiża u l-Gran Dukat tal-Lussemburgu.
      
         Magħmul fi Brussell, is-26 ta’ Frar 2010.
         
            
               Għall-Kummissjoni
            
            Joaquín ALMUNIA
            
               Viċi President
            
         
      
      
         (1)  ĠU C 181, 4.8.2009, p. 42.
      
         (2)  Ara in-nota ta’ qiegħ il-paġna nru. 1.
      
         (3)  ĠU C 115 9.5.2008, p. 91.
      
         (4)  Ara in-nota ta’ qiegħ il-paġna nru. 1.
      
         (5)  Ara in-nota ta’ qiegħ il-paġna nru. 1.
      
         (6)  ĠU C 305 16.12.2009, p. 3.
      
         (*)  Informazzjoni kunfidenzjali […].
      
         (7)  Għal aktar tagħrif dwar l-attivitajiet u l-bejgħ ta’ FSA, il-Kummissjoni tirreferi għad-deċiżjoni tagħha tat-13 ta’ Marzu 2009.
      
         (8)  Dan ir-rapport ta’ maturità massima ma japplikax għall-obbligi emessi mill-adozzjoni tad-Deċiżjoni tal-Kummissjoni tat-30 ta’ Ottubru 2009.
      
         (9)  Ara: http://www.nbb.be/DOC/DQ/warandia/index.htm
      
         (10)  Moniteur belge tas-17 ta’ Ottubru 2008, edizzjoni 2, p. 55634 et sequitur.
      
         (**)  CES = Closed -end second mortgages / HELOC = Home equity line of credit
      
         (***)  CES = Closed -end second mortgages / HELOC = Home equity line of credit
      
         (11)  […]
      
         (12)  Il-finanzjamenti f’terminu qasir jinkludu: l-operazzjonijiet ta’ xiri lura (pensjonijiet mogħtija) ta’ kull natura (mal-banek ċentrali, bilaterali jew triparti), iċ-ċertifikati ta’ depożiti u karti kummerċjali, id-depożiti interbankarji, id-depożiti fiduċjarji, id-depożiti ta’ banek ċentrali kif ukoll il-finanzjamenti oħrajn ta’ bejgħ bl-ingrossa.
      
         (13)  L-obbligi tal-grupp ikkunsidrati f’dan il-proporzjon jinkludu l-istokk (i) f’terminu twil, tal-obbligi kollha fuq il-proprjetà maħruġa mill-grupp u ħruġ taħt format EMTN (garanziji, mhux garanziji u mqegħdin fis-suq interbankarju jew permezz tan-netwerk tal-bank li jbiegħ bl-imnut) u (ii) f’terminu qasir, mill-finanzjamenti kollha ta’ terminu qasir sal-bilanċ tal-grupp.
      
         (14)  Il-kapital ekonomiku huwa kkalkulat skont il-metodoloġija tal-Kumitat ta’ Basel fuq il-kontroll bankarju (ara: “International Convergence of Capital Measurement and Capital Standards: a Revised Framework” (Ġunju 2006)).
      
         (15)  L-Istati Membri kkonċernati kkomunikaw lill-Kummissjoni ittra ta’ Dexia datata mit-12 ta’ Frar 2010 li tikkonferma li ma jeżisti ebda titolu ta’ dejn ibridu jew subordinat maħruġ mill-entitajiet tal-grupp u li t-termini u kundizzjonijiet tiegħu jipprevedu obbligu ta’ ħlas ta’ imgħax (“coupon pusher”) fil-każ li fih Dexia SA tipproċedi għall-ħlas ta’ dividend f’ishma bl-eċċezzjoni biss tal-ħruġ ta’ EUR 500 miljun mwettaq minn Dexia Funding Lussemburgu SA mwettaq fl-2006 (kodiċi ISIN: XS0273230572).
      
         (16)  Dexia mhix mistennija tbiegħ il-holding tagħha fi Crediop bi prezz wisq baxx (inqas minn […] darba l-valur kontabbli fl-2010 u l-2011 u […] darba l-valur kontabbli fl-2012).
      
         (17)  Dexia mhix mistennija tbiegħ DBS bi prezz wisq baxx (inqas minn […] darba l-valur kontabbli fl-2010 u […] darba fl-2012).
      
         (18)  RAROC jirrifletti l-ispejjeż tad-diviżjoni PWB u li l-metodoloġija u l-kalkolu tal-RAROC u l-komponenti jkunu preċiżi.
      
         (19)  ĠU L 83 27.3.1999, p. 1.
      
         (20)  ĠU C 195 19.8.2009, p. 9.
      
         (21)  Deċiżjoni tal-Kummissjoni tal-5 ta’ Diċembru 2007, Northern Rock, każ NN 70/07, ĠU C 43 16.2.2008 u stqarrija għall-istampa IP/08/1557 tas-16 ta’ Frar 2008.
      
         (22)  Komunikazzjoni tal-Kummissjoni dwar ir-reviżjoni tal-metodu li jistabbilixxi r-rati ta’ referenza u ta’ skont, (ĠU C 14 19.1.2008, p. 6).
      
         (23)  ĠU C 72 26.3.2009, p. 1.
      
         (24)  ĠU C 244 1.10.2004, p. 2.
      
         (25)  Ara, f’dan is-sens, is-sentenza tas-16 ta’ Mejju 2002, Franza vs Il-Kummissjoni (sentenza msejħa “Stardust”), C-482/99, Ġabra P. I-4397, punti 52 u 58.
      
         (26)  Każ Franza vs Il-Kummissjoni iċċitata aktar ‘il fuq, paragrafi 52, 55 u 56.
      
         (27)  Sentenza Stardust iċċitata aktar ‘il fuq, paragrafi 56 u 57:
      
         
                     “(56)
                  
                  
                     Indikazzjonijiet oħrajn jistgħu, f’dak il-każ, ikunu pertinenti sabiex tiġi konkluża r-responsabbiltà mogħtija lill-Istati ta’ miżura ta’ għajnuna minn impriża pubblika, bħal, b’mod partikolari, l-integrazzjoni tagħha fl-istrutturi tal-amministrazzjoni pubblika, l-integrazzjoni tal-impriża fl-istrutturi tal-amministrazzjoni pubblika, in-natura tal-attivitajiet tagħha u l-eżerċizzju ta’ dawn fuq is-suq f’kundizzjonijiet normali ta’ kompetizzjoni ma’ operaturi privati mill-istatus ġuridiku tal-impriża, li tirrileva mid-dritt pubbliku jew mid-dritt komuni tal-kumpaniji, l-intensità tat-tutela eżerċitata mill-awtoritajiet pubbliċi fuq il-ġestjoni tal-impriża jew kwalunkwe indikatur ieħor li jindika, fil-każ konkret, involviment tal-awtoritajiet pubbliċi jew l-improbabbiltà ta’ nuqqas ta’ involviment fl-adozzjoni ta’ miżura, ugwalment fil-kuntest tal-kobor ta’ din, għal kontenut tagħha jew għall-kundizzjonijiet li tinkludi.
                  
               
                     (57)
                  
                  
                     L-unika ċirkostanza li impriża pubblika kienet kostitwita taħt il-forma ta’ kumpanija ta’ kapitali ta’ dritt komuni ma tistax, fil-kuntest tal-awtonomija li din il-forma ġuridika tkun suxxettibbli li tagħtiha, tkun ikkunsidrata bħala suffiċjenti sabiex jiġi ekluż li miżura ta’ għajnuna meħuda minn tali kumpanija tkun attribwibbli għall-Istat (ara, f’dan is-sens, is-sentenza tal-21 ta’ Marzu 1991, L-Italja vs Il-Kummissjoni, C-305/89, iċċitata aktar ‘il fuq, punt 13). Fil-fatt, l-eżistenza ta’ sitwazzjoni ta’ kontroll u l-possibbiltajiet reali ta’ eżerċizzju ta’ influwenza dominanti li li għandha fil-prattika tostakola l-esklużjoni qabel xejn kull attribuzzjoni għall-Istat ta’ miżura meħuda minn tali kumpanija u, konsegwentement, ir-riskju li jiġu evitati regoli tat-Trattat rigward l-għajnuniet mill-Istat, minkejja l-pertinenza bħala tali tal-forma ġuridika tal-impriża pubblika bħala indikatur, fost oħrajn, li jippermetti l-istabbiliment f’każ konkret l-involviment ta’ Stat jew le.”
                  
               
      
         (28)  Fis-sentenza msejħa “Air France”, dawn l-element kienu biżżejjed sabiex jiġġustifikaw li s-CDC tkun ikkunsidrata bħala stabbiliment li jappartjeni għas-settur pubbliku, u li l-komportament tiegħu huwa attribwibbli għall-Istat (ara b’mod partikolari l-punti 58 sa 61 tas-sentenza tat-12 ta’ Diċembru 1996, Air France vs Il-Kummissjoni, T-358/94, Ġabra p. II-2019).
      
         (29)  Ara, b’mod partikolari, is-sentenza tal-Qorti tal-Ġustizzja tat-2 ta’ Frar 1988, Van der Kooy et vs Il-Kummissjoni, 67, 68 u 90/85, Ġabra p. 219, punt 36.
      
         (30)  Il-Kummissjoni ppreċiżat mill-ewwel ittra lill-Istati Membri tas-17 ta’ Settembru 1984 (SG(84) D/11853) rigward l-applikazzjoni tal-Artikoli 92 u 93 tat-Trattat KEE għall-holdings detenuti mill-awtoritajiet pubbliċi fil-kapital ta’ impriżi, li l-prinċipju tal-investitur privat f’ekonomija tas-suq japplika biss f’ċirkostanzi normali tas-suq. Il-Qorti tal-Ġustizzja kkonfermat dan il-punt fis-sentenza tagħha WestLB tas-6 ta’ Marzu 2003 T-228/99 u T-233/99, Westdeutsche Landesbank Girozentrale vs Il-Kummissjoni, Ġabra 2003, p. II-435, punt 267.
      
         (31)  Ara s-sentenza Meura tal-10.7.1986, Il-Belġju vs Il-Kummissjoni, Ġabra 1986, p. 2263, punt 14.
      
         (32)  Ara d-deċiżjonijiet tal-Kummissjoni tal-2005 rigward ir-rikapitalizzazzjoni tal-“Landesbanken” Ġermaniżi, bħalma huma NN 71/05, HSH Nordbank, u NN 72/05, Bayern LB, li għadhom ma ġewx ippubblikati fil-ĠU. Ara ugwalment id-deċiżjoni li tat fil-każ Shetland Shellfish (Deċiżjoni (KE) 2005/336, (ĠU L 81, 18.3.2006, p. 36)), il-Kummissjoni rrifjutat żewġ rapporti prodotti mill-awtorità pubblika tal-Gżejjer Shetland għall-investiment, li kienu fihom kont tar-riżultati mbassra, bilanċ imbassar u tabella tal-flussi ta’ teżorerija mbassra għas-snin 2000, 2001 u 2002. Ir-Renju Unit argumenta dwar il-karattru ex-ente tal-istudji u l-karattru “konservattiv u prudenti” tas-suppożizzjonijiet li fuqhom jibbażaw irwieħhom, iżda l-Kummissjoni kkonkludiet li huma kienu jiġu kkunsidrati bħala insuffiċjenti minn investitur privat f’ekonomija tas-suq, minkejja l-ammonti relattivament modesti inkwistjoni.
      
         (33)  Sentenza West LB iċċitata aktar ‘il fuq, punt 255.
      
         (34)  ĠU C 270 25.10.2008, p. 8.
      
         (35)  Ara ugwalment id-Deċiżjoni Northern Rock u l-istqarrija għall-istampa IP/08/1557.
      
         (36)  6,376 – (0,150 + 0,350 + 0,288 + 0,376) = EUR 5,212 biljun.
      
         (37)  ĠU C 14 19.1.2008, p. 6.
      
         (38)  L-ammont massimu tal-obbligi ta’ Dexia koperti mill-garanzija qatt ma qabeż EUR 100 biljun anki bejn id-9 ta’ Ottubru 2008 u l-1 ta’ Novembru 2009, perjodu li matulu l-ammont massimu skont il-ftehim ta’ garanzija kien ta’ EUR 150 biljun. L-ammont massimu ta’ garanziji użat minn Dexia huwa ta’ EUR 95,6 biljun, ammont irreġistrat fis-27 ta’ Mejju 2009.
      
         (39)  Ara l-punt 20.
      
         (40)  Ara b’mod partikolari d-deċiżjoni tal-Kummissjoni tal-15 ta’ Diċembru 2009, LBBW, każ C17/09, (għadha ma ġietx ippubblikata) u l-istqarrija għall-istampa IP/09/1927 tal-15 ta’ Diċembru 2009.
      
         (41)  Bir-rata tal-kambju ta’ 1 EUR għal 1,2816 USD applikabbli fit-30 ta’ Jannar 2009.
      
         (42)  Ara b’mod partikolari d-deċiżjonijiet tal-Kummissjoni fil-kawżi dwar għajnuna mill-Istat N 574/08, Garantie Fortis, (ĠU C 38 17.2.2009, p. 2); NN 42/08, Fortis, (ĠU C 80 3.4.2009, p. 7); NN 57/09, għajnuniet ta’ urġenza fir-rigward ta’ Ethias (ĠU C 176 29.7.2009, p. 1); C 18/09 KBC, (ĠU C 216 10.9.2009, p. 10); deċiżjoni tat-18 ta’ Novembru 2009 C 18/09 KBC, li għadha ma ġietx ippubblikata; N 548/08, Miżuri ta’ finanzjament mill-ġdid fir-rigward tal-istituzzjonijiet finanzjarji - Franza (ĠU C 123 3.6.2009, p. 1); N 251/2009, Estensjoni tal-arranġamenti ta’ rifinanzjament fir-rigward tal-istituzzjonijiet finanzjarji - Franza, (ĠU C 174 28.7.2009, p. 2); N 613/08, Arranġamenti ta’ infurzar tal-fondi proprji - Franza, (ĠU C 106 8.5.2009, p. 15); N 29/09, Emenda għas-sistema ta’ infurzar tal-fondi proprji – Franza, (ĠU C 116 21.5.2009, p. 5); C 123/09, Emenda għas-sistema ta’ infurzar tal-fondi proprji – Franza, (ĠU C 123 3.6.2009, p. 3); N 23/09, Sistema temporanja relatata mal-għajnuniet taħt fprma ta’ garanziji - Franza, (ĠU C 62 17.3.2009, p. 11); N 128/09, Sistema temporanja ta’ garanzija bl-għan ta’ rkupru ekonomiku – Il-Lussemburgu, (ĠU C 106 8.5.2009, p. 9).
      
         (43)  Ara b’mod partikolari l-punt 31 tal-komunikazzjoni dwar ir-ristrutturar.
      
         (44)  Ara l-premessa 64.
      
         (45)  Pereżempju, fil-każ tal-EUR 161,7 biljun f’assi li kienu jagħmlu d-diviżjoni LPMD fil-31 ta’ Diċembru 2009, 97 % għandhom klassifikazzjoni ta’ “investment grade” (AAA 32 %, AA 28 %, A 25 %, BBB 12 %).
      
         (46)  Fit-30 ta’ Settembru 2009.
      
         (47)  Ara b’mod parikolari: Il-Kumitat ta’ Basel dwar il-kontroll bankarju, International framework for liquidity risk measurement, standards and monitoring (Consultative Document), Diċembru 2009.
      
         (48)  Ara l-punt 9 tal-Anness I ta’ din id-deċiżjoni.
      
         (49)  Ara “State aid: Commission recalls rules concerning Tier 1 and Tier 2 capital transactions for banks subject to a restructuring aid investigation”, MEMO/09/441 tat-8 ta’ Ottubru 2009 disponibbli fuq il-websajt tal-Kummissjoni fl-indirizz li ġej: http://europa.eu/rapid/pressReleasesAction.do?reference=MEMO/09/441&format=HTML&aged=0&language=FR&guiLanguage= fr
      
         (50)  Ara b’mod partikolari d-deċiżjoni tal-Kummissjoni mogħtija fir-rigward ta’ konċentrazzjonijiet fil-każ M. 2400 (Dexia/Artesia). F’dan id-deċiżjoni, il-Kummissjoni tirrileva li Dexia tikkostitwixxi attur iperdominanti fis-suq Belġjan, b’sehem fis-suq ta’ 80 sa 85 % mis-suq nazzjonali tal-finanzjament tal-“awtoritajiet lokali” u ta’ 65 sa 70 % jekk l-awtoritajiet mhux lokali bħar-reġjuni u l-komunitajiet jittieħdu ugwalment inkunsiderazzjoni).
      
         (51)  Fi Franza skont l-informazzjoni għad-dispożizzjoni tal-Kummissjoni, Dexia Crédit Local żżomm l-akbar sehem, jiġifieri [40-45 %], tal-istokk ta’ tislif f’terminu twil lill-komunitajiet lokali, fejn il-kompetituri prinċipali huma l-Caisses d’épargne (madwar 20 %), il-Crédit Agricole (madwar 15 %), is-Société Générale u l-BNP Paribas.
      
         (52)  Iż-żewġ atturi l-oħrajn huma Intesa SanPaolo (14 %) u BNL (10 %). L-Italja, skont l-informazzjoni għad-dispożizzjoni tal-Kummissjoni, erba’ gruppi bankarji jaqsmu 80 % tas-suq, b’Dexia fit-tieni post (madwar [20-30] %) wara Cassa Depositi u Prestiti (“CDP”).
      
         (53)  Ċertu għadd ta’ elementi għandhom tendenza li jindikaw, fost oħrajn, li s-sejħiet ta’ offerti mhumiex dejjem organizzati b’mod trasparenti u miftuħ u li l-ispejjeż tat-trasferimenti huma pjuttost għoljin għall-komunitajiet lokali (b’mod partikolari mill-fatt li l-banek operaturi storiċi joffru firxa sħiħa ta’ servizzi lill-komunitajiet, bħal servizzi ta’ ġestjoni tat-teżorerija, li l-finanzjament tagħhom huwa biss wieħed mill-elementi).
      
         (54)  Ara l-punt 2 tal-Anness I ta’ din id-deċiżjoni.
      
         ANNESS I
         
            IMPENJI TAL-ISTATI MEMBRI KKONĊERNATI NNOTIFIKATI FID-9 TA’ FRAR 2010
         
         
            Impenji relatati ma’ aġir
         
         
                  
                     1.
                  
                  
                     Sakemm ma jkunx hemm dispożizzjoni kuntrarja, l-impenji ta’ hawn isfel, minbarra l-impenji fil-punt 7 ta’ hawn isfel, japplikaw sal-31 ta’ Diċembru 2014.
                  
               
                  
                     2.
                  
                  
                     Sal-31 ta’ Diċembru 2011 Dexia SA u s-sussidjarji li tagħhom hija għandha l-kontroll esklussiv jew konġunt (“Dexia”) ma għandhomx ikunu x-xerrejja ta’ aktar minn 5 % tal-kapital azzjonarju ta’ istituzzjonijiet oħrajn ta’ kreditu jew impriżi ta’ investiment (skont id-Direttiva 2009/34/KE tal-21 ta’ April 2004 li tikkonċerna s-swieq ta’ strumenti finanzjarji) jew kumpaniji ta’ assigurazzjoni, minbarra bl-awtorizzazzjoni tal-Kummissjoni.
                     L-impenn preċedenti ma jostakolax, soġġett għal qbil minn qabel tal-Kummissjoni, ix-xiri minn Dexia ta’ holding bi ħlas fil-forma ta’ injezzjoni ta’ holdings jew attivitajiet imwettqa fil-kuntest ta’ operazzjoni ta’ bejgħ jew ġbir flimkien (permezz ta’ amalgamazzjoni jew injezzjoni) ta’ assi jew attivitajiet, sakemm, bl-istess suppożizzjoni, il-holding imsemmi ma jagħtix lil Dexia l-kontroll esklussiv jew konġunt tal-entità benefiċjarja tal-injezzjoni jew li tirriżulta mill-amalgamazzjoni.
                     Dexia għandha tinforma minn qabel lill-Kummissjoni b’kull proġett ta’ xiri, inkluż kull proġett maħsub minn impriżi li Dexia tikkontrolla b’mod konġunt.
                  
               
                  
                     3.
                  
                  
                     
                                 a.
                              
                              
                                 Dexia tipprojbixxi lilha nnifisha li ssellef lill-klijenti tagħha PWB sa livell ta’ “risk-adjusted return on capital” (RAROC) ta’ inqas minn 10 %. Il-kalkolu tar-RAROC jirrapporta l-marġni netta wara t-taxxi fuq il-kapital ekonomiku. Skont din l-ittra ta’ rbit:
                                 
                                             i.
                                          
                                          
                                             il-marġni gross hija d-differenza bejn il-marġni fatturata lill-klijent (espressa fil-punti bażi ‘l fuq mir-rata ta’ referenza IBOR) u l-ispiża ta’ finanzjament ta’ Dexia (espressa fil-punti bażi ‘l fuq mir-rata ta’ referenza IBOR) irrappreżentat mill-prezz ta’ trasferiment intern.
                                          
                                       
                                             ii.
                                          
                                          
                                             il-prezz ta’ trasferiment intern għandu jirrifletti l-ispiża stmata ta’ finanzjament ġdid ta’ Dexia li jieħu inkunsiderazzjoni karatteristiċi ta’ tislif (maturità, eliġibbiltà għar-rifinanzjament permezz ta’ bonds koperti, eċċ.) lill-klijenti PWB.
                                          
                                       
                                             iii.
                                          
                                          
                                             il-marġni netta hija għall-marġni gross imnaqqsa (i) minn spejjeż ta’ kull natura (spejjeż ġenerali, spejjeż tal-paga, spejjeż operattivi, deprezzamenti, eċċ.) stmati fuq il-bażi tal-osservazzjoni tal-ispejjeż tal-attività ta’ tislif lill-klijenti PWB, (ii) minn spiża tar-riskju medju kkalkulat għal kull tranżazzjoni fl-osservanza tal-metodoloġija Basel II (spiża medja tar-riskju fuq perjodu twil) u (iii) minn spiża tat-taxxa. Il-kapital ekonomiku huwa kkalkulat skont il-metodoloġija Basel II.
                                          
                                       
                           
                                 b.
                              
                              
                                 Espert Indipendenti għandu jitqabbad, skont il-modalitajiet imsemmija fil-punt 17 hawn isfel, sabiex jivverifika kull sitt xhur li:
                                 
                                             i.
                                          
                                          
                                             Ir-RAROC skont din l-ittra ta’ rbit u l-komponenti tagħha (spejjeż ta’ finanzjamenti ġodda, spejjeż ġenerali, spejjeż tal-paga, spejjeż operattivi, deprezzamenti, spiża tar-riskju, spiża tat-taxxi, eċċ.) jirrifletti l-kontribuzzjoni tal-attività ta’ tislif lill-klijenti PWB għall-profitabbiltà tal-grupp,
                                          
                                       
                                             ii.
                                          
                                          
                                             Il-kalkolu tar-RAROC huwa preċiż, u
                                          
                                       
                                             iii.
                                          
                                          
                                             Il-metodoloġija hija rrispettata.
                                          
                                       
                           
                                 c.
                              
                              
                                 L-Espert Indipendenti jivverifika kull sitt xhur li l-impenn mogħti fil-punt 3.a. huwa rrispettat.
                              
                           
                                 d.
                              
                              
                                 L-Espert Indipendenti għandu jkollu aċċess għar-regoli ta’ proċedura interna ta’ Dexia li jippreċiża u jiġġeneralizza l-użu tar-RAROC (skont din l-ittra ta’ rbit) u għal-lista u l-kundizzjonijiet ta’ kull tislif mogħti minn Dexia lill-klijenti PWB tagħha.
                              
                           
               
                  
                     4.
                  
                  
                     Dexia għandha tnaqqas sa żero l-ammont ta’ finanzjamenti attwalment għad-dispiżizzjoni tas-sussidjarja Torka tagħha DenizBank mhux aktar tard mit-30 ta’ Ġunju 2011 u tintrabat li ma ttiha l-ebda finanzjament intragrupp ġdid sal-31 ta’ Diċembru 2014.
                  
               
                  
                     5.
                  
                  
                     Dexia għandha tnaqqas il-parti ta’ finanzjamenti f’terminu qasir fil-bilanċ tagħha u żżid it-terminu medju ta’ ħajja tal-finanzjamenti tagħha f’terminu twil. Ir-rispett ta’ dan l-impenn ikun evalwat globalment permezz ta’ tliet indikaturi kwantitattivi. F’dan il-kuntest:
                     
                                 a.
                              
                              
                                 Dexia għandha żżomm il-proporzjon “finanzjamenti fuq terminu qasir ta’ żmien/total tal-karta tal-bilanċ”, definit fl-Anness II ta’ din id-deċiżjoni, minn 30 % fil-31 ta’ Diċembru 2009 sa livell inqas minn jew ugwali għal 23 % fil-31 ta’ Diċembru 2010, inqas minn jew ugwali għal 20 % fil-31 ta’ Diċembru 2011, inqas minn jew ugwali għal 14 % fil-31 ta’ Diċembru 2012, inqas minn jew ugwali għal 13 % fil-31 ta’ Diċembru 2013 u inqas minn jew ugwali għal 11 % fil-31 ta’ Diċembru 2014. Għall-iskopijiet ta’ dan l-impenn, il-proporzjon għandu jiġi ugwalment segwit f’medja annwali fuq il-perjodu kollu ta’ referenza.
                              
                           
                                 b.
                              
                              
                                 Dexia għandha żżid it-terminu tal-finanzjamenti tagħha u tnaqqas il-medda tat-terminu filwaqt li żżom it-terminu medju ta’ ħajja tal-obbligi tal-grupp hekk kif definiti fl-Anness II ta’ din id-deċiżjoni, sa livell ogħla minn jew ugwali għal-livelli ta’ hawn isfel:
                                 
                                             (snin)
                                          
                                       
                                             31.12.2009
                                          
                                          
                                             31.12.2010
                                          
                                          
                                             31.12.2011
                                          
                                          
                                             31.12.2012
                                          
                                          
                                             31.12.2013
                                          
                                          
                                             31.12.2014
                                          
                                       
                                             […]
                                          
                                          
                                             […]
                                          
                                          
                                             […]
                                          
                                          
                                             […]
                                          
                                          
                                             […]
                                          
                                          
                                             […]
                                          
                                       
                           
                                 c.
                              
                              
                                 Dexia għandha żżid is-sorsi ta’ finanzjamenti stabbli tagħha. Proporzjon, li n-numeratur tiegħu huwa ugwali għas-somma tal-finanzjament taħt forma ta’ “bonds koperti”, tal-finanzjament taħt forma ta’ kontijiet kummerċjali “RCB” u “PWB” u li d-denominatur tagħhom huwa ugwali għas-somma tal-assi kollha tal-grupp Dexia, għandu jiġi kkalkulat. Dan il-proporzjon, ugwali għal 36 % fil-31 ta’ Diċembru 2009, għandu jkun ogħla minn jew ugwali għal 40 % fil-31 ta’ Diċembru 2010, ogħla minn jew ugwali għal 45 % fil-31 ta’ Diċembru 2011, ogħla minn jew ugwali għal 53 % fil-31 ta’ Diċembru 2012, ogħla minn jew ugwali għal 55 % fil-31 ta’ Diċembru 2013 u ogħla minn jew ugwali għal 58 % fil-31 ta’ Diċembru 2014.
                              
                           
               
                  
                     6.
                  
                  
                     Sal-31 ta’ Ottubru 2014, Dexia:
                     
                                 (i)
                              
                              
                                 ma għandhiex tuża l-istatus tagħha ta’ bank benefiċjarju ta’ garanzija mill-Istati għal xi wħud mill-impenji tagħha għal skopijiet ta’ reklamar kummerċjali lejn terzi minbarra Terzi Benefiċjarji; u
                              
                           
                                 (ii)
                              
                              
                                 ma għandhiex tuża l-garanzija għal operazzjonijiet ta’ arbitraġġ puri.
                              
                           
               
                  
                     7.
                  
                  
                     Minn issa sat-30 ta’ Ġunju 2010, Dexia għandha timplimenta linja ta’ rappurtar imsemmi “Legacy Portfolio Management Division”. L-assi assenjati f’din il-linja għandhom jitqiegħdu f’ġestjoni estintiva jew jinbiegħu fil-kuntest tal-impenn imsemmi fil-punt 13.n. hawn isfel. Dawn l-assi għandhom ikunu dawn li ġejjin: (i) il-portafolli CSP/PSP (għal ammont stmat ta’ madwar EUR 134 biljun fil-31 ta’ Diċembru 2009), (ii) il-portafoll FP (għal ammont stmat ta’ madwar EUR 10,7 biljun fil-31 ta’ Diċembru 2009) u (iii) il-portafoll “non-core PWB loans” (għal ammont stmat ta’ madwar EUR 17-il biljun fil-31 ta’ Diċembru 2009). Il-finanzjamenti miġburin minn Dexia u li jibbenefikaw mill-garanzija ta’ finanzjament għandhom ikunu integralment assenjati f’din il-linja.
                  
               
                  
                     8.
                  
                  
                     Dexia għandha tillimita l-ammont ta’:
                     
                                 a.
                              
                              
                                 kull forma ta’ dividendi distribwiti minn Dexia SA abbażi tal-ishma ordinarji tagħha, u
                              
                           
                                 b.
                              
                              
                                 kull rimbors diskrezzjonali antiċipat jew ħlas ta’ imgħax fuq strumenti ibridi Tier 1 jew strumenti Tier 2 (i) maħruġ minn entitajiet li tagħhom Dexia għandha l-kontroll esklussiv (ii) miżmuma minn persuni jew entitajiet minbarra, Dexia SA u s-sussidjarji tagħha u (iii) li l-ħlas jew l-eżerċizzju tagħhom huwa diskrezzjonali fl-applikazzjoni ta-dispożizzjonijiet kuntrattwali fir-rigward ta’ dawn l-istrumenti,
                                 b’talimod li, wara d-distribuzzjoni jew il-ħlas previst (u bit-teħid inkunsiderazzjoni tal-ħlasijiet eventwali magħmulin obbligatorji minħabba l-ħlas ta’ dividend abbażi tal-ishma ordinarji), il-Core Tier 1 tal-grupp Dexia (ikkalkulat b’referenza għall-aħħar kontijiet annwali konsolidati ppreparati skont l-istandards IFRS)
                                 
                                             i.
                                          
                                          
                                             ikun ogħla minn jew ugwali għal-livell ta’ hawn isfel u;
                                             
                                                         31.12.2009
                                                      
                                                      
                                                         31.12.2010
                                                      
                                                      
                                                         31.12.2011
                                                      
                                                      
                                                         31.12.2012
                                                      
                                                      
                                                         31.12.2013
                                                      
                                                      
                                                         31.12.2014
                                                      
                                                   
                                                         10,7  %
                                                      
                                                      
                                                         10,6  %
                                                      
                                                      
                                                         […] %
                                                      
                                                      
                                                         […] %
                                                      
                                                      
                                                         […] %
                                                      
                                                      
                                                         […] %
                                                      
                                                   
                                       
                                             ii.
                                          
                                          
                                             ikun ogħla minn jew ugwali għas-somma ta’:
                                             
                                                         (i)
                                                      
                                                      
                                                         12,5 % tal-assi ppeżati mir-riskji (risk weighted assets) tal-Legacy Portfolio Management Division hekk kif definit fil-punt 7. hawn isfel u
                                                      
                                                   
                                                         (ii)
                                                      
                                                      
                                                         9,5 % tal-assi ppeżati mir-riskji (risk weighted assets) tal-attivitajiet l-oħrajn tal-grupp (il-“Core Division”).
                                                      
                                                   L-impenn preċedenti:
                                             
                                                         (i)
                                                      
                                                      
                                                         huwa mingħajr preġudizzju għall-eżiġenza ta’ benefiċċji distribwibbli (skont l-Artikolu 617 tal-Kodiċi tal-Kumpaniji Belġjani) fil-livell ta’ Dexia;
                                                      
                                                   
                                                         (ii)
                                                      
                                                      
                                                         huwa mingħajr preġudizzju għall-operazzjonijiet li għalihom Dexia tkun legalment marbuta li tipproċedi fuq strumenti ibridi Tier 1 jew Tier 2 jew operazzjonijiet li għalihom Dexia hija marbuta li tipproċedi fuq tali strumenti skont kuntratti konklużi qabel l-1 ta’ Frar 2010;
                                                      
                                                   
                                                         (iii)
                                                      
                                                      
                                                         għandu jiġi rivedut f’każ ta’ bidla sinifikanti fid-definizzjoni tal-fondi proprji prudenzjali u tal-istandards kontabbli applikabbli għal Dexia; u
                                                      
                                                   
                                                         (iv)
                                                      
                                                      
                                                         japplika għal kull distribuzzjoni mwettqa sal-31 ta’ Diċembru 2014.
                                                      
                                                   
                                       
                           
               
                  
                     9.
                  
                  
                     Barra minn hekk, mingħajr preġudizzju għall-operazzjonijiet li għalihom Dexia tkun legalment marbuta li tipproċedi, jew operazzjonijiet li għalihom hija tkun marbuta li tipproċedi skont il-kuntratti konklużi qabel l-1 ta’ Frar 2010, fuq strumenti ibridi Tier 1 jew Tier 2, Dexia għandha tastjeni sal-31 ta’ Diċembru 2011:
                     
                                 a.
                              
                              
                                 milli tipproċedi għall-ħlas ta’ imgħax fuq strumenti ibridi Tier 1 jew strumenti Tier 2 miżmuma minn persuni jew entitajiet minbarra Dexia SA u s-sussidjarji tagħha u li l-ħlas tagħhom huwa diskrezzjonali fl-applikazzjoni tad-dispożizzjonijiet kuntrattwali b’relazzjoni ma’ dawn l-istrumenti;
                              
                           
                                 b.
                              
                              
                                 milli tapprova jew tivvota fir-rigward tal-ħlas ta’ kull forma ta’ dividend minn kull entità li fuqha Dexia SA teżerċita direttament jew indirettament il-kontroll esklussiv (inklużi l-entitajiet miżmuma 100 %) meta tali ħlas iwassal għal obbligu ta’ ħlas ta’ imgħax duq strumenti ibridi Tier 1 jew strumenti Tier 2 miżmuma minn persuni minbarra Dexia SA u s-sussidjarji tagħha; u
                              
                           
                                 c.
                              
                              
                                 milli teżerċita għażla diskrezzjonali ta’ rimbors antiċipat fuq l-istrumenti ibridi Tier 1 jew strumenti Tier 2 imsemmija fil-punt a. hawn fuq.
                              
                           Dexia SA għandha tastjeni milli tipproċedi għad-distribuzzjoni ta’ dividendi fuq l-ishma ordinarji tagħha sal-31 ta’ Diċembru 2011. Din il-projbizzjoni ma għandhiex tapplika għad-distribuzzjonijiet ta’ dividendi kompletament imwettqa b’attribuzzjoni ta’ ishma ġodda, sakemm l-ammont ta’ dawn id-distribuzzjonijiet ikunu (i) konformi mal-punt 8. hawn fuq u (ii) inqas minn jew ugwali għal 40 % tar-riżultat nett imwettaq minn Dexia SA abbażi tas-sena finanzjarja 2009 f’dak li jikkonċerna d-distribuzzjonijiet imwettqa fl-2010 u inqas minn jew ugwali għal 40 % tar-riżultat nett imwettaq minn Dexia SA abbażi tas-sena finanzjarja 2010 f’dak li jikkonċerna d-distribuzzjonijiet imwettqa fl-2011.
                  
               
                  
                     10.
                  
                  
                     Dexia għandha tkompli timplimenta l-prinċipji ta’ remunerazzjoni pprovduti fil-kuntest tal-G-20 u l-istanzi nazzjonali kkonċernati f’dak li jikkonċerna r-remunerazzjoni tal-membri tal-kumitajiet ta’ ġestjoni u eżekuttivi ta’ Dexia SA u tal-entitajiet prinċipali operattivi tal-grupp Dexia.
                  
               
                  
                     11.
                  
                  
                     B’konformità mal-pjan ta’ ristrutturar sottomess fis-17 ta’ Diċembru 2009 Dexia:
                     
                                 a.
                              
                              
                                 Fil-politika ta’ produzzjoni ġdida tagħha, għandha tnaqqas il-produzzjoni ġdida PWB għal EUR 12-il biljun fl-2009, EUR 15-il biljun fl-2010 u EUR 18-il biljun mill-2011 sal-2014;
                              
                           
                                 b.
                              
                              
                                 għandha tnaqqas l-ispejjeż operattivi ta’ 15 % qabel il-31 ta’ Diċembru 2012;
                              
                           
                                 c.
                              
                              
                                 fl-attivitajiet ta’ kummerċ tagħha, għandha tiżgura li ma tiħux riskji għal kont proprju li ma jkunux konformi mal-għan ta’ ritorn għall-vijabbiltà abbażi ta’ maniġġjar prudenti. Konsegwentement, Dexia għandha tnaqqas l-attivitajiet ta’ kummerċ tagħha (tnaqqis ta’ 44 % tal-valur f’riskju medju annwali, li kien ta’ EUR 126 biljun fl-2008) u għandha ttemm l-attivitajiet ta’ kummerċ għal kont proprju tagħha mid-data tad-deċiżjoni tal-Kummissjoni;
                              
                           
                                 d.
                              
                              
                                 għandha tirrinunzja b’mod definittiv, b’effett immedjat mid-data tad-deċiżjoni tal-Kummissjoni, għall-benefiċċju tal-obbligu konvertibbli Dexia BIL ta’ EUR 376 miljun li l-Lussemburgu intrabat li jissottoskrivi f’Settembru 2008.
                              
                           
               
            Garanzija ta’ finanzjament
         
         
                  
                     12.
                  
                  
                     Ir-rikors minn Dexia għall-garanzija ta’ finanzjament hekk kif estiża bil-klawżola addizzjonali tal-14 ta’ Ottubru 2009 (“il-Garanzija”) għandu jkun limitat fil-kundizzjonijiet li ġejjin:
                     
                                 a.
                              
                              
                                 Għandha tintemm il-possibbiltà għal Dexia milli tibbenefika mill-Garanzija għall-kuntratti ta’ kontijiet kollha konklużi mill-31 ta’ Marzu 2010;
                              
                           
                                 b.
                              
                              
                                 Għandha tintemm il-possibbiltà għal Dexia milli tibbenefika mill-Garanzija ta’ finanzjament għall-ħruġ kollu f’terminu qasir (inqas minn sena) imwettaq mill-31 ta’ Mejju 2010;
                              
                           
                                 c.
                              
                              
                                 Għandha tintemm il-possibbiltà għal Dexia milli tibbenefika mill-Garanzija ta’ finanzjament għall-ħruġ jew il-kuntratti kollha mwettqa jew konklużi mit-30 ta’ Ġunju 2010;
                              
                           
                                 d.
                              
                              
                                 L-ammont totali tal-ammonti pendenti garantiti fl-ebda mument ma jkun jista’ jaqbeż l-EUR 100 biljun;
                              
                           
                                 e.
                              
                              
                                 Matul il-perjodu ta’ applikazzjoni tal-Garanzija, Dexia toħroġ lill-Istati remunerazzjoni addizjonali fuq l-ammont żejjed f’każ ta’ qbiż tal-limiti li ġejjin ta’ ingranaġġi pendenti garantiti:
                                 
                                             Limitu/porzjon (ingranaġġi pendenti garantiti f’EUR biljuni)
                                          
                                          
                                             60-70]
                                          
                                          
                                             [70-80]
                                          
                                          
                                             [80-100]
                                          
                                       
                                             Remunerazzjoni supplimentari tal-qbiż fil-punti bażi
                                          
                                          
                                             + 50
                                          
                                          
                                             + 65
                                          
                                          
                                             + 80
                                          
                                       
                           
               
            Bejgħ u ġestjoni estintiva
         
         
                  
                     13.
                  
                  
                     Dexia għandha tipproċedi għall-bejgħ ta’ assi li tagħhom huma pprovduti l-lista u l-kalendarju minn issa ’il quddiem:
                     
                                 a.
                              
                              
                                 Bejgħ jew introduzzjoni fl-ekwità pubblika tal-holding ta’ 70 % detenuta mill-grupp fis-sussidjarja Taljana tagħha, Crediop, minn issa sal-31 ta’ Ottubru 2012. B’applikazzjoni tal-punt 15 tal-Komunikazzjoni dwar ir-ristrutturazzjonijiet Bankarji, Dexia mhix obbligata tbiegħ il-holding tagħha fi Crediop għal prezz baxx wisq (inqas minn […] darbiet il-valur kontabbli fl-2010 u l-2011 u […] darbiet il-valur kontabbli fl-2012).
                              
                           
                                 b.
                              
                              
                                 Bejgħ minn issa sat-30 ta’ Ġunju 2010 ta’ Dexia Epargne-Pension (DEP), sissidjarja Franċiża ta’ DIB (Dexia Insurance Belgium) attiva fl-oqsma tal-assigurazzjoni tal-ħajja u l-inġinerija soċjali. Il-firma tal-ftehim ta’ bejgħ sar fid-9 ta’ Diċembru 2009 u l-bejgħ għandu jitwettaq matul l-ewwel semestru tal-2010.
                              
                           
                                 c.
                              
                              
                                 Bejgħ jew introduzzjoni fl-ekwità pubblika fil-31 ta’ Diċembru 2010 tal-holding ta’ 51 % ta’ Dexia f’AdInfo, sussidjarja attiva fil-forniment ta’ servizzi informatiċi għall-komunitajiet lokali fil-Belġju.
                              
                           
                                 d.
                              
                              
                                 Bejgħ tal-holding ta’ Dexia f’SPE qabel il-31 ta’ Diċembru 2010.
                              
                           
                                 e.
                              
                              
                                 Bejgħ tal-holding ta’ 20 % ta’ Dexia fil-Crédit du Nord. Dan il-bejgħ twettaq fil-11 ta’ Diċembru 2009 (trasferiment effettiv tat-titoli u l-flus kontanti).
                              
                           
                                 f.
                              
                              
                                 Għeluq bil-bidu tal-2010 ta’ madwar 80 aġenzija fil-Belġju fil-kuntest tal-mudell ġdid ta’ distribuzzjoni tal-grupp.
                              
                           
                                 g.
                              
                              
                                 Waqfien tal-attivitajiet li ġejjin ta’ RCB International:
                                 
                                             i
                                          
                                          
                                             il-bejgħ ta’ Experta Jersey, ir-run-off ta’ Dexia PB Jersey, il-waqfien tal-attivitajiet PB ta’ Montevideo, il-waqfien tal-proġett ta’ żvilupp ta’ PB f’Singapor, il-waqfien tal-proġett ta’ finanzjament għall-konsumatur fir-Russja u l-waqfien tal-attivitajiet ta’ Dexia Asset Management (DAM) fil-pajjiżi tal-Ewropa ċentrali u orjentali, il-bejgħ tal-attivitajiet ta’ trust ta’ Experta fl-Isvizzera, twettqu matul is-sena 2009 u l-bidu tal-2010;
                                          
                                       
                                             ii.
                                          
                                          
                                             il-bejgħ tal-attivitajiet ta’ trust eżerċitati minn Dexia fil-Baħamas kif ukoll il-bejgħ tas-sussidjarja Daniża ta’ Dexia BIL, attiva fil-ġestjoni tal-assi, il-bank privat u l-attivitajiet ta’ suq/strutturazzjoni, għandhom jitwettqu minn issa sal-31 ta’ Diċembru 2011.
                                          
                                       
                           
                                 h.
                              
                              
                                 Bejgħ jew introduzzjoni fl-ekwità pubblika minn issa sal-31 ta’ Ottubru 2012 tal-holding ta’ Dexia fis-sussidjarja Slovakka tagħha, Dexia Banka Slovensko (DBS). B’applikazzjoni tal-punt 15 tal-Komunikazzjoni dwar ir-Ristrutturazzjonijiet Bankarji, Dexia mhijiex obbligata tbiegħ DBS bi prezz wisq baxx (inqas minn […] darbiet il-valur kontabbli fl-2010 u […] darba fl-2011).
                              
                           
                                 i.
                              
                              
                                 Waqfien u ġestjoni estintiva tal-attivitajiet li ġejjin ta’ PWB International:
                                 
                                             1.
                                          
                                          
                                             L-Indja: bejgħ tal-entità mwettqa fl-2009;
                                          
                                       
                                             2.
                                          
                                          
                                             L-Isvizzera (Dexia Public Finance Switzerland) u l-Isvezja (Dexia Norden): għeluq u likwidazzjoni minn issa sal-31 ta’ Diċembru 2010;
                                          
                                       
                                             3.
                                          
                                          
                                             Il-Messiku, l-Awstralja u l-Ġappun: ġestjoni estintiva tal-bilanċ u tnaqqis tal-persunal. L-entità Messikana ngħalqet fl-2009 u l-assi tagħha ġew trasferiti lil DCL New York fejn huma ġestiti b’mod estintiv; il-persunal tal-Ġappun u l-Awstralja nqasmu fi tnejn fl-2009 u l-attivitajiet assoċjati għandhom ikunu ġestiti b’mod estintiv.
                                          
                                       
                           
                                 j.
                              
                              
                                 Bejgħ ta’ FSA (finazlizzat fl-1 ta’ Lulju 2009) u wara bejgħ tal-ishma ta’ Dexia f’Assured Guaranty (AGO) minn issa sal-31 ta’ Diċembru 2011.
                              
                           
                                 k.
                              
                              
                                 Bejgħ tal-holding ta’ 49 % tal-grupp f’Kommunalkredit Austria (KA). Dan il-bejgħ twettaq fir-raba’ trimestru tal-2008.
                              
                           
                                 l.
                              
                              
                                 Bejgħ jew introduzzjoni fl-ekwità pubblika ta’ Deniz Emeklilik, is-sussidjarja ta’ assigurazzjonijiet ta’ Denizbank minn issa sal-31 ta’ Ottubru 2012.
                              
                           
                                 m.
                              
                              
                                 Bejgħ tal-holding ta’ 60 % tal-grupp f’Dexia Sabadell minn issa sal-31 ta’ Diċembri 2013.
                              
                           
                                 n.
                              
                              
                                 Bejgħ aċċelerat tal-portafoll tal-obbligi ta’ Dexia li jammonta għal EUR [10-20] biljun fis-sena fl-2010 u l-2011, EUR [5-15] biljun sa EUR [10-20] biljun fl-2012, EUR [0-10] sa [5-15] biljun fis-sena fl-2013 u l-2014.
                              
                           
                                 o.
                              
                              
                                 B’konformità mal-pjan ta’ ristrutturar sottomess fis-17 ta’ Diċembru 2009, ġestjoni esintiva tal-attivitajiet ta’ Standby Bond Purchase Agreements (SBPA) u Tender Option Bonds (TOB) (l-Istati Uniti tal-Amerka/il-Kanada).
                              
                           L-impenn ta’ bejgħ imsemmi fil-punti minn a. sa n. hawn fuq għandhom ikunu kkunsidrati sodisfatti meta Dexia u x-xerrej ikunu kkonkludew ftehim vinkolanti u definittiv (jiġifieri ftehim li ma jistax jiġi tterminat unilateralment minn Dexia mingħajr ħlas ta’ penali) għall-bejgħ tal-integralità tal-holding ta’ Dexia fl-entità jew l-ass ikkonċernat, ukoll kieku l-awtorizzazzjonijiet u dikjarazzjonijiet kollha ta’ nuqqas ta’ oġġezzjoni tal-awtoritajiet ta’ sorveljanza kompetenti ma jkunux għadhom inkisbu fil-mument tal-firma tal-ftehim.
                  
               
                  
                     14.
                  
                  
                     Il-bejgħ tal-assi deskritti fil-punt 13. hawn fuq, kif ukoll id-deprezzament tal-assi u l-obbligi ta’ Dexia għandhom iwasslu għar-riżultati li ġejjin:
                     
                                 a.
                              
                              
                                 It-tnaqqis ta’ 35 % fit-total tal-karta tal-bilanċ ta’ Dexia fil-31 ta’ Diċembru 2014 b’relazzjoni mal-ammont tiegħu fil-31 ta’ Diċembru 2008, bil-kundizzjonijiet u skont il-ftehimiet kontabbli deskritti fil-miżuri addizzjonali tal-Pjan ta’ Ristrutturar ta’ Dexia trażmessi lill-Kummissjoni fis-17 ta’ Diċembru 2009. F’valur assolut, l-ammont totali tal-bilanċ għandu jitnaqqas minn EUR 651 biljun fil-31 ta’ Diċembru 2008, għal EUR 580 biljun fil-31 ta’ Diċembru 2009, għal EUR [510-550] biljun fil-31 ta’ Diċembru 2010, għal EUR [485-545] biljun fil-31 ta’ Diċembru 2011, għal EUR [425-490] biljun fil-31 ta’ Diċembru 2012, għal EUR [405-465] biljun fil-31 ta’ Diċembru 2013 u għal EUR 427 biljun fil-31 ta’ Diċembru 2014, jiġifieri tnaqqis ta’ EUR 224 biljun. Dawn l-ammonti għandhom jiġu kkoreġuti mill-evoluzzjoni tal-valur tas-suq tal-prodotti derivati sottoskritti fil-bilanċ ta’ Dexia jekk din l-evoluzzjoni tkun differenti minn dik deskritta fil-Pjan ta’ Ristrutturar ta’ Dexia u sakemm tali diverġenza ma tirriżultax minn żieda sinifikanti tal-ammont nozzjonali ta’ dawn il-prodotti derivati.
                              
                           
                                 b.
                              
                              
                                 Il-bilanċ totali tal-Core Division għandu jiġi stabbilit bħala EUR [390-410] biljun fil-31 ta’ Diċembru 2010, bħala EUR [385-415] biljun fil-31 ta’ Diċembru 2011, bħala EUR [345-380] biljun fil-31 ta’ Diċembru 2012, bħala EUR [335-365] biljun fil-31 ta’ Diċembru 2013 u bħala EUR 353 biljun fil-31 ta’ Diċembru 2014, jiġifieri tnaqqis ta’ madwar 45 % b’relazzjoni mal-bilanċ totali tal-grupp tal-31 ta’ Diċembru 2008. L-evoluzzjoni annwali fit-total tal-karta tal-bilanċ tal-attivitajiet Core Division u Legacy Portfolio Management Division rispettivament għandhom ikunu konformi mad-deskrizzjoni li tidher fl-Anness II ta’ din id-deċiżjoni.
                              
                           
               
            Rappreżentant inkarigat mill-bejgħ
         
         
                  
                     15.
                  
                  
                     
                                 (a)
                              
                              
                                 Fil-każ fejn wieħed mill-impenji ta’ bejgħ tal-assi msemmija fil-punti 13.a, 13.c, 13.d, 13.h, 13.1 jew 13.m ma jkunx ġie sodisfatt fit-termini kkunsidrati aktar ‘il fuq, u fin-nuqqas ta’ approvazzjoni ta’ rbit alternattiv mill-Kummissjoni, l-awtoritajiet Franċiżi, Belġjani u Lussemburgiżi għandhom jissottomettu għall-approvazzjoni minn qabel tal-Kummissjoni, u mill-aktar tard xahar wara d-data ta’ limitu stabbilita għall-bejgħ, lista ta’ minn persuna sa tliet persuni, magħżulin bi ftehim ma’ Dexia, għal nominazzjoni bħala rappreżentant(i) inkarigat(i) mill-implimentazzjoni tal-bejgħ imsemmi.
                              
                           
                                 (b)
                              
                              
                                 Ir-rappreżentant inkarigat mill-bejgħ għandu jkun indipendenti, ikollu l-kompetenzi meħtieġa u ma għandux jiltaqa’ ma’ sitwazzjoni ta’ kunflitt ta’ interessi matul l-eżerċizzju tal-mandat tiegħu.
                              
                           
                                 (c)
                              
                              
                                 Il-Kummissjoni tista’ jew tagħti l-approvazzjoni tagħha jew tirrifjuta r-rappreżentant(i) propost(i). Jekk il-Kummissjoni tirrifjuta r-rappreżentant(i) inkarigat(i) mill-bejgħ propost(i), Dexia u l-awtoritajiet Franċiżi, Belġjani u Lussemburgiżi għandhom jipproponu, f’terminu ta’ xahar wara l-komunikazzjoni tar-rifjut, minn kandidat sa tliet kandidati ġodda li għandhom jiġu ugwalment approvati jew irrifjutati mill-Kummissjoni. Jekk il-kandidati kollha proposti jkunu finalment irrifjutati mill-Kummissjoni, din għandha tinnomina rappreżentant, li Dexia għandha tinnomina jew tikkontribwixxi għan-nominazzjoni tagħha, fuq il-bażi ta’ mandat approvat mill-Kummissjoni.
                              
                           
                                 (d)
                              
                              
                                 L-awtoritajiet Franċiżi, Belġjani u Lussemburgiżi jintrabtu sabiex Dexia tagħti lill-awtoritajiet ta’ rappreżentazzjoni neċessarji u xierqa lir-rappreżentant inkarigat mill-bejgħ:
                                 
                                             i.
                                          
                                          
                                             sabiex iwettaq il-bejgħ tal-assi msemmija fil-punt a. hawn fuq (inkluż kull poter neċessarju sabiex jiżgura t-twettiq tajjeb tad-dokumenti rikjesti għall-implimentazzjoni tal-bejgħ), u
                                          
                                       
                                             ii.
                                          
                                          
                                             sabiex iwettaq kull azzjoni jew dikjarazzjoni neċessarja jew xierqa sabiex jitwettaq il-bejgħ, inkluża n-nominazzjoni ta’ kunsilliera biex jakkumpanjaw il-proċess ta’ bejgħ.
                                          
                                       
                           
                                 (e)
                              
                              
                                 Ir-rappreżentant inkarigat mill-bejgħ għandu jinkludi fil-kuntratt(i) ta’ xiri u bejgħ it-termini u kundizzjonijiet normali u raġonevoli li huwa jikkunsidra xierqa għall-konklużjoni tal-bejgħ fis-sena ta’ wara n-nominazzjoni tar-rappreżentant. Ir-rappreżentant inkarigat mill-bejgħ għandu jorganizza l-proċess ta’ bejgħ b’tali mod li jiżgura bejgħ[…].
                              
                           
                                 (f)
                              
                              
                                 L-ispejjeż tas-servizzi tar-rappreżentant inkargiat mill-bejgħ għandhom isiru minn Dexia.
                              
                           
               
            Implimentazzjoni
         
         
                  
                     16.
                  
                  
                     Fil-każ li ssir bidla ta’ kontroll ta’ Dexia, il-Kummissjoni tista’ tiddeċiedi li l-impenji kollha msemmija hawn fuq jew parti minnhom ma jibqgħux japplikaw. Hija għandha tieħu inkunsiderazzjoni l-effett tal-evoluzzjoni previst fuq il-vijabbiltà f’terminu twil u l-kompetizzjoni u għandha tapplika, b’mod partikolari, il-prinċipju li l-bejgħ tal- benefiċjarju ta’ għajnuna lil kompetitur jikkostitwixxi fih innifsu forma ta’ kumpens ta’ distorsjonijiet eventwali fil-kompetizzjoni.
                  
               
                  
                     17.
                  
                  
                     
                                 (a)
                              
                              
                                 L-awtoritajiet Belġjani, Franċiżi, u Lussemburgiżi għandhom jissottomettu għall-approvazzjoni minn qabel tal-Kummissjoni, u mill-aktar tard xahar wara din id-deċiżjoni definittiva, lista ta’ minn persuna sa tliet persuni, magħżulin bi ftehim ma’ Dexia, għal nominazzjoni bħala espert indipendenti inkarigat mill-verifikazzjoni fid-dettall tal-applikazzjoni tal-impenji ta’ hawn fuq (l-“Espert Indipendenti”).
                              
                           
                                 (b)
                              
                              
                                 L-Espert Indipendenti għandu jkollu l-kompetenzi rikjesti u ma għandux jiltaqa’ ma’ sitwazzjoni ta’ kunflitt ta’ interessi matul l-eżerċizzju tal-mandat tiegħu.
                              
                           
                                 (c)
                              
                              
                                 Il-Kummissjoni tkun tista’ jew tagħti l-approvazzjoni jew tirrifjuta l-Espert(i) Indipendenti propost(i). Jekk il-Kummissjoni tirrifjuta l-Espert(i) Indipendenti propost(i), Dexia u l-awtoritajiet Belġjani, Franċiżi, u Lussemburgiżi għandhom jipproponu, f’terminu ta’ xahar wara l-komunikazzjoni tar-rifjut, minn kandidat sa tlieta kandidati li għandhom ugwalment ikunu approvati jew irrifjutati mill-Kummissjoni.
                              
                           
                                 (d)
                              
                              
                                 Jekk il-kandidati kollha proposti jkunu finalment irrifjutati mill-Kummissjoni, il-Kummissjoni għandha tinnomina Espert Indipendenti.
                              
                           
                                 (e)
                              
                              
                                 L-ispejjeż tas-servizzi tal-Espert Indipendenti għandhom isiru minn Dexia.
                              
                           
               
                  
                     18.
                  
                  
                     
                                 (a)
                              
                              
                                 Il-Kummissjoni għandha aċċess mingħajr restrizzjoni, b’mod permanenti matul it-terminu tal-Pjan ta’ Rsitrutturazzjoni, għall-informazzjoni meħtieġa għall-implimentazzjoni tad-deċiżjoni tagħha li tapprova l-Pjan ta’ Ristrutturar. Bil-ftehim mal-awtoritajiet Belġjani, Franċiżi, u Lussemburgiżi hija tkun tista’ tindirizza direttament lil Dexia sabiex tikseb l-ispjegazzjonijiet u d-dettalji rikjesti. L-awtoritajiet Belġjani, Franċiżi, u Lussemburgiżi u Dexia għandhom jikkoperaw bis-sħiħ għall-verifiki li tista’ titlob il-Kummissjoni jew, f’dak il-każ, l-Espert Indipdenti.
                              
                           
                                 (b)
                              
                              
                                 L-Espert Indipendenti, b’koperazzjoni ma’ Dexia, jissottometti kull semestru rapport lill-Kummissjoni dwar l-implimentazzjoni tal-impenji ta’ hawn fuq. Dan ir-rapport għandu jinkludi deskrizzjoni dettaljata tal-progressi fl-implimentazzjoni tal-Pjan ta’ Ristrutturar, b’mod partikolari: (i) it-tnaqqis tal-bilanċ kif previst fil-punt 14. hawn fuq; (ii) il-proporzjonijiet ta’ likwidità u ta’ finanzjament kif previsti fil-punt 5. hawn fuq; (iii) l-osservanza tal-impenji fuq ir-RAROC matul is-semestru msemmi f’punt 3. hawn fuq; (iv) il-bejgħ u l-għeluq ta’ attivitajiet previsti fil-punt 13. hawn fuq, inkluża d-data tal-bejgħ jew l-għeluq, il-valur kontabbli tal-assi fil-31 ta’ Diċembru 2008, il-valur tal-bejgħ, il-qliegħ bejn wieħed u ieħor magħmul u d-deskrizzjoni tal-miżuri li jkunu għadhom iridu jiġu implimentati fil-kuntest tal-Pjan ta’ Ristrutturar. Dan ir-rapport għandu jkinkludi ugwalment l-elementi ta’ spiża u l-kalkolu tar-RAROC (imsemmija f’punt 3 hawn fuq) ta’ applikazzjoni għas-semestru ta’ wara s-sottomissjoni tar-rapport. Dan ir-rapport għandu jiġi trażmess mhux aktar tard minn wara l-preżentazzjoni tal-kontijiet semestrali u l-approvazzjoni tal-kontijiet annwali u fi kwalunkwe każ qabel l-1 ta’ Ottubru u t-30 ta’ April ta’ kull sena.
                              
                           
                                 (c)
                              
                              
                                 Jekk, fir-rapport tiegħu ippreżentat qabel l-1 ta’ Ottubru ta’ kull sena, l-Espert Indipendenti jidentifika riskji li l-għanijiet annwali previsti hawn fuq ma jintlaħqux sa tmiem is-sena kkonċernata, l-awtoritajiet Belġjani, Franċiżi u Lussemburgiżi jippreżentaw lill-Kummissjoni, fix-xahar ta’ wara s-sottomissjoni tar-rapport, il-miżuri previsti ma’ Dexia li jippermettu li jintlaħqu dawn l-għanijiet permezz tal-mezzi xierqa qabel tmiem is-sena.
                              
                           
                                 (d)
                              
                              
                                 Jekk, fir-rapport tiegħu ippreżentat qabel it-30 ta’ April ta’ kull sena, l-Espert Indipendenti jikkonstata li l-għanijiet annwali previsti hawn fuq ma jintlaħqux sa tmiem is-sena kkonċernata, l-awtoritajiet Belġjani, Franċiżi u Lussemburgiżi jippreżentaw lill-Kummissjoni, fix-xahar ta’ wara s-sottomissjoni tar-rapport, il-miżuri previsti ma’ Dexia li jippermettu li jintlaħqu dawn l-għanijiet qabel it-30 ta’ Ġunju tas-sena kkonċernata permezz tal-mezzi xierqa.
                              
                           
               
                  
                     19.
                  
                  
                     Fin-nuqqas tal-preżentazzjoni tal-miżuri previsti fil-punti 18.c. u 18.d. hawn fuq fit-terminu preskritt jew fin-nuqqas ta’ ksib tal-għanijiet qabel it-30 ta’ Ġunju (li jikkonċernaw il-miżuri ppreżentati, f’dak il-każ, wara r-rapport li għandu jiġi sottomess qabel it-30 ta’ April), il-Kummissjoni tista’, b’applikazzjoni tad-dispożizzjonijiet tar-Regolament 659/1999, tiftaħ mill-ġdid il-proċedura formali ta’ eżami. […]
                  
               
            Reviżjoni tal-impenji
         
         
                  
                     20.
                  
                  
                     Fuq il-bażi ta’ domanda motivata biżżejjed minn Franza, mill-Belġju u mil-Lussemburgu, il-Kummissjoni tkun tista’:
                     
                                 (a)
                              
                              
                                 tawtorizza lil Dexia sabiex tirrapporta l-bejgħ ta’ assi jew diversi assi msemmija fil-punt 13. hawn fuq; jew
                              
                           
                                 (b)
                              
                              
                                 tawtorizza lil Dexia sabiex tissostitwixxi l-bejgħ ta’ assi jew diversi assi msemmija f’punt 13. hawn fuq b’bejgħ ta’ assi li jirrappreżentaw sehem ekwivalenti dil-bilanċ ta’ Dexia; jew
                              
                           
                                 (c)
                              
                              
                                 tiddeċiedi li wieħed jew aktar mill-impenji ta’ hawn fuq jieqaf japplika;
                              
                           
                                 (d)
                              
                              
                                 tieħu inkunsiderazzjoni l-kapaċità ta’ Dexia li tkopri l-ħtieġa ta’ finanzjament f’terminu qasir tagħha permezz tal-mobilizzazzjoni tar-riżervi tagħha ta’ assi eliġibbli għall-operazzjonijiet ta’ tranżazzjonijiet repo miġburin (repos) fil-każ fejn wieħed mill-indikaturi definiti f’5. ma jintlaħaqx.
                              
                           
               
                  
                     21.
                  
                  
                     Il-Kummissjoni tista’ tieħu waħda mid-deċiżjonijiet imsemmija fil-paragrafu ta’ hawn fuq jekk hija ssib li tali deċiżjoni hija neċessarja, pereżempju sabiex iżżomm il-kompetizzjoni effettiva fis-suq jew sabiex tirrestawra l-istabbiltà finanzjarja f’każ ta’ kriżi finanzjarja jew ekonomika durevoli, jew jekk l-evoluzzjoni tal-ambjent ekonomiku, b’mod partikolari r-rati tal-kambju, jew tar-regoli kumpatibbli u prudenzjali jiġġustifikaw dan.
                  
               
            Kompetizzjoni u trasparenza dwar is-self bankarju tal-komunitajiet lokali
         
         
                  
                     22.
                  
                  
                     Sabiex iġġib aktar u aktar kompetizzjoni u trasparenza fuq l-operazzjonijiet ta’ self bankarju tal-komunitajiet bankarji, Franza tintrabat li tiżgura li l-komunitajiet lokali jiżviluppaw il-prattiki tagħhom ta’ tqegħid f’kompetizzjoni tal-operazzjonijiet tagħhom ta’ konsenja fi flus jew f’kapital.
                     Rakkomandazzjonijiet f’dan is-sens għandhom ikunu speċifikament indirizzati mill-Istat lill-komunitajiet territorjali qabel tmiem is-sena 2010 kemm fir-rigward ta’ finanzjamenti bankarji kif ukoll fil-qasam tal-użu ta’ prodotti finanzjarji kumplessi.
                     Dawn ir-rakkomandazzjonijiet għandhom jinsistu dwar l-interess ekonomiku inerenti, f’dan is-settur, għall-implimentazzjoni ta’ miżuri ta’ tqegħid f’kompetizzjoni u għandhom jindikaw il-modalitajiet prattiċi differenti, li skont huma dawn il-miżuri jkunu jistgħu jiġu implimentati. Il-prattiki t-tajbin rakkomandati għandhom jipprevedu l-karattru pubbliku tat-tqegħid f’kompetizzjoni għas-tislif tal-ammonti l-aktar importanti.
                     Għall-komunitajiet territorjali b’mod partikolari, is-servizzi responsabbli milli jagħtuhom għajnuna u parir għandhom jinġiebu konxji minn dawn ir-rakkomandazzjonijiet. Jekk dawn ir-rakkomandazzjonijiet jirriżultaw mhux biżżejjed sabiex jiżguraw il-ġeneralizzazzjoni ta’ sejħiet ta’ offerti trasparenti u mhux diskriminatorji mill-komunitajiet lokali minn issa sal-2013 fir-rigward ta’ finanzjamenti bankarji, Franza tintrabat li tagħmel proposti normattivi għal dan l-effett.
                  
               
                  
                     23.
                  
                  
                     Sabiex ikun hemm aktar u aktar kompetizzjoni u trasparenza dwar l-operazzjonijiet ta’ self bankarju tal-komunitajiet lokali, il-gvern Belġjan, bi ftehim mar-Reġjuni, jintrabat li jikkontrolla l-pubblikazzjoni mill-awtoritajiet kontraenti tas-sejħiet għal offerti fil-passat relatati mal-finanzjament tal-awtoritajiet pubbliċi lokali.
                  
               
      
         ANNESS II
         1.   Evoluzzjoni tat-total tal-karta tal-bilanċ tal-attivitajiet Core Division u Non-Core inklużi l-finanzjamenti intradiviżjonali
         
                     (f’EUR biljuni)
                  
               
                      
                  
                  
                     2009
                  
                  
                     2010
                  
                  
                     2011
                  
                  
                     2012
                  
                  
                     2013
                  
                  
                     2014
                  
               
                     Assi Totali Core
                     
                  
                  
                     419 
                  
                  
                     [390-410]
                  
                  
                     [385-415]
                  
                  
                     [345-380]
                  
                  
                     [335-365]
                  
                  
                     353 
                  
               
                     Assi Totali Non-core
                     
                  
                  
                     162 
                  
                  
                     [120-140]
                  
                  
                     [100-120]
                  
                  
                     [80-110]
                  
                  
                     [70-100]
                  
                  
                     79 
                  
               2.   Total tal-karta tal-bilanċ konsolidata tal-grupp
         
                     (f’EUR biljuni)
                  
               
                     31.12.2008
                  
                  
                     31.12.2009
                  
                  
                     31.12.2010
                  
                  
                     31.12.2011
                  
                  
                     31.12.2012
                  
                  
                     31.12.2013
                  
                  
                     31.12.2014
                  
               
                     651 
                  
                  
                     580 
                  
                  
                     [510-550]
                  
                  
                     [485-545]
                  
                  
                      
                  
                  
                     [405-465]
                  
                  
                     427 
                  
               3.   Definizzjoni tar-RAROC fil-punt 3.a. tal-impenji
         Ir-RAROC huwa kkalkulat permezz tal-formola li ġejja:
         
            
         Fejn:
         
            Revenues= prodotti
         
            
               EC
            = kapital ekonomiku
         
            
               EL
            = telf mistenni
         
            
               Spejjeż
            = spejjeż attribwiti għat-tranżazzjoni fil-kuntest tal-impjieg
         
            Taxes= taxxi
         4.   Definizzjoni tal-finanzjamenti f’terminu qasir tal-grupp koperti f’punt 5.a. tal-impenji
         Il-finanzjamenti f’terminu qasir elenakati f’punt 5.a. jinkludu: l-operazzjonijiet repo (pensjonijiet miġburin) ta’ kull natura (mal-banek ċentrali, bilaterali jew triparti), iċ-ċertifikati ta’ depożiti u karti kummerċjali, id-depożiti interbankarji, id-depożiti fiduċjarji, id-depożiti tal-banek ċentrali kif ukoll il-finanzjamenti l-oħrajn ta’ bejgħ bl-Ingrossa. Dan kollu huwa segwit miċ-ċentru ta’ kompetenza likwidità fi ħdan il-grupp u l-komponenti tiegħu huma soġġetti għal regoli li għandhom jiġu trażmessi lill-Espert Indipendenti.
         5.   Definizzjoni tal-obbligi tal-grupp koperti fil-punt 5.b. tal-impenji
         L-obbligi tal-grupp previsti fil-punt 5.b. jinkludu l-istokk:
         
                     (i)
                  
                  
                     f’terminu twil: mill-covered bonds kollha maħruġa mill-grupp u ħruġ taħt format EMTN (garanziji, mhux garanziji u tqegħid fis-suq interbankarju jew permezz in-netwerk tal-bank li tbigħ bl-imnut);
                  
               
                     (ii)
                  
                  
                     f’terminu qasir: mill-finanzjamenti kollha f’terminu qasir sal-bilanċ tal-grupp.